Gujarati News » Gujarat » Bin sachivalaya exam row yuvraj sinh urges candidate to leave ground gandhinagar\nએક બાજુ કેટલાક પરીક્ષાર્થીઓ ફરી પરીક્ષા યોજવાને લઈને અડગ છે. ત્યારે આંદોલન કરી રહેલા પરીક્ષાર્થીઓના નેતા યુવરાજસિંહે એક વીડિયોમાં પરીક્ષાર્થીઓને એક વિનંતી કરી છે. આ વીડિયોમાં યુવરાજ આંદોલન કરી રહેલા પરીક્ષાર્થીઓને સ્થળ છોડી દેવાની વાત કરી રહ્યો છે. આ પણ વાંચોઃ બિનસચિવાલયની પરીક્ષાના વિરોધમાં આંદોલન કરતા પરીક્ષાર્થીઓના જૂથમાં પડ્યા બે ફાંટા Facebook પર તમામ મહત્વના […]\nDec 05, 2019 | 4:40 PM\nએક બાજુ કેટલાક પરીક્ષાર્થીઓ ફરી પરીક્ષા યોજવાને લઈને અડગ છે. ત્યારે આંદોલન કરી રહેલા પરીક્ષાર્થીઓના નેતા યુવરાજસિંહે એક વીડિયોમાં પરીક્ષાર્થીઓને એક વિનંતી કરી છે. આ વીડિયોમાં યુવરાજ આંદોલન કરી રહેલા પરીક્ષાર્થીઓને સ્થળ છોડી દેવાની વાત કરી રહ્યો છે.\nમહત્વનું છે કે, ગાંધીનગરમાં બિનસચિવાલય પરીક્ષા રદ કરવાના મામલે વિરોધ ચાલી રહ્યો છે. ત્યારે આ જૂથમાં બે ફાંટા પડી ગયા છે. ગૃહ પ્રધાન પ્રદિપસિંહ જાડેજાએ પત્રકાર પરિષદનું આયોજન કરીને SITની રચના અંગે માહિતી આપી હતી. અને આગળની તપાસ SIT કરશે. આ સમયે પ્રદિપસિંહ સાથે પરીક્ષાર્થીઓના કેટલાક નેતા હતા. જેમાં યુવરાજસિંહ જાડેજા, હાર્દિક પ્રજાપતિ સહિતના વિદ્યાર્થી નેતાઓ હતા. પરંતુ બીજી તરફ રસ્તા પર ઉતરેલા કેટલાક પરીક્ષાર્થીઓની માગણી હજુ પણ પરીક્ષા રદ કરવાની છે.


મેટલિક કા જાદુ ચલ ગયા મેટલિક કા જાદુ ચલ ગયા – Aajkaal Daily\nમેટલિક કા જાદુ ચલ ગયા\nનવા વર્ષની પાર્ટી માટે જો તમે તમારા દેખાવમાં બદલાવ લાવવા માગતા હોવ તો આ વર્ષે મેટલિક રંગના પરિધાનને તમારા વોર્ડરોબમાં સ્થાન આપો. પાર્ટીમાં રાત્રિના સમયે તે પહેર્યો હશે તો તમે પસંદ કરેલા મેટલિક રંગની ઝગમગાહટને કારણે આકર્ષણનું કેન્દ્ર આપોઆપ બની શકો છો. શાઈનિંગ કે ડલ ફિનિશ ઉપર પણ પસંદગી ઉતારી શકો છો.\nમેટલિક ડ્રેસનો ટ્રેન્ડ આજકાલ ફેશન નિષ્ણાતોના પસંદગીના લિસ્ટમાં મોખરે જોવા મળે છે. આ ટેક્સચરમાં આપ વનપીસ અથવા ગાઉનની ઉપર પસંદગી ઉતારી શકો છો. ગોલ્ડ, સિલ્વર કે બ્રાેન્ઝ પાર્ટીમાં આપને અન્યથી અલગ આકર્ષક બનાવી દેશે.\nપેેન્ટથી લઈને સ્કર્ટમાં પણ આ રંગનો ઉપયોગ આપ કરી શકો છો. કેટલાંક લોકો એવા પણ જોવા મળે છે કે જેઆે આ રંગના આઉટફિટ પહેરવાનું ટાળતા હોય છે. તેમને માટે મેટલિક રંગ એટલે વધુ પડતી શાઈનિંગ વાળો રંગ ગણવામાં આવે છે.\nમેટલિક રંગમાં પણ આપ એવો રંગ પસંદ કરી શકો છો જેનો ચળકાટ તો હોય પણ તેનું ફિનિશિંગ આછું હોય. ડલ ફિનિશમાં મળતાં ડ્રેસનો ઉપયોગ આપ દિવસના સમયે વધુ પડતો પ્રકાશ હોય ત્યારે કરી શકો છો.\nવિવિધ પ્રકારના ડ્રેસમાં જ નહી પણ એક્સેસરીઝમાં પણ આપ ઉપયોગ કરી શકો છો. તમારા દેખાવને ગ્લેમરસ ટચ આપવા માટે મેટલિક રંગનો ઉપયોગ આપ બેલ્ટ, જ્વેલરી, હેન્ડબેગ કે શૂઝમાં પણ પસંદ કરી શકો છો. જો આપનો ડ્રેસ મેટલિક રંગનો હોય તો તેની સાથે ન્યૂટ્રલ શેડ્ઝ જેવા કે બેઝ ગ્રે, સફેદ કે કાળા રંગના શેડ્ઝને પણ પસંદ કરી શકો છો. વધુ પડતી શાઈનિંગ આપને વધુ પડતું ભપકાદાર બનાવી શકે છે. જો આપ યોગ્ય અને મર્યાદિત માત્રામાં શાઈનિગં ધરાવતો ડ્રેસ પસંદ કરો તો તેની સાથે મેકઅપ આેછો કરવો. મેટલિક રંગનો ઉપયોગ કરવાનું આપ પસંદ કરો ત્યારે તેનો ઉપયોગ થોડી સાવધાની સાથે કરવો આવશ્યક છે. મેટલિક ફેશન વિશેની પૂરતી જાણકારી આપની પાસે ન હોય તો મેળવી લો. જેથી મજાકનું પાત્ર ન બનાય.\nમેટલિક ગાઉન પહેરવાનું પસંદ કરો તો તેની ઉપર અન્ય પ્રકારની ડિઝાઈન ન કરાવો. જેટલો સાદો રાખશો તેટલા ગાઉન પહેરવાથી આપ આકર્ષક અને સુંદર દેખાશો. મેટલિક ગાઉનમાં આૅફ શોલ્ડર તમારા દેખાવને શાનદાર બનાવી શકે છે. સિલ્વર રંગ ઉપર સિલ્વર કે આેછી શાઈનિંગ ધરાવતો ગોલ્ડન કલર પણ આકર્ષક દેખાય છે. ગાઉનની સાથે વધુ પડતી ઍક્સેસરીઝ પહેરવાનું ટાળવું.\nમેટલિક રંગનો ઉપયોગ કરવાનું પસંદ કરો તો તેમાં લાઈનિંગવાળું કપડું પસંદ કરવું. જેમાં આૅફ શોલ્ડરને બદલે ફૂલ સ્લીવ પણ પસંદ કરી શકો છો. ઠંડીની મોસમ શરુ થઈ ગઈ છે. તેથી ફૂલ સ્લીવ એક સાથે બે કામ કરશે. એક તો આપના લૂકને ફેશનેબલ બનાવશે બીજું તમને ઠંડીથી રાહત પણ અપાવશે. સિલ્વર કે ગોલ્ડન વનપીસ ડ્રેસની સાથે આપ ચેસ્ટફિલ્ડ કોટ કે હંટર કોટનો ઉપયોગ કરી શકો છો. લાઈનિંગ સાથે આ પ્રકારના કોટનું મેચિંગ તમારા લૂકને જરુર આકર્ષક બનાવી દેશે. મેટલિક રંગનો ઉપયોગ કરીને વનપીસ પહેરવાનું પસંદ કરો ત્યારે જ્વેલરી એકદમ લાઈટ વેઈટ હોય તેવી પસંદ કરો, જે તમારું લૂક એલિગન્ટ બનાવશે.\nમેટલિક ટોપ કે મેટમિલક બોટમમાંથી કોઈપણ એકની ઉપર પસંદગી ઉતારો. ટોપ મેટલિક પસંદ કરો તો ટ્રાઉઝર કે સ્કર્ટ પ્લેન પસંદ કરો. બોટમમાં ગોલ્ડ, બ્રાઉન, બ્લેક કે મેસી શેડસ્ પસંદ કરો તો તેની સાથે સફેદ શર્ટ આકર્ષક દેખાશે. જ્વેલરી બની શકે તેટલી આેછી પહેરવાનું પસંદ કરો. મોટી હેન્ડબેગને લેવાનું પણ ટાળો. લેધર ક્લચનો ઉપયોગ કરો.\nઠંડીની મોસમમાં નવાં વર્ષને વધાવવા પાર્ટીમાં જવાનું તો આજકાલ સામાન્ય બની ગયું છે. પાર્ટીમાં સ્ટાઈલિસ્ટ દેખાવા માટે જેકેટ, સ્કાર્ફ કે શૂઝમાં પણ જો મેટલિક રંગ ઉપર પસંદગી ઉતારશો તો તમારા લૂકને આકર્ષક બનાવવાની સાથે અન્ય માટે પણ વિશિષ્ટ સ્ટાઈલનું ઉદાહરણ પૂરું પાડી શકશો.\nPrevious Previous post: રવિનાની મસ્ત મસ્ત સ્મૃતિઆ\nNext Next post: અથડામણમાં સાત નક્સલી ઠાર : વિસ્ફોટક જપ્ત કરાયા


પુસ્તક પરિચય – Moved By Love – kesuda\nવિનોબા ભાવે ચેતનવંતા અને ધાર્મીક હતાં. તેમના સ્વાનુભવ દરેક ભારતિય જનને અસર કરશે. દસ વર્ષની ઉંમરે તો તેણે ઘર છોડ્યું હતું અને આ જીવન બ્રહૃમચારી રહેવાનો નિર્ણય લીધો હતો. વિનોબાને જ્યારે ગાંધીજીનો પરિચય થયો ત્યારે તે તેની પ્રવૃતિમાં જોડાયા. 1940માં ગાંધીજીએ વિનોબા ભાવેને બ્રીટિશ રાજ સામે સત્ત્યાગ્રહ કરવાનો આગ્રહ કર્યો.\nભારતને સ્વતંત્રતા મળી પછી વિનોબા ભાવેએ ભુદાનની ચળવળ શરૂ કરી. વીસ વર્ષના ગાળામાં આખા ભારતમાં ફરીને તેણે ગરીબ પ્રજા માટે પૈસા ઉઘરાવ્યા. તેમણે આખી દુનિયાના ધાર્મિક પુસ્તકોનુ પઠન કર્યુ; ગાંધીજીનાો શાંતિ અને અંહિંસાનો પ્રચાર પણ કર્યો. તેમણે છ આશ્રમો પણ સ્થાપયા હતા. અને બહુ સાદાઈથી જીવન ગુજાર્યુ હતું.\nઆજના સદર્ભમાં કહું તો આજે આપણે લોકડાઉનનુ બીજુ વરસ ભોગવી રહ્યા છીએ. તે ઉપરથી મને વિચાર આવ્યો અને કોવિદ વિષે સાંભળવા તથા વાંચવાથી પણ ઘણું જાણવા મળે છે. આપણે પર્યાવરણને ઘણીરીતે બગાડી રહ્યા છીએ. તેને સુધારીએ તો કોવીદના સંકજામાંથી નીકળી શકીએ. ખાલી રસી મૂકાવશું તો દર વરસે તે નવીરીતે અમીબાની જેમ પેદા થશે. અને નવાને નવા રસીઓના પ્રકારો શોધવા પડશે. તેને મૂળમાંથી કાઢવા માટે આપણે સૌ કારણો સમજીએ.\nવિનોબા ભાવેની થોડી પણ રીત આપણે અપનાવી શકીએ તો ઘણો ફેર પડશે.\nપૈસાદારોના ઘરો મોટી જમીનો ઉપર હોય છે. તેની ઉપર ખાલી ઘાંસ જ ઉગાડે છે. ત્યાં આપણે તેની રજા લઈને ફળ અને ફુલોના ઝાડ વાવીએ.\nખાલી પડેલા પાટિયા દેવાઈ ગયેલા અમેરિકામાં ઘણાંઘરો પડેલા છે. ત્યાં આજુબાજુ રહેનારા લોકો સાથે મળીને ફળ,ફુલ તથા શાકભાજી વાવીએ. અને તેઓને પાણી પાવાની પ્રવૃતિ સોંપીએ.\nઅરણિય જમીન વધારીએ. અને આદીવાસી લોકોને તે જમીન સોંપી તેને તે જમીનની માલિકી સાથે કામ કરવાની મંજુરી આપીએ.\nઆ પ્રવૃતિ સિવાય બીજી ઘણી રીતે પર્યાવરણને સુધારી શકીએ.\nહીંદી-ઇંગલિશ અનુવાદક: Marjorie Sykes ~ માર્જરી સ્યેકાસ ~ Moved By Love, the memoir of Vinoba Bhave ~ now available to read online.\nહીંદી લેખક: કાલિંદી\nભાવાનુવાદ: કોકિલા રાવળ\nPosted on May 30, 2021 May 30, 2021 by kokila ravalPosted in book reviewTagged પુસ્તક પરિચય.\nPrevious Previous post: શ્રેષ્ટ કથા\nNext Next post: Before The Rains Had Come / વર્ષા રૂતુના આગમન પહેલા


ટૂંક સમયમાં રાહુલ ગાંધી બની શકે છે કોંગ્રેસ અધ્યક્ષ, પાર્ટીમાં થશે મોટા ફેરફાર | Rahul Gandhi to become Congress president soon - Sambhaav News\nનવી દિલ્હી: રાહુલ ગાંધીને કોંગ્રેસ અધ્યક્ષ બનાવવાની અટકળો પર ટૂંક સમયમાં વિરામ લાગી શકે છે. આગામી કેટલાક અઠવાડિયામાં રાહુલ ગાંધીને પાર્ટીને કમાન સોંપવાનો નિર્ણય લેવામાં આવશે. તેમની તાજપોશી બાદ કોંગ્રેસમાં મોટા ફેરફારના સંકેત પણ છે.\nસૂત્રોના જણાવ્યા અનુસાર આગામી કેટલાક અઠવાડિયામાં રાહુલ ગાંધીને કોંગ્રેસને અધ્યક્ષ પદની કમાન સોંપવામાં આવશે. આ પહેલાં પાર્ટીમાં સંગઠન સ્તર પર મોટા ફેરફાર થશે અને યુવા ચહેરાઓને આગળ લાવવામાં આવશે.\nકહેવામાં આવી રહ્યું છે કે રાહુલ ગાંધી અધ્યક્ષ બનાવ્યા બાદ ચિંતિન શિબિર કરશે. આ પહેલાં તે પાર્ટીમાં મહાસચિવ, સચિવ અને પ્રદેશ અધ્યક્ષોને બદલવાને લઇને નિર્ણય લેશે. રાહુલ ગાંધી હાલ આ પદો માટે અંતિમ નામોની યાદી પર કામ કરી રહ્યા છે.\nસતત ચૂંટણી હારી રહેલી કોંગ્રેસમાં નેતૃત્વ બાદ ફેરફારની માંગ ઉઠી રહી છે. દિગ્વિજય સિંહ અને કમલનાથ જેવા વરિષ્ઠ નેતાએ પણ પાર્ટીમાં સર્જરીની જરૂરિયાત ગણાવી છે.\nએક સમાચાર ચેનલના જણાવ્યા અનુસાર પાર્ટીએ આખરે રાહુલ ગાંધીની તાજપોશીનું મન બનાવી લીધું અને ટૂંક સમયમાં ઔપચારિક એલાન કરવામાં આવશે. રાહુલ ગાંધી પાર્ટીની કમાન સંભાળતા પહેલાં સંગઠનના સ્તર પર ફેરફાર કરવા માંગે છે. એટલા માટે તે સતત પદાધિકારીઓની યાદી પર કામ કરી રહ્યાં છે. બધા સ્તર પર સંગઠનમાં ફેરફાર બાદ ચિંતન શિબિર આયોજિત થશે અને તેમાં ભવિષ્યની રણનીતિ પર ચર્ચા થશે.\nકેટલાક વરિષ્ઠ નેતાઓએ પહેલાં જ આ વાત પર વાંધો ઉઠાવ્યો છે કે પાર્ટીમાં એકમત નથી. રાહુલ ગાંધીના કેટલાક અંગત નેતાઓએ કહ્યું કે રાહુલ ગાંધીને પાર્ટીનું ભવિષ્ય નક્કી કરવું પડશે. પરંતુ તેમની પાસે અડધી તાકાત છે.\nલોકરક્ષક દળ પેપર લીકઃ મહિલા, પીએસઆઇ સહિત પાંચ નામ ખૂલ્યાં\n1200 પેટી વિદેશી દારૂ ભરેલું કન્ટેનર ઝડપાયું , ચાલકની કરાઇ અટકાયત\nઈશ્વરના વરદાન સ્વરૂપ શિવાંશઃ ‘ભૈરવ’


નોકિયાના G 20 સ્માર્ટફોનના આ ફીચર્સ અને સ્પેસિફિકેશન્સ તમને લલચાવશે\nભારતમાં જ્યારે મોબાઇલનો યુગ શરૂ થયો, ત્યારે સ્વાભાવિક છે કે નોકિયાના ફોનનું બજાર ખૂબ જ ઊંચું હતું. જ્યાં જોઇએ ત્યાં નોકિયા ફોનની જ બોલબાલા હતી. પરંતુ સ્માર્ટ ફોનનું આગમન શરૂ થયું, એ સાથે નોકિયા જાણે બજારમાંથી ફેંકાઇ જ ગયું. બદલાતા યુગ સાથે નહીં બદલાયેલી કંપની ઘણો સમય મોબાઇલ ફોનના માર્કેટમાં પાછળ રહી, એ બાદ તેણે નવા યુગ સાથે કદમ મીલાવ્યા અને સ્માર્ટફોનની દુનિયામાં પોતાની જગ્યા બનાવી લીધી છે. હવે તે જી 20 ફોન લઇને માર્કેટમાં આવી છે. એમેઝોન પર આ નવો ફોન લિસ્ટ થયો છે. એ ફોનનું પ્રિ ઓર્ડર રજીસ્ટ્રેશન પણ કંપનીએ શરૂ કર્યું છે. આ જી 20 સ્માર્ટફોનમાં કેવા ફિચર્સ છે, કેવા સ્પેસિફિકેશન્સ છે, એ પણ જાણવા જરૂરી છે.\nનોકિયાના આ નવા સ્માર્ટફોનમાં 48 MP નો કેમેરો છે. સેલ્ફી અને વીડિયો કોલિંગ માટે ફોનમાં 8 MP નો કેમેરો પણ છે. આ ફોનનની ડિસપ્લે 6.5 ઇંચની છે અને તે HD + ડિસપ્લે છે. મતલબ કે તે હાઇડેફિનેશનલ ડિસપ્લે છે, તેથી તેનું રીઝલ્ટ ખૂબ જ સારૂં આવે છે. તેનો એસ્પેક્ટ રેશિયો 20 : 9નો છે. આ ફોન એન્ડ્રોઇડ 11 OS પર રન કરે છે. જી 20 ફોનનું પ્રોસેસર મીડિયાટેક હીલિયો G 35 પ્રોસેસર છે. સ્વાભાવિક છે કે હવેના સ્માર્ટફોનમાં ઇન્ટરનલ સ્ટોરેજ 64 GB મળતું થયું છે અને નોકિયામાં પણ એ જ સ્ટોરેજ છે. જો કે એસડી કાર્ડથી સ્ટોરેજ વધારી શકાય છે અને તે 512 GB સુધી વધારી શકાય એમ છે. સ્માર્ટફોન માટે આજકાલ બેટરી ખૂબ જ મહત્વની હોય છે. સ્માર્ટફોનનો ઉપયોગ વધી ગયો છે, ત્યારે બેટરી લાંબો સમય ચાલે એવું બધા ઇચ્છતા હોય છે. નોકિયા જી 20 સ્માર્ટફોનમાં 5050 mAh બેટરી છે, જે 10 વોટ ફાસ્ટ ચાર્જિંગ સપોર્ટ કરે છે.\nસ્માર્ટફોનમાં કેમેરા પણ ખૂબ જ મહત્વના થઇ ગયા છે. સેલ્ફીપ્રેમીઓનો બહોળો વર્ગ છે. તેમને સેલ્ફી લેવી ગમે છે, તો એવા ઘણા લોકો છે, જેમને આસપાસની ઘટનાને કંડારી લેવાનું મન હોય છે. આ સ્થિતિમાં બંને કેમેરા વધુ શક્તિશાળી હોય એવું લોકો પસંદ કરે છે. નોકિયા જી 20માં ફોટોગ્રાફી માટે 48 MP નો કેમેરો પ્રાઇમરી સેન્સર તરીકે છે, તો અલ્ટ્રાવાઇડ કેમેરા તરીકે5MP નો લાભ મળે છે. ઉપરાંત2MP નો મેક્રો લેન્સ છે, તો2MP નો ડેપ્થ સેન્સર સાથેનો રિઅર કેમેરો છે,\nજો કે સ્માર્ટફોનના ફિચર્સ ઉપરાંત ગ્રાહકોને તેની કિંમત અંગે પણ ખાસ ચિંતા હોય છે. એમ પણ વધુ શક્તિશાળી અને સ્માર્ટફોન ખરીદનારા હોય છે, ત્યારે મધ્યમ ખરીદનારને ધ્યાનમાં રાખીને સ્માર્ટફોન બજારમાં મૂકાય તો તેની ખરીદી વધવાની સંભાવના રહે છે. હાલમાં મોટા ભાગના સ્માર્ટફોન 10 તી 20 હજારની રેન્જમાં હોય તેની ખરીદી વધુ થવાની સંભાવના રહે છે. ભારત જેવા ઘણા દેશો છે, જ્યાં હજુ કિંમત મહત્વની હોય છે, તેને કારણે જ નોકિયાએ તેના આ નવા મોડેલમાં4GB + 64 GB મોડેલની કિંમત 12999 રૂપિયા રાખી છે. એમઝોન પર7જુલાઇથી તેનું વેચાણ શરૂ થઇ રહ્યું છે. એમેઝોન ઉપરાંત કંપનીના ઓનલાઇન સ્ટોર પર પણ તે વેચાશે.\nભારતમાં આ કારો હવે ઓગષ્ટથી થશે મોંધી, જાણો કેમ\nનવસારી જિલ્લામાં બિન હથિયારધારી પોલીસ સબ ઇન્સ્પેક્ટરોની બદલી


man-in-the-middle-of-the-tracks-in-the-movement-of-climbing-the-train – News18 Gujarati\nટ્રેનની નીચે પટકાયો છતાં બચી ગયો પેસેન્જરનો જીવ, જુઓ VIDEO\nચાલતી ટ્રેનમાં ચડવા જતાં લપસ્યો પગ અને પેસેન્જર ટ્રેક અને પ્લેટફોર્મની વચ્ચે પટકાયો\nચાલતી ટ્રેનમાં ચડવા જતાં પગ લપસ્યો અને પેસેન્જર ટ્રેક અને પ્લેટફોર્મની વચ્ચે પટકાયો\nLast Updated : June 20, 2019, 09:02 IST\nન્યૂઝ18 ગુજરાતી : નજરે જોનારાને પણ વિશ્વાસ ન બેસે તેવી ઘટના સામે આવી છે. ઓડિશાના ઝારસુગુડા રેલવે સ્ટેશન જ્યારે એક પેસેન્જર ચાલતી ટ્રેનમાં ચડવાના ચક્કરમાં પાટા અને પ્લેટફોર્મની વચ્ચે પડી ગયો. વીડિયોમાં જોવા મળે છે કે, ચાલતી ટ્રેનમાં ચડવાના પ્રયાસમાં પેસેન્જરનો પગ લપસી જાય છે અને તે ગબડીને પાટાની બાજુમાં પટકાય છે.\nમળતી જાણકારી મુજબ, ઓડિશાના ઝારસુગુડા રેલવે સ્ટેશન પર તે સમયે લોકો આશ્ચર્યમાં મૂકાઈ ગયા જ્યારે ચાલતી ટ્રેનમાં ચડવાના ચક્કરમાં એક પેસેન્જર પાટા પર ગબડી પડ્યો.\nવીડિયો જોવાથી લાગે છે કે વ્યક્તિ જે રીતે પ્લેટફોર્મથી પાટાની વચ્ચે પડ્યો છે તેનાથી તેની બચવાની શક્યતા નહીંવત છે. પરંતુ એવું ન થયું, પેસેન્જરને નાની-મોટી ઈજાઓ થઈ છે પરંતુ તે બચી ગયો છે.\nવીડિયોમાં જોઈ શકાય છે કે પાટાઓની વચ્ચે પડેલા પેસેન્જરને બચાવવ માટે પ્લેટફોર્મમાં ઉપસ્થિત લોકો આગળ વધે છે પરંતુ ત્યાં સુધી તે નીચે પટકાઈ ચૂક્યો હતો. ટ્રેન પસાર થયા બાદ લોકોએ પેસેન્જરને ઉઠાવ્યો અને હોસ્પિટલમાં દાખલ કર્યો છે.\nઆ પણ વાંચો, India's Got Talentના નિર્માતા સોહન ચૌહાણનું મોત, તળાવમાં મળી લાશ\nFirst published: June 20, 2019, 08:54 IST\nindian railwaysodishasocial mediaટ્રેનરેલવેવાયરલ વીડિયો


ટણકટોળીનો ફિયાસ્કો | Abhiyaan-1661_Hasata rejo raj-jagdish trivedi - Sambhaav News\nઅંબાલાલનો દીકરો દામોદર ટણકટોળીનો પ્રમુખ છે. આ ટણકટોળી એટલે તોફાનીઓની ટોળી. સંજય લીલા ભણસાલીની ‘પદ્માવતી’માંથી ‘પદ્માવત’ થયેલી ફિલ્મનો વિરોધ થયો એટલે આ ટોળકીને તોફાન કરવાનું બહાનું મળી ગયું. ટણકટોળીમાં એક પણ છોકરો ક્ષત્રિય નથી. રતનસિંહ, પદ્માવતી કે અલ્લાઉદ્દીન ખીલજી કોણ હતા એ ટોળકીમાં કોઈને ખબર નથી. ત્યાં સુધી કે ૧પમી ઑગસ્ટ અને ર૬મી જાન્યુઆરીમાં શું ફરક છે તેની પણ ટોળકીમાં કોઈને ખબર નથી. છતાં રપમી જાન્યુઆરી ગુરુવારે ભારત બંધનું એલાન હતું ત્યારે અમારા ગામમાં તોફાન કરવામાં આ ટણકટોળી સૌથી વધુ સક્રિય હતી. આ ટોળકી પાટીદારોના આંદોલન વખતે પણ પાટીદારોથી વધુ આક્રમક થઈને દેખાવો કરતી હતી. દલિતોનો પ્રશ્ન હોય કે બીજી કોઈ પણ જ્ઞાતિનું આંદોલન હોય, આ ટણકટોળી તૂટી પડે છે, કારણ આ ટોળકીનું ગોત્ર ‘તોફાન’ છે.\nર૪મી જાન્યુઆરીની સાંજે દામોદરે ટોળકીના અન્ય સભ્યોને એકત્રિત કર્યા. દરેક સભ્ય પોતાના સ્કૂટરમાં પથ્થર સાથે રાખીને આવે એવી સૂચના આપી. દુકાનદારોને ડરાવવા માટે લાકડી અને તલવાર જેવા હથિયાર પણ સાથે રાખવાનો નિર્ણય થયો. દામોદર ભણવામાં ‘ઢ’ હતો એટલે સૌ પ્રથમ પોતાની સ્કૂલ બંધ રખાવવી. ત્યાર બાદ શહેરની બીજી શાળાઓ બંધ કરાવવી એવો ઠરાવ થયો.\nદામોદરને ભણવું ગમતું નથી. એણે એકવાર મને પૂછ્યું હતું કે, ર૬મી જાન્યુઆરી અને ૧પમી ઑગસ્ટ બંને બાજુ-બાજુ આવે તો કેવું સારું? આ સાંભળીને મેં આશ્ચર્ય સાથે કહ્યું કે, એ બે રાષ્ટ્રીય તહેવાર વચ્ચે સાત મહિના જેટલું અંતર છે. તારે એ બંને તહેવારને સાથે લાવીને શું કરવું છે? ત્યારે એ બોલ્યો કે બે રજા સાથે આવે એટલે કહું છું.\nઆટલી હદે શિક્ષણપ્રેમી દામોદાર એક દિવસ રડતો હતો. મેં રડવાનું કારણ પૂછ્યું તો કહે કે, ફલાણા નેતા ગુજરી ગયા એટલે રડું છું. મેં ફરી આશ્ચર્યસહિત પૂછયું કે એ મુરબ્બી તારા સગા થતા હતા? ત્યારે એ રડતાં રડતાં નાક સાફ કરીને બોલ્યો કે, ના, અમારી ૭ર પેઢીમાં કોઈ નેતા કે નેતાના સગા થયા નથી. મોટા નેતાજી મરી ગયા એટલે આવતા વરસે ભણવામાં એક પાઠ વધારે આવશે એટલે હું રડું છું.\nઆ દામોદર તોફાનીઓની ટોળીનો સરદાર છે. તેણે ર૪મી જાન્યુઆરીની રાત્રે ટણકટોળી એકઠી કરીને બીજા દિવસે તોફાન કરવાનો માસ્ટર પ્લાન ઘડી નાખ્યો. દામોદરનો અઠંગ તોફાની મિત્ર પિન્ટુ પેટ્રોલ પણ લઈ આવ્યો. જેથી જરૃર પડે તો સ્કૂટર સળગાવવા સુધી જતાં રહેવું એવી ટણકટોળીની મેલી મંછા હતી.\nરપમી જાન્યુઆરી, ગુરુવાર\nદામોદર, પિન્ટુ અને ટણકટોળીના બીજા સભ્યો સવારે આઠ વાગ્યાથી શાળા તથા દુકાનો બંધ કરાવવા નીકળી પડ્યા. સૌ પ્રથમ તોફાની ટોળકી દામોદરની સ્કૂલ તરફ રવાના થઈ. પથુભા પાનવાળા પોતાની દુકાન ખોલીને અગરબત્તી કરતા હતા.\nમાણસમાં અને અગરબત્તીમાં એટલો જ તફાવત છે કે અગરબત્તી પોતે સળગે અને બીજાને સુવાસ આપે છે જ્યારે માણસ બીજાની સુવાસ જોઈને પોતે સળગે છે. પથુભાએ પાનની દુકાન કરી એ પહેલાં અગરબત્તી બનાવતા હતા. પથુભાની પહેલવાન છાપ અગરબત્તી અમારા પંથકમાં ખૂબ જ પ્રખ્યાત હતી. એમની અગરબત્તીની લોહચાહનાના વળતાં પાણી થયા તેનું કારણ ખૂબ રસપ્રદ છે. એમાં નિમિત્ત મુદ્રણરાક્ષસ થયો છે. પથુભાએ\nએકસાથે એક લાખ બોક્સ છપાવવા માટે આપ્યાં હતાં. અમદાવાદથી બોક્સ છપાઈને સુરેન્દ્રનગર આવી ગયાં. એક લાખમાંથી સાઠ હજાર બોક્સ વેચાઈ ગયાં પછી કોઈનું ધ્યાન ગયું તો ‘પહેલવાન છાપ અગરબત્તી’ની જગ્યાએ ભૂલથી ‘અગરબત્તી છાપ પહેલવાન’ છપાઈ ગયું હતું. ત્યારથી પથુભાની અગરબત્તીના વેચાણમાં ઓટ આવી અને ધીમે-ધીમે ધંધો સાવ બંધ થઈ ગયો.\nદામોદર અને પિન્ટુની ટણકટોળી પથુભાની દુકાન સામે આવીને સૂત્રોચ્ચાર કરવા લાગી. પથુભાએ હાથમાં અગરબત્તી પકડી હતી અને આંખો બંધ હતી અને મુખમાં ભગવાનનું નામ હતું. ટણકટોળીનો દેકારો વધતાં પથુભા ધ્યાનભંગ થયા. તેમણે બંને આંખો સાથે જ ખોલી. અંબાલાલના છોકરાને બીજા ટપોરી જેવા છોકરાઓ સાથે મળીને સૂત્રોચ્ચાર કરતા જોયો. બાપુએ અગરબત્તી સ્ટેન્ડમાં ભરાવી દીધી. પોતાના હાથમાં અગરબત્તીની જગ્યાએ હોકી લીધી. મોઢામાં ભગવાનનું નામ હતું તેની જગ્યાએ અહીં ન લખી શકાય એવી ગાળ આવી ગઈ. પથુભા ઠેકડો મારીને દુકાનમાંથી બહાર આવ્યા. ત્યાં તો ટણકટોળી ઊભી પૂંછડીએ નાઠી. તમામ ટપોરીના પગની પિંડીઓ પોતપોતાના થાપા સાથે અથડાય એ રીતે ભાગ્યા. આગળ ટપોરીનું ટોળું અને પાછળ પથુભા. આ રેસ દોઢ કિલોમીટર સુધી દોડી.\nએક છોકરો ગટરમાં પડ્યો. એક ભૂંડ સાથે ભટકાઈને નીચે પડ્યો. અમુક દિશા ભૂલી ગયા. દામોદરનું પાટલૂન ફાટી ગયું. પિન્ટુનો પેશાબ છૂટી ગયો. પથુભાએ ગટરમાં પડેલા ગિરીશને ગટરમાંથી બહાર કાઢીને ગાળ સાથે ગડદા માર્યા. જે ભૂંડ સાથે અથડાઈને પડ્યો એનો કોલર પકડીને ઢસડ્યો. ટણકટોળકી માટે રપમી તારીખે પ્રથમ ગ્રાસે મક્ષિકા જેવું થયું. પથુભા દામોદરને ઓળખતા હોવાથી સીધા અંબાલાલને ઘેર આવ્યા. ઓસરીમાં જ અંબાલાલના બાપા ભીખાલાલ હીંચકા પર બેસીને છાપું વાંચતા હતા. ત્યાં આવીને પથુભાએ પડકારો કર્યો ઃ\n‘અંબાલાલ ક્યાં છે?’\n‘મઝામાં છું.’ બહેરા બાપાએ જવાબ આપ્યો.\n‘અંબાલાલ ક્યાં છે?’ પથુભાએ ફરી પૂછ્યું.\n‘મારી તબિયત ઓલરાઈટ છે.’ બાપાએ ફરી બાફ્યું.\nપથુભાને યાદ આવ્યું કે ભીખાલાલ તો સાવ બહેરા છે. એમણે ઘરમાં જઈને સાદ પાડ્યો. અંબાલાલ… એ અંબાલાલ… થોડીવાર થઈ ત્યાં મોંઘીભાભી બહાર આવ્યાં. પથુભાએ ફરી એ જ સવાલ કર્યો ઃ અંબાલાલ ક્યાં છે? ‘તમારા ભાઈ મેથી લેવા ગયા છે, શિયાળો છે તો બાપુજી માટે મેથીપાક બનાવવો છે.’ મોંઘીભાભીએ કહ્યું.\n‘બાપુજીને મેથીપાકની જરૃર નથી. મેથીપાકની જરૃર તો તમારા દામોદરને છે.’ બાપુએ બળાપો કાઢયો.\n‘બાપુ, કેમ એવું બોલ્યા?’ મોંઘીભાભીને ફાળ પડી.\n‘દામોદર ક્યાં ગયો છે?’\n‘નિશાળે ગયો છે.’\n‘ના, એ કપાતર નિશાળે નથી ગયો, પરંતુ દસ-પંદર ઉઘાડા પગની માનતાવાળા અને પૂંછડા વગરના વાંદરાઓને લઈને બજાર બંધ કરાવવા ગયો છે.’ પથુભાએ હકીકત રજૂ કરી.\n‘હાય… રામ… ધીમે બોલો… બાપુજી સાંભળશે તો તમારા ભાઈનો વારો ચડી જશે.’ મોંઘીભાભીએ ચિંતા વ્યક્ત કરી.\n‘બાપુજી ક્યાં કશું સાંભળે છે. એમને તો એમ જ છે કે ભગવાને કાન ચશ્માંની દાંડલી ટીંગાડવા માટે જ આપ્યા છે. આજે સવારના પહોરમાં દુકાન ખોલીને અગરબત્તી કરતો હતો ત્યાં તમારો દામોદર અને પ્રકાશ ચાવાળાનો પિન્ટુ દસ-પંદર છોકરાની ટણકટોળી લઈને આવ્યા. મારા દીકરા મારી દુકાન બંધ કરાવવા આવ્યા હતા. મેં કહ્યું કે આ પથુભાનો પાનનો ગલ્લો છે, કોઈ કો-ઓપરેટિવ બેંક નથી કે ગમે ત્યારે બંધ થઈ જાય.’\n‘આવ્યા છો તો ચા પીતા જાવ.’\n‘ના બહેન, દુકાન રેઢી છે અને હજુ પ્રાર્થના અધૂરી છે. આ તો તોફાનીને જોયા એટલે શ્લોક બંધ કરીને ગાળું દેવી પડી, લ્યો ત્યારે જે માતાજી…’ પથુભા રવાના થયા.\n‘તબિયત સાચવજો બાપા…’ પથુભાએ કહ્યું.\n‘અમારે દર ત્રીજા દિવસે નળ આવે છે.’ બાપાએ જવાબ દીધો.\nસવારમાં વેરવિખેર થઈ ગયેલી ટણકટોળીને ફરી એકત્ર કરવામાં એક વાગી ગયો. બપોરે જમીને ફરી ટોળકી ઊભી થઈ. આ વખતે અઢારની જગ્યાએ બાર સભ્યો જ બચ્યા હતા, કારણ જે છ સભ્યો ગટર, ભૂંડ અને પથુભાની ઝપટમાં આવ્યા એમણે રાજીનામાં ધરી દીધા હતા. દામોદારની ઇચ્છા પોતાની શાળાનું શૈક્ષણિક કાર્ય બંધ રખાવવાની હતી. છ સ્કૂટર ઉપર કુલ બાર ટપોરી રવાના થયા. એમની પાસે પથ્થર, પેટ્રોલ, લાકડી અને બેનર્સ હતાં.\nમેં ખાસ જોયું કે ટોળાં પાસે બેનર્સ હોય છે, પરંતુ મેનર્સ હોતી નથી. બેનરમાં ‘ગોલી લાઠી ઝેલેંગે’ જેવાં સૂત્રો હતાં. પશ્ચિમના કોઈ ચિંતકે કહ્યું છે કે, માણસમાં બુદ્ધિ છે એ આપની વાતને હું સ્વીકારું છું, પરંતુ માણસ જ્યારે ટોળામાં હોય છે ત્યારે એનામાં બુદ્ધિ હોતી નથી એ મારી વાતને આપ સ્વીકારો.\nટણકટોળી દામોદરની શાળાના પ્રવેશદ્વાર પાસે પહોંચી. ત્યાં પડેલા સ્કૂટર ઉપર પિન્ટુએ પેટ્રોલ છાંટ્યું. એ દીવાસળી ચાંપવા જતો હતો અને દામોદર પોતાની અંગત ખીઝ ઉતારવા માટે પ્રિન્સિપાલની કાચની ઑફિસને પથ્થર મારવા જતો હતો ત્યાં જ પોલીસ ઇન્સ્પેક્ટર જાડેજાસાહેબે ત્રાડ નાખી. પોલીસ પાસે માહિતી હતી કે ટણકટોળકી શાળાઓ બંધ કરાવવા આવશે. જાડેજાસાહેબની ત્રાડ પથુભાની ત્રાડ કરતાં વધુ આક્રમક હતી. પિન્ટુ હાથમાં દીવાસળી પકડીને ભાગ્યો. દામોદર પોતાના હાથમાં પથ્થર સાથે નાઠો. ટણકટોળકીના બીજા દસ સભ્યો અલગ-અલગ દિશામાં નાઠા. કોઈ રિક્ષા સાથે અથડાયું તો કોઈ થાંભલા સાથે અથડાયું. પિન્ટુએ એક દિવસમાં બીજીવાર પેન્ટ ભીનું કર્યું. દામોદર એવો નાઠો કે પોતાના ઘર સુધી પાછું ફરીને જોવા ઊભો ન રહ્યો.\nશાળાના આચાર્ય જાડેજાસાહેબ પાસે આવીને એટલું બોલ્યા કે ક્ષત્રિયનું કામ તોફાન કરવાનું નથી, પરંતુ તોફાનીઓથી સમાજનું રક્ષણ કરવાનું છે જે તમે યથાયોગ્ય કર્યું છે.\nજાડેજાસાહેબ આચાર્યને બે હાથ જોડીને બોલ્યા ઃ આપ ભૂદેવ છો. ગાય, બ્રાહ્મણ, સ્ત્રી, સરહદ અને સમાજની સુરક્ષા માટે જ અમારો જન્મ થયો છે.


Posted on 12:26 pm May 25, 2021 Author Niraj PatelComments Off on દીકરીના શબને ખભા ઉપર લઈને જવા માટે મજબુર થયો એક પિતા, વોર્ડબોયે માંગ્યા 1 હજાર તો એમ્બ્યુલન્સ ડ્રાઈવરે અધધધધ\nકોરોના વાયરસના કારણે આખી દુનિયા હેરાન થઇ ગઈ છે, આ કાળમુખા વાયરસે કેટલાય પરિવારોને ઉજાળી નાખ્યા છે, તો આ દરમિયાન ઘણા એવા દૃશ્યો પણ જોવા મળ્યા છે જેને જોઈને આપણું કાળજું પણ કંપી ઉઠે.\nઆ મહામારીના સમયમાં પણ ઘણા લોકો પોતાની માનવતા ભૂલી અને પોતાના ખિસ્સા ભરવામાં લાગી ગયા, જેના પણ ઘણા કિસ્સાઓ આપણે સોશિયલ મીડિયા અને સમાચારમાં રોજ બરોજ જોતા હોઈએ છીએ.\nહાલ એવો જ એક કિસ્સો રાજસ્થાનના કોટમાંથી સામે આવ્યો છે. જ્યાં એક કોરોના સંક્રમિત દીકરીના શબને દીકરીના પિતા ખભા ઉપર ઊંચકીને હોસ્પિટલની બહાર લાવ્યા હતા. એટલું જ નહીં કોટાથી ઝાલાવાડ સુધી જવા માટે એમ્બ્યુલન્સ ડ્રાઈવર દ્વારા 35 હજાર રૂપિયા પણ મંગાવામાં આવ્યા. જેના કારણે હારીને પિતા દીકરીના શબને પોતાની કારની અંદર જ ઝાલાવાડ લઈને આવી ગયા.\nકોટાના DCM વિસ્તારમાં રહેનારા મધુરાજાએ જણાવ્યું કે તમેની ભાણી સીમા ઝાલાવાડમાં રહેતી હતી.7મેના રોજ તે કોરોના સંક્રમિત થઇ ગઈ હતી. જેના બાદ તેને કોટાની હોસ્પિટલમાં દાખલ કરવામાં આવી હતી. તપાસમાં સીટી સ્કોર 22/25 હતો.\nજયારે સેચુરેશન 31 રહી ગયું હતું. હાલત ક્રિટિકલ થવા ઉપર તેને આઇસીયુમાં શિફ્ટ કરવામાં આવી હતી. આઈસીયુમાં દાખલ કર્યા બાદ ધીમે ધીમે તેની તબિયતમાં સુધારો થઇ રહ્યો હતો. ઓક્સિજન સપોર્ટ વગર જ સેચુરેશન 60ની ઉપર જતું રહ્યું હતું.\nતેમને આગળ જણાવ્યું કે સીમાને આઈસીયુમાં હાઈ ફ્લો ઓક્સિજન ઉપર રાખવામાં આવી હતી. જ્યાં તે પહેલાથી વધુ સારી થઇ ગઈ, પરંતુ 20 મેના રોજ ડોકટરે તેને નોર્મલ વોર્ડમાં શિફ્ટ કરવા માટે કહેવામાં આવ્યું.\nડોક્ટરની વાત ઉપર પરિવારના બધા જ સદસ્યોએ તેમને કહ્યું કે હમણાં સીમાને આઇસીયુ વોર્ડમાંથી ના સીફ્ટ કરવામાં આવે. તેને હાઈ ફ્લો ઓક્સિજનની જરૂર છે. પરંતુ તેમનું કોઈએ ના સાંભળ્યું. નોર્મલ વોર્ડમાં ઓક્સિજન સપ્લાય સહેજ પણ સારો નહોતો. સીમાની તબિયત બગડવા લાગી જેના બાદ 23 મેના રોજ તેનું નિધન થઇ ગયું.\nમધુરાજે આગળ જણાવ્યું કે પરિસ્થિતિ ભલે ગમે તેવી કેમ ના હોય, માણસ પૈસા વગર કામ કરવા માટે તૈયાર નથી થતો. દરેક વ્યક્તિ પૈસા પડાવવા માટે જ બેઠો છે, સીમાના નિધન બાદ તેના શબને વોર્ડની બહાર લાવવા માટે વોર્ડ બૉયે 1 હજાર રૂપિયાની માંગણી કરી. પૈસા ના આપવા ઉપર તેને શબને હાથ પણ ના લગાવ્યો.\nજેના બાદ તેના પિતા શબને વોર્ડમાંથી નીચે સુધી સ્ટ્રેચર ઉપર લાવ્યા. ત્યારબાદ ખભે મૂકી અને ગાડી સુધી પહોચાડ્યું. જયારે બહાર ઉભી એમ્બ્યુલન્સમાં ઝાલાવાડ સુધી શબને લઇ જવાની વાત કરવામાં આવી તો એમ્બ્યુલન્સના ડ્રાઈવરે 35 હજાર ભાડું કહ્યું તો બીજાએ 18 હજાર અને ત્રીજાએ 15 હજાર રૂપિયા જણાવ્યું.\nત્યારબાદ સીમાના પિતા શબને પોતાની જ ગાડીમાં લઈને ઘરે પહોંચ્યા. ગાડીની આગળની સીટ ઉપર શબને રાખ્યું અને સીટ બેલ્ટ બાંધી દીધો. આ દરમિયાન બીજો એક વ્યક્તિ પણ પોતાની કારમાં શબને રાખીને લઇ જઈ રહ્યો હતો. ત્યાં પણ કોઈ વોર્ડ બોય નહોતો. પરિવારજનોએ જાતે જ સ્ટ્રેચર ઉપરથી શબને ઉઠાવીને કારમાં રાખ્યું.\nPosted on 2:35 pm June 29, 2021 Author Shah Jina\nમુંબઈમાં રહેતી આ ફેમસ મોડેલે 14માં માળેથી લગાવી છલાંગ, તેણીનો બોયફ્રેન્ડ….જાણો વિગત યુપીમાં ગ્રેટર નોએડાના પૈરામાઉંટ ઇમોશંસ સોસાયટીના 14મા માળેથી કૂદી એક મોડે આત્મહત્યા કરી લીધી. પોલિસ તપાસમાં ખબર પડી કે મુંબઇમાં મોડલિંગ કરવા વાળી પ્રિયા તેની મોટી બહેનના ત્યાં આવી હતી. પ્રિયા સાથે તેનો એક મિત્ર આવ્યો હતો. બંનેએ રવિવારે મોડી રાત સુધી પાર્ટી More..\nPosted on 4:20 pm June 28, 2021 5:25 pm June 28, 2021 Author Shah Jina\nવિત્ત મંત્રી નિર્મલા સીતારમણે આજે પ્રેસ કોન્ફરન્સ કરી અને આ પ્રેસ કોન્ફરન્સમાં કેટલીક આર્થિક રાહતોની ઘોષણા કરવામાં આવી. સરકારે આ વખતે હેલ્થ સેક્ટર પર જોર આપ્યુ છે. કોરોનાની માર સામે ઝઝૂમી રહેલા સેક્ટરો માટે કેટલાક રાહત પેકેજની જાહેરાત કરવામાં આવી છે. નિર્મલા સીતારમણે કોરોના પ્રભાવિત સેક્ટરો માટે 1.1 લાખ કરોડ રૂપિયાની લોન ગેરંટી સ્કિમનું એલાન More..\n4:51 pm June 19, 2020 Charu Shah Comments Off on ઇઝરાયલે આપી સુશાંતને શ્રદ્ધાંજલિ, જાણૉ- શું છે સુશાંત અને ઇઝરાયલનું કનેકશન\n11:41 am August 10, 2020 Aryan Patel Comments Off on જન્માષ્ટમીના દિવસે શ્રીકૃષ્ણની કૃપા મેળવવા રાશિ અનુસાર લગાવો ભોગ, ખુલી જશે નસીબ- વાંચો


સ્વાઇન ફ્લૂએ બાનમાં લીધું ગુજરાત, 150થી વધુના મોત | swine flu increase in gujarat - Sambhaav News\nઅમદાવાદ: ગુજરાતમાં સ્વાઇન ફ્લૂ જેવા ચેપી રોગનો ખતરો વધી રહ્યો છે જે ચિંતાજનક બાબત છે. હાલમાં સ્વાઇન ફ્લૂએ સમગ્ર ગુજરાતને બાનમાં લઇ લીધું છે. સ્વાઇન ફ્લૂનો હાહાકાર થઇ જવાથી ગુજરાતની મોટાભાગની હોસ્પિટલો દર્દીઓથી ઊભરાઇ ગઇ છે. હાલમાં સ્વાઇન ફ્લૂના કારણે 150થી વધુ લોકો મૃત્યુ પામ્યા છે. નોંઘનીય છે કે મ્યુનિસિપલ તિજોરીમાંથી નાગરિકોની સુખાકારી પાછળ દર વર્ષે કરોડો રૂપિયાનો ખર્ચો કરવામાં આવે છે.\nસ્વાઇન ફ્લૂના રોગને કાબૂમાં લેવા મ્યુનિ. આરોગ્ય તંત્ર સદંતર નિષ્ફળ નિવડ્યું છે. ઉલ્લેખનીય છે કે હાલમાં ડબલ સિઝન થઇ જવાના કારણે રાજ્યભરમાં વિવિધ પ્રકારનો રોગચાળો ફેલાયો છે. પરંતુ આ વર્ષે સ્વાઇન ફ્લૂનો કેસ સૌથી વધારે ફેલાયો હોવાનું જાણવા મળ્યું છે. જો કે સ્વાઇન ફ્લૂના કેસ હજુ વધે અને મોતનો આંક પણ હજુ વધે એવી સંભાવના છે. રાજ્યના રાજકોટ, અમદાવાદ, પ્રાંતિજ, અરવલ્લી અને સુરત જેવા શહેરો સ્વાઇન ફ્લૂની ચપેટમાં આવી ગયા છે.\nરાજ્યમાં સ્વાઈન ફ્લૂના પગલે આરોગ્ય વિભાગ સહિત આરોગ્ય પ્રધાન શંકર ચૌધરી સતર્ક બન્યાં છે. સ્વાઈન ફ્લૂના ભરડાના કારણે મુખ્યમંત્રી વિજય રૂપાણીએ સમીક્ષા બેઠક કરી હતી. બેઠક બાદ શંકર ચૌધરીએ કહ્યું હતું કે, સ્વાઈન ફ્લૂને અટકાવવા2હજાર હોસ્પિટલને કામે લગાવાવમાં આવી છે તો 17 હજાર ડોક્ટરની ટીમ સહિત 40 હજાર આશાવર્કરોને કામગીરી સોંપાઈ છે. રાજ્યમાં 680 આઈસોલેશન વોર્ડ તૈયાર કરવામાં આવ્યાં છે. સ્વાઈન ફ્લૂ માટે રાજ્યમાં9લેબ કાર્યરત કરવામાં આવી છે. જેમાં વિના મૂલ્યે રિપોર્ટ કરી આપવામાં આવશે. રાજ્ય સરકાર દ્વારા 104 નંબરની હેલ્પલાઈન પણ શરુ કરવામા આવી છે જે અંતર્ગત ડોક્ટર દર્દીના ઘરે જઈને સરાવાર આપશે.\nMBBS પાસ યુવાનો માટે ખાસ ભરતી, જલ્દી કરો Apply


Home / રાષ્ટ્રીય / આખરે ચહેરા પર આટલું બધું તેજ કેવી રીતે? જાણો PM મોદીએ શું જવાબ આપ્યો\nઆખરે ચહેરા પર આટલું બધું તેજ કેવી રીતે? જાણો PM મોદીએ શું જવાબ આપ્યો 24/01/2020\nવડાપ્રધાન નરેન્દ્ર મોદીએ આજે રાષ્ટ્રીય વીરતા પુરસ્કારોથી સમ્માનિત બાળકોને મળી તેમને દેશનું ભવિષ્ય ગણાવતા કેટલાંક મંત્રો આપ્યા. પીએમે આ દરમ્યાન પોતાની પણ એક દિલચસ્પ વાત કહી. તેમણે કહ્યું કે મહેનતના લીધે દિવસમાં ચાર વખત પરસેવો આવવાની વાત કરતાં પોતાની એક રસપ્રદ વાત શેર કરી.\nપીએમે કહ્યું કે એક વખત એક શખ્સે તેમને પૂછયું હતું કે તમારા ચહેરા પર આટલું તેજ કેવી રીતે છે? ત્યારે પીએમે કહ્યું કે મેં એ વ્યક્તિને જણાવ્યું કે હું દિવસ દરમ્યાન ખૂબ મહેનત કરું છું અને શરીરમાંથી નીકળતો પરસેવો મારા ચહેરાના મેલને દૂર કરે છે. તેનાથી જ મારો ચહેરો આટલો તેજ દેખાય છે. તેનાથી જ મારા ચહેરા પર આટલું બધું તેજ દેખાય છે.\nપીએમે બહાદુર બાળકોને કહ્યું કે તેમની વાર્તા સાંભળીને તેમને અને દરેક લોકોને ગર્વ થાય છે. પીએમે કહ્યું કે તેઓ બધા બાળકોના બહાદુરીના કિસ્સા દુનિયા સાથે શેર કરશે. તમે બધા આમ તો નાની ઉંમરના છો પરંતુ તમે જે કામ કર્યું છે તે કરવાનું તો છોડી દો, વિચારવામાં પણ મોટા-મોટા લોકોને પરસેવો છૂટી જાય છે.\nઈંગ્લેન્ડઃ૬૧ વર્ષીય પૂર્વ નાવિકે ૭૦ હજાર દીવાસળીથી ૪૦૦ વર્ષ જૂના જહાજની પ્રતિકૃતિ બનાવી\nદિલ્હીમાં સ્થિતિ સ્ફોટક : વધુ સાતનાં મોત સાથે મૃતાંક ૩૪\nતમિલનાડુ : મંદિરમાં ખોદકામ દરમિયાન અરબી ભાષા લખેલા સોનાના સિક્કા મળ્યા.


Repair work was carried out on the bridge near Talwani | તલવણી નજીકના પુલ ઉપરની રીપેરિંગ કામગીરી હાથ ધરાઈ - Divya Bhaskar\nRepair Work Was Carried Out On The Bridge Near Talwani\nસમારકામ:તલવણી નજીકના પુલ ઉપરની રીપેરિંગ કામગીરી હાથ ધરાઈ\nતંત્રએ એંગલની જગ્યાએ યોગ્ય સમારકામ હાથ ધર્યું\nલખતર-લીંબડી રોડ ઉપર લખતરથી ત્રણેક કી.મી. દૂર આવેલ તાલુકાનાં તલવણી ગામ નજીક આઠેક વર્ષ પહેલાં બનેલો પુલ આવેલો છે. ત્યારે આ પુલના સળિયા દેખાવા લાગ્યા હતા. તેના અહેવાલ પ્રસિદ્ધ થતા જ તંત્રએ ત્યાં સમારકામ કરી દીધું હતું. પરંતુ તેનાથી માંડ દસેક ફૂટ દૂર પુલની એંગલ દેખાઈ રહી હતી ત્યાં કંઈ કાર્યવાહી ન કરવામાં આવતા વાહનચાલકોને અકસ્માતનો ભય હોવાનું આ રસ્તેથી પસાર થતા લોકો જણાવી રહ્યાં હતા. આ અંગેનો અહેવાલ વર્તમાનપત્રમાં પ્રસિદ્ધ થતા જ તંત્રએ તુરંત કામગીરી હાથ ધરી છે.\nસરકાર દ્વારા જરૂર જણાય ત્યાં રોડ-રસ્તાની યોગ્ય મરામત કરવા અધિકારીઓને જણાવવામાં આવે છે. પરંતુ અધિકારીઓ આ સૂચનાઓને ધ્યાને જ ન લેતાં હોય તેવો ઘાટ લખતર તાલુકાના તલવણી ગામ નજીક આવેલ પુલ ઉપર જોવા મળે છે. લખતર-લીંબડી સ્ટેટ હાઇવે ઉપર આવેલ તલવણી ગામની નજીક આઠેક વર્ષ પહેલાં બનેલો પુલ આવેલો છે. ત્યારે છેલ્લા એકાદ વર્ષથી આ પુલ ઉપરના સ્લેબના સળિયા દેખાઈ રહ્યા હતા. જેના કારણે આ રસ્તેથી પસાર થતા વાહનચાલકોને ભારે પરેશાનીનો સામનો કરવો પડી રહ્યો હતો.\nઆ અંગેના અહેવાલ દિવ્યભાસ્કરમાં પ્રસિદ્ધ થતા જ તંત્રએ આ જગ્યાએ કાર્યવાહી કરી સમારકામ હાથ ધર્યું હતું. આ જગ્યાથી દસેક ફૂટ દૂર પુલ ઉપર જ પુલની એંગલ દેખાઈ રહી હતી તે તંત્રને ધ્યાને ન આવી હોવાનું જણાવી લોકોને તેના કારણે મુશ્કેલી પડી રહી હોવા અંગેનાં અહેવાલ તા. 10 ઓગષ્ટના રોજ પ્રસિદ્ધ કરવામાં આવ્યા હતા. જે થકી તંત્રએ સફાળું જાગી દેખાતી એંગલની જગ્યાએ યોગ્ય સમારકામ હાથ ધર્યું હતું.


આ નિશાનીઓને નજર અંદાજ કરશો તો હૃદય હુમલો ઘાતક બની જશે..!! - Abtak Media\nHome Health News આ નિશાનીઓને નજર અંદાજ કરશો તો હૃદય હુમલો ઘાતક બની જશે..!!\nક્યારેક ક્યારેક નાની નાની બીમારીઓ ખરાબ સ્વાસ્થ્ય માટેનું મોટું કારણ બની જતી હોય છે…. ત્યારે આજના ભાગદોડભર્યા જીવનમાં હૃદયરોગનો હુમલો વિશ્વભરમાં એક મુખ્ય આરોગ્ય ચિંતા બની ગયો છે. મૃત્યુના મુખ્ય કારણોમાંનું એક બની ગયું છે. વર્લ્ડ હેલ્થ ઓર્ગેનાઈઝેશનના અહેવાલ અનુસાર વર્ષ 2019માં અંદાજિત 17.9 મિલિયન લોકો હૃદય રોગથી મોતને ભેટ્યા હતા.\nનબળી જીવનશૈલી, બિનઆરોગ્યપ્રદ આહાર અને અનિયમિત વ્યાયામ સહિતના ઘણા પરિબળોને કારણે આજે સૌથી વધુ હાર્ટ એટેકના ભોગ યુવાઓ બની રહ્યા છે..!!\nજે તમામ વૈશ્વિક મૃત્યુમાં 32% છે. એમાં પણ અત્યારના સમયમાં યુવાઓ હૃદય રોગના સૌથી વધુ દર્દીઓ બની રહ્યા છે. જે પાછળ મુખ્યત્વે નબળી જીવનશૈલી, બિનઆરોગ્યપ્રદ આહાર અને અનિયમિત વ્યાયામ સહિતના ઘણા પરિબળો જવાબદાર છે. ત્યારે ચાલો આજે જાણીએ એવા નાના નાના સંકેતો કે જે નજરઅંદાજ કરશો તો હૃદય હુમલો ઘાતક બની જશે..!!\n1. છાતીમાં દુ:ખાવો: હાર્ટ એટેક પીડાનું કારણ બની શકે છે. જેમાં છાતીમાં દુ:ખાવો થવો એક સૌથી સામાન્ય ચિહ્ન અને લક્ષણોમાંનું એક છે. અમેરિકન હાર્ટ એસોસિએશન (અઇંઅ) મુજબ, છાતીની મધ્યમાં દબાણ, સ્ક્વિઝિંગ, અથવા દુખાવો અનુભવી શકાય છે. પીડા અને દબાણ થોડી મિનિટો કરતાં વધુ સમય સુધી રહી શકે છે. જપ આવું થાય તો તરત જ ડોક્ટરનો સંપર્ક કરો.\n2. પીઠદર્દ: જ્યારે છાતીમાં દુખાવાની સાથે પીઠનો દુ:ખાવો પણ થાય છે જે ચિહ્નોને અવગણવા જોઈએ નહીં. જે ખાસ કરીને સ્ત્રીઓમાં વધુ જોવા મળે છે. અમેરિકન હાર્ટ એસોસિએશનનો દાવો છે કે હાર્ટ એટેક પહેલા અને તે દરમિયાન પીઠના દુખાવાની ફરિયાદ પુરૂષો કરતાં સ્ત્રીઓ વધુ કરે છે.\n3. જડબાના ભાગે પીડા: તમારા જડબામાં ફેલાતી પીડાનો અર્થ માત્ર સ્નાયુઓની વિકૃતિ અથવા દાંતના દુ:ખાવા સિવાય પણ હાર્ટ અટેક હોઈ શકે છે. ખાસ કરીને સ્ત્રીઓમાં, ચહેરાની ડાબી બાજુએ જડબામાં દુખાવો એ હાર્ટ એટેકની સામાન્ય નિશાની છે. શ્વાસ લેવામાં તકલીફ, પરસેવો અને ઉબકા સાથે જડબામાં દુખાવો અનુભવો છો, તબીબી સહાય માટે કોલ કરવાની રાહ જોશો નહીં.\n4. ગરદનના ભાગે દુ:ખાવો: હૃદયરોગનો હુમલો લોહીના ગંઠાઈ જવાને કારણે થાય છે જે હૃદયના સ્નાયુમાં લોહીના પ્રવાહને અવરોધે છે. છાતીનો દુખાવો સમય જતાં તમારી ગરદન સુધી ફેલાઈ શકે છે. સખત ગરદનમાં થાક લાગવો, સ્નાયુ તણાવ માત્ર સામાન્ય રોગ જ નહીં હાર્ટ એટેકને કારણે પણ થઈ શકે છે.\n5. ડાબા હાથમાં દુ:ખાવો: હૃદયના સ્નાયુમાં લોહીના પ્રવાહમાં અવરોધને કારણે હૃદયરોગનો હુમલો આવે છે તે ધ્યાનમાં લેતા, તે તમારા ડાબા હાથમાં પીડા પેદા કરી શકે છે. ડાબા હાથમાં અચાનક, અસામાન્ય દુખાવો એ હાર્ટ એટેકની શરૂઆતની નિશાની હોઈ શકે છે. જેને નજરઅંદાજ કરવી જોખમી નીવડી શકે છે.\nPrevious articleઆજે વિશ્વ બાળ દિવસ: વિશ્વવ્યાપી ભાઇચારો અને બાળકો વચ્ચે સમજણનો દિવસ\nNext articleકેશોદનું એસટી બસ સ્ટેન્ડ આધુનિક બન્યું પણ સ્વચ્છતામાં ઊંણું ઉતર્યુ…. સામેથી રોગચાળાને આમંત્રણ..!! જુઓ વીડિયો


‘મિડનાઈટ વિથ મેનકા’ના ડિરેક્ટર સાથે વાતચીત – Cinema-Sahitya\nગુજરાતી સિનેમા Interviews\n‘મિડનાઈટ વિથ મેનકા’ના ડિરેક્ટર સાથે વાતચીત\nએક અમેરિકન વેબ સિરીઝ પરથી આ ફિલ્મનો આઈડિયા આવ્યો હતોઃ વિરલ શાહ\nવિરલ શાહે એનડીટીવી પર આવતી ‘મીરા’ નામની સિરીયલ લખી છે. ઉપરાંત શોભના દેસાઈની ‘મુક્તિ બંધન’, જે હરકિશન મેહતાની નવલકથા પર આધારી હતી, તે સિરીયલ વિરલ શાહે લેખક-દિગ્દર્શક વિપુલ શાહ સાથે લખી છે. વિરલ શાહ કહે છે કે, ‘વિપુલ શાહ પાસેથી હું ઘણું શીખ્યો છું. તેઓ મારા ગુરુ છે…’\nલેખક-દિગ્દર્શક વિરલ શાહ\nગયા અઠવાડિયે ‘મિડનાઈટ વિથ મેનકા’ નામની ગુજરાતી ફિલ્મ રિલીઝ થઈ, જેમાં મલ્હાર ઠાકર, એશા કંસારા, હાર્દિગ સાંગાણી, વિનીતા મહેશ અને પાર્થ ઓઝા સહિતના કલાકારો હતા. ફિલ્મના ડિરેક્ટર વિરલ શાહ તથા લેખક અમાત્ય ગોરડિયા અને વિરલ શાહ છે.\nફિલ્મનું નામ હટ-કે છે અને સ્ટોરીલાઈન પણ રુટીન ફિલ્મોથી અલગ છે. ફિલ્મની ટેગલાઈન ‘રિઅલ સુપરસ્ટારની ફૅક બાયોપિક’ છે! જેમાં સુપરસ્ટાર તરીકે મલ્હાર ઠાકર છે. તેના મૂળ નામે જ તે ફિલ્મમાં એક્ટ કરી રહ્યો છે. ઉપરાંત એશા કંસારા અને હાર્દિક સાંગાણી પણ તેમના મૂળ નામે જ-હિમ સેલ્ફ છે. એક વિનીતા મહેશ, ફિલ્મમાં મલ્હારની બહેનના રોલમાં છે.\nફિલ્મના ડિરેક્ટર વિરલ શાહે કરિયરની શરૂઆત એક્ટિંગથી કરી. તેમણે નાનપણથી કૉલેજ સુધી અભિનય કર્યો. શોભના દેસાઈની સિરીયલ ‘એક મહેલ હો સપનો કા’માં તેમણે ૧૦ વર્ષ કામ કર્યું. એ સિરીયલમાં તેઓ અપરા મહેતા અને રાજીવ મહેતાના દિકરાના પાત્રમાં હતા. ત્યાર પછી વિરલ શાહે એડવર્ટાઈઝિંગમાં બેચલર પૂરું કર્યું. તેમણે પાયલોટની ડિગ્રી પણ લીધેલી છે.\nવિરલ શાહ કહે છે, ‘પણ આ રીતે આગળ વધવામાં વચ્ચે થોડો કપરો સમય પણ આવ્યો હતો. મારી પાસે લોન ચૂકવવાના પૈસા ન હતા. એ દરમ્યાન કોઈએ કહ્યું કે ટેલિવીઝન રાઈટિંગમાં સારો પૈસો છે, ત્યાં ટ્રાય કર! એટલે મેં વર્ષ ૨૦૦૮થી ૨૦૧૫ સુધી, ૭ વર્ષ ટેલિવીઝન માટે લખ્યું.’\nવિરલ શાહે અધિકારી બ્રધર્સની સોની ટીવી પર આવતી ‘હોંગે જુદા ના હમ’ માટે પણ લેખન-કાર્ય કર્યું છે. વિરલે ત્રણ વર્ષ પહેલા અભિનેત્રી માસુમી મખિજા સાથે પોતાનું પ્રોડક્શન હાઉસ શરૂ કર્યું અને તેના હેઠળ મિચ્યુઅલ ફંડ્સ, રિલાયન્સ વગેરે માટે એડ ફિલ્મો બનાવી. વિરલ શાહ વૉઇસ ઑવર આર્ટિસ્ટ તરીકે પણ કામ કરી રહ્યા છે. ડિરેક્ટર તરીકે પહેલી ગુજરાતી ફિલ્મ વિશે વાત કરતા વિરલ શાહ કહે છે કે, ‘અમે પ્રોડક્શન હાઉસ બનાવ્યું ત્યારે વિચાર્યું હતું કે કંઈક ગુજરાતીમાં બનાવીએ. કેમ કે, એ વખતે બે યાર, છેલ્લો દિવસ વગેરે ફિલ્મો રિલીઝ થઈ ચૂકી હતી. ગુજરાતી ફિલ્મ ઈન્ડસ્ટ્રી આગળ વધી રહી હતી. અને આપણા મૂળિયા ગુજરાતી એટલે અંદરથી ઈચ્છા હતી કે કંઈક કરીએ. એ વખતે હિન્દીમાં વેબ સિરીઝનો દોર શરુ થઈ ચૂક્યો હતો. મને વિચાર આવ્યો કે ગુજરાતીમાં વેબ સિરીઝ કેમ ન બને?’\n‘મલ્હાર અને હું ૧૦ વર્ષથી એકબીજાને ઓળખીએ.’ વિરલ શાહ આગળ કહે છે કે, ‘મલ્હાર વિપુલ મહેતાના નાટકો કરતો અને હું તેમની સાથે લખતો. આ રીતે અમે એકબીજાના વર્ષોથી પરિચયમાં. ‘ઑન્ટ્રાજ’ કરીને અમેરિકન વેબ સિરીઝ આવતી હતી, જેમાં એક માણસ હોલીવૂડમાં રાતોરાત સુપરસ્ટાર બની જાય છે અને પછી તેની સફરની વાત છે. મને વિચાર આવ્યો કે મલ્હાર સાથે આવુ જ થયું છે, ચાલો ને ગુજરાતીમાં વેબ સિરીઝ બનાવીએ, મલ્હારને લઈને! હું કોકોનેટ પ્રોડક્શન હાઉસના માલિક રશ્મિનભાઈ મજેઠિયાને મળ્યો. અમે એ વિશે વાત કરી. બહુ બધું વિચારીને, ચર્ચાઓ કરીને છેલ્લે નક્કી થયું કે આપણે વેબ સિરીઝના બદલે ફિલ્મ પર હાથ અજમાવીએ.’\nવેલ, વિરલ શાહની ‘મિડનાઈટ વિથ મેનકા’ એઝ અ ડિરેક્ટર પહેલી ફિચર ફિલ્મ છે. વિરલ શાહ કહે છે કે, ‘મેં રાઈટીંગ કર્યું છે, પ્રોડક્શન પણ સંભાળ્યું છે પણ ડિરેક્શનમાં કોઈને આસિસ્ટ પણ નથી કર્યું! આ ફિલ્મના દરેક કલાકાર અને પ્રોડ્યુસરનો સપોર્ટ હતો અને પ્રોત્સાહન આપતા હતા એટલે જોખમ લઈ લીધું ડીરેક્શનમાં હાથ અજમાવી લીધો!’\nઆ ફિલ્મમાં મલ્હાર પોતાના જ પાત્રમાં છે. પરંતુ ફિલ્મની વાર્તા કાલ્પનિક છે. અહીં મલ્હારને ખુદ પર હસી નાખવાનું છે, પોતાની મજાક ઉડાડવાની છે. આ પ્રકારની વાર્તા કઈ રીતે સૂઝી એ વિશે વિરલ શાહ કહે છે કે, ‘મેં કહ્યું એમ મલ્હાર અને હું જૂના મિત્રો. એક વખત કામથી હું અમદાવાદ આવ્યો ત્યારે મલ્હારને ફોન કર્યો. વર્ષો પછી અમે મળતા હતા. ‘છેલ્લો દિવસ’ અને ‘થઈ જશે’ ફિલ્મ આવી ગઈ હતી. હું કોઈ રેસ્ટોરન્ટમાં રાહ જોતો હતો ત્યાં એક મોટી ગાડી આવી, એમાંથી બે બાઉન્સર નીકળ્યા અને પછી મલ્હાર આવ્યો. હું મલ્હારને ભેટવા જ જતો હતો ત્યાં વચ્ચે બાઉન્સરે અટકાવ્યો! હું તો છક થઈ ગયો! પણ મલ્હાર તો એવો જ હતો. અંદર આવ્યો તો રેસ્ટોરન્ટમાં આજુબાજુ બેઠેલા લોકો સેલ્ફી લેવા માંડ્યા. આ જોઈને મને થયું કે આ ભાઈ તો રાતોરાત સુપરસ્ટાર બની ગયો છે! પછી મલ્હારે પોતાની વાત કરી કે આ ફિલ્મો પછી કઈ રીતે તેની જિંદગીમાં બદલાવ આવ્યો છે.’\n‘એ દિવસે રાતના મેં મલ્હારને મારો વિષય જણાવ્યો.’ વિરલ શાહ આગળ કહે છે, ‘મેં કહ્યું કે આપણે આ વિષયને કાલ્પનિક બનાવશું. મનોરંજક બનશે, મજા પડશે. હું અને મારો કૉ-રાઈટર અમાત્ય ગોરડીયા અમારી હોટેલની બહાર ઊભીને આખી રાત મલ્હારની વાતો સાંભળતા રહ્યા. તે અમને સુપરસ્ટાર બન્યા પછીના અવનવા, ચિત્રવિચિત્ર કિસ્સાઓ સંભળાવતો હતો. એણે કહ્યું હતું કે આમાથી તમારે જે વાપરવું હોય તે વાપરજો!’\n“મધ્યાંતર”, જન્મભૂમિ ગ્રુપ-કચ્છમિત્ર, પાના નં. 2; તારિખઃ 14-12-2018\nTagsગુજરાતી સિનેમા • મધ્યાંતર • Malhar thakar\n0 comments on “‘મિડનાઈટ વિથ મેનકા’ના ડિરેક્ટર સાથે વાતચીત”


Karjan Ta. Jung between 50 candidates for 20 panchayat seats | કરજણ તા. પંચાયતની 20 સીટ માટે 50 ઉમેદવારો વચ્ચે જંગ - Divya Bhaskar\nKarjan Ta. Jung Between 50 Candidates For 20 Panchayat Seats\nચૂંટણી:કરજણ તા. પંચાયતની 20 સીટ માટે 50 ઉમેદવારો વચ્ચે જંગ\nધાવટ, કંડારી સહિત6બેઠકો પર ત્રિપાંખીયો જંગ જામશે\nજિ. પંચાયતની4બેઠક માટે 11 ઉમેદવારો ચૂંટણી મેદાનમાં\nકરજણ તાલુકા પંચાયતની 20 બેઠકોની ચૂંટણીમાં કુલ 78 ઉમેદવારી ફોર્મ ભરાયા હતા. જ્યારે ચકાસણી દરમિયાન 52 ઉમેદવારી ફોર્મ રહેવા પામ્યા હતા. જ્યારે મંગળવારે માત્ર બે ઉમેદવારોએ ફોર્મ પરત ખેંચતા હવે 20 બેઠકો માટે 50 ઉમેદવારો, જ્યારે જિલ્લા પંચાયતની4બેઠકો માટે 11 ઉમેદવારો ચૂંટણી જંગમાં રહેવા પામ્યા છે. તાલુકા પંચાયત અને જિલ્લા પંચાયતની સામાન્ય બેઠકો માટે ઉમેદવારી પરત ખેંચવામાં આવતા ચૂંટણી ચિત્ર પસ્ટ થવા પામેલ છે. જેમાં તાલુકાની 20 બેઠકો માટે 50 ઉમેદવારો ચૂંટણી મેદાનમાં રહેલ છે.\nખાસ હાંડોદ અને વેમાર તાલુકા પંચાયતની બેઠકો માટે4ઉમેદવારો છે. ભાજપ, કોંગ્રેસ અને બે અપક્ષ વચ્ચે જંગ જામશે. જ્યારે ધાવટ, કંડારી, મીયાગામ, સામરી, સાસરોદ, વલણ-1 આમ6બેઠકો પર ત્રિપાંખીયો જંગ જામશે.જ્યારે જિ.પં.ની4બેઠકો માટે 11 ઉમેદવારી ફોર્મ રહેલ છે. જેમાં ચોરંદા અને મીયાગામ બેઠક પર ભાજપ-કોંગ્રેસ વચ્ચે જંગ છે. જ્યારે કંડારીમાં અપક્ષ હોઇ ત્રિપાંખીયો જંગ, વલણ બેઠક પર ભાજપ, કોંગ્રેસ, બસપા, અને અપક્ષ આમ4ઉમેદવારોમાં જંગ જામશે.


બોલીવુડ ના આ સ્ટાર્સ નો સંબંધ ત્રીજી વ્યક્તિ ને કારણે તૂટી ગયો, એક એ બોયફ્રેન્ડ ને રંગેહાથ પકડ્યો\nફિલ્મી સ્ટાર્સ કામ કરતી વખતે ઘણીવાર એકબીજા ની ખૂબ નજીક આવે છે અને ઘણા સ્ટાર્સ એક બીજા ને પોતાનું દિલ આપે છે. જો કે, કેટલીકવાર ત્રીજા વ્યક્તિ ને કારણે, બે લોકો નો સંબંધ બગડે છે. બોલિવૂડ સેલેબ્સ માં આ સામાન્ય છે. બોલિવૂડ માં આ ઘણી વખત બન્યું છે. આજે અમે તમને બોલીવુડ ના કેટલાક આવા જ પ્રેમ ત્રિકોણ વિશે વાત કરીશું.\nરેખા – અમિતાભ બચ્ચન – જયા બચ્ચન…\nબોલીવુડ ની અતિશય ચર્ચિત બાબતો માં હંમેશાં સુંદર અને સદાબહાર અભિનેત્રી રેખા ની લવ સ્ટોરી હોય છે અને પીઢઅભિનેતા અમિતાભ બચ્ચન ટોચ પર હોય છે. જયા સાથે લગ્ન કર્યા પછી પણ અમિતાભ બચ્ચન નું રેખા સાથે અફેર હતું. પરંતુ જ્યારે અમિતાભ ને સમજાયું કે તેમનું પરિણીત જીવન બરબાદ થઈ શકે છે, ત્યારે રેખા અને તેનો માર્ગ અલગ થઈ ગયો. તે જ સમયે, જયા એ પણ આવા મુશ્કેલ સમય માં સાવધાની સાથે અભિનય કર્યો. જયા એ તેના પતિ ને રેખા ની નજીક જવા દીધુ ના હતુ.\nસુઝૈન ખાન – રિતિક રોશન – કંગના રાણાવત…\nસુપરસ્ટાર રિતિક રોશન આજે એકલવાયું જીવન જીવે છે. રિતિક રોશને વર્ષ 2000 માં અભિનેતા સંજય ખાન ની પુત્રી સુઝૈન ખાન સાથે લગ્ન કર્યા હતા. 14 વર્ષ પછી વર્ષ 2014 માં બંને છૂટાછેડા સાથે અલગ થઈ ગયા હતા. પહેલા કાઇટ્સ ફિલ્મ દરમિયાન, રિતિકનું નામ વિદેશી અભિનેત્રી બાર્બરા મોરી સાથે સંકળાયેલું હતું, જ્યારે પછી કંગના રાણાવત સાથે ના તેના અફેર ની ઘણી ચર્ચા થઈ હતી. આવી સ્થિતિ માં રિતિક નું દામ્પત્ય જીવન બગડ્યું. જોકે, તમને જણાવી દઇએ કે, હમણાં પણ રિતિક રોશન અને સુઝૈન ખાન વચ્ચે મિત્રતા નો સંબંધ છે. બંને ઘણીવાર તેમના પુત્રો સાથે જોવા મળે છે.\nશાહિદ કપૂર – કરીના કપૂર – સૈફ અલી ખાન…\nબોલીવુડ માં અભિનેત્રી કરીના કપૂર અને અભિનેતા શાહિદ કપૂર નું અફેર પણ ખુબ ચર્ચા માં રહ્યું હતું. બંને કારકિર્દી ના શરૂઆત ના કેટલાક વર્ષો પછી રિલેશનશિપ માં આવ્યા હતા અને તેમના બંનેના અફેરે ઘણી બધી હેડલાઇન્સ બનાવી હતી. તે બંને વચ્ચે સારા સંબંધ રહ્યા હતા, પરંતુ ફિલ્મ ટશન ના શૂટિંગ દરમિયાન કરીના કપૂર સૈફ અલી ખાન ની નિકટ થઈ ગઈ હતી અને ત્યારબાદ બંને ના પ્રેમસંબંધ ની શરૂઆત થઈ હતી. સૈફ ની એન્ટ્રી સાથે કરીના અને શાહિદ ના સંબંધો ખોવાઈ ગયા. સૈફ અને કરીના એ એક બીજા ને ડેટ કરવા ની શરૂઆત કરી હતી અને કરીના કપૂર સાથે ખાન બની હતી. નવેમ્બર 2012 માં બંને ના લગ્ન થયા હતા. તે જ સમયે, શાહિદે વર્ષ 2015 માં મીરા રાજપૂત સાથે સાત ફેરા લીધા હતા. આજે જ્યાં કરીના અને સૈફ2દીકરા ના માતા-પિતા છે, ત્યાં શાહિદ અને મીરા ને પણ બે સંતાન છે.\nદીપિકા પાદુકોણ – રણબીર કપૂર – કેટરિના કૈફ…\nઅભિનેતા રણબીર કપૂર નો અફેર ઘણી એક્ટ્રેસિસ સાથે રહ્યો છે. દીપિકા પાદુકોણ અને કેટરિના કૈફ સાથે રણબીર કપૂર ના સંબંધો ચર્ચા માં રહ્યા હતા. રણબીર નું નામ અગાઉ દીપિકા પાદુકોણ સાથે સંકળાયેલું હતું. બંને વચ્ચે કેટરિના કૈફ ની એન્ટ્રી થી તેમના સંબંધો સમાપ્ત થઈ ગયા. ખરેખર, દીપિકા પાદુકોણે રણબીર ને તેના બ્રેકઅપ પછી પોતે જ કહ્યું હતું કે, તેણે રણબીર ને રંગેહાથે પકડ્યો છે, પરંતુ તેણે કોઈ નું નામ લીધું નથી. જોકે, આ બ્રેકઅપ થી દીપિકા ખરાબ રીતે તૂટી ગઈ હતી. તે જ સમયે, દીપિકા રણવીર સિંહ સાથે કલોઝ બની હતી અને કપલે વર્ષ 2018 માં ખૂબ ધામધૂમ સાથે લગ્ન કર્યા.


Posted on 10:31 am December 23, 2021 Author Shah JinaComments Off on ભોજપુરી અભિનેત્રી મોનાલિસાએ ડીપ નેક ડ્રેસ પહેરી ચાહકો પર વરસાવી વીજળી, હોટ પોઝ જોઇ શિયાળામાં પણ છૂટવા લાગી જશે પરસેવો\nભોજપુરી અભિનેત્રી મોનાલિસાની સ્ટાઈલના લાખો ચાહકો છે. મોનાલિસા તેના કિલર એક્સપ્રેશન અને તેની બોલ્ડ સ્ટાઇલથી ચાહકોના હોશ ઉડાવી દે છે. મોનાલિસા સોશિયલ મીડિયા પર ખૂબ જ એક્ટિવ રહે છે અને તે અવાર નવાર તેની ખૂબસુરત અને બોલ્ડ તસવીરો શેર કરતી રહે છે. મોનાલિસા ઘણીવાર તેના પતિ સાથે પણ તસવીરો શેર કરતી હોય છે. મોનાલિસાએ હાલમાં જ તેની કેટલીક બોલ્ડ તસવીરો શેર કરી છે, જેમાં તે ડીપ નેક ડ્રેસ પહેરીને અરીસા સામે પોઝ આપતી જોવા મળી રહી છે. મોનાલિસાએ પર્પલ કલરનો ડ્રેસ પહેરીને કિલર સ્ટાઈલમાં પોઝ આપ્યા હતા.\nડીપ નેક લાઇનવાળા આ ડ્રેસમાં અભિનેત્રી ખૂબ જ બોલ્ડ અને હોટ લાગી રહી હતી. તેણે ઈન્સ્ટાગ્રામ પર બે તસવીરો શેર કરી છે. થોડા જ કલાકોમાં તેની આ તસવીરો વાયરલ થઈ ગઈ હતી. પોસ્ટને અત્યાર સુધીમાં 40 હજારથી વધુ લોકોએ લાઈક કરી છે. અભિનેત્રી ક્રિસમસ પહેલા ખૂબ એન્જોય કરી રહી છે. તેની આ તસવીરો ક્રિસમસ પાર્ટીની છે. તસવીરો શેર કરતી વખતે, મોનાલિસાએ કેપ્શન આપ્યું, “હેલો, બુધવાર. આ ઉપરાંત તેણે #christmas #feel #party #celebration #start #happy #red” જેવા હેશટેગ પણ આપ્યા હતા.\nભોજપુરી બાલા મોનાલિસા ક્રિસમસ પાર્ટીને ધમાલ કરવા માટે તૈયાર છે. મોનાલિસાની સ્ટાઈલના લાખો ચાહકો છે. મોનાલિસા ભોજપુરી ઇન્ડસ્ટ્રીની એ અભિનેત્રી છે જેણે સાઉથથી લઈને હિન્દી ટીવી ઈન્ડસ્ટ્રીમાં પોતાનો સિક્કો જમાવ્યો છે. મોનાલિસાના ફેન્સ તેને ઘણો પ્રેમ કરે છે. અભિનેત્રીના ફોટા અને વિડિયો ચાહકોમાં ખૂબ જ પસંદ કરવામાં આવે છે. મોનાલિસાને ઇન્ટરનેટ સેન્સેશન કહેવામાં આવે છે. તેની તસવીરો અને વીડિયોને ઘણી લાઈક્સ મળે છે. સોશ્યિલ મીડિયા પર મોનાલિસાના ફેન-ફોલોઈંગ ખૂબ જ છે. તે તેના સિઝલિંગ પર્ફોર્મન્સ માટે ચાહકોમાં ખૂબ પ્રખ્યાત છે.\nમોનાલિસાની આ તસવીરો પર યૂઝર્સ ઘણી કોમેન્ટ કરીને એક્ટ્રેસના જોરદાર વખાણ કરી રહ્યા છે. એક યૂઝરે મોનાલિસાની તસવીર પર કોમેન્ટ કરી લખ્યુ, “ખૂબ જ સુંદર મોનાલિસા.” અન્ય એક યુઝરે લખ્યું કે મેડમ, હવે તમે મારી નાખશો શું? અન્ય એક યુઝરે કહ્યું, “તમારી સુંદરતાની કોઈ સીમા નથી મોનાલિસા મેમ.” આ સિવાય મોનાલિસાના ઘણા ચાહકોએ તસવીરો પર હાર્ટ અને ફાયર ઈમોજી પણ બનાવ્યા છે, જે દર્શાવે છે કે લોકો અભિનેત્રીને કેટલી પસંદ કરે છે.એક યુઝરે મોનાલિસાની આ તસવીરો પર હોટી કમેન્ટ પણ કરી હતી.\nતમને જણાવી દઈએ કે મોનાલિસાના ઈન્સ્ટાગ્રામ પર 4.9 મિલિયન ફોલોઅર્સ છે. ભોજપુરી ફિલ્મ ઈન્ડસ્ટ્રીમાં મોનાલિસાએ પોતાની એક્ટિંગના દમ પર એક અલગ જ ઓળખ બનાવી છે. તેણે 100થી વધુ ભોજપુરી ફિલ્મોમાં કામ કર્યું છે. તેનું નામ ભોજપુરી ઈન્ડસ્ટ્રીની ટોપ એક્ટ્રેસની યાદીમાં સામેલ છે. ચાહકો મોનાલિસાના નવા વીડિયો અને ફોટોની આતુરતાથી રાહ જોઈ રહ્યા છે.\nA post shared by 🇧🇭🇴🇯🇵🇺🇷🇮_ 🇩🇺🇳🇮🇾🇦 (@_bhojpuri_duniya496)\nમોનાલિસા ભોજપુરી ઇન્ડસ્ટ્રીની જાણિીતી અભિનેત્રી છે. મોનાલિસાએ માત્ર ભોજપુરી જ નહિ પરંતુ તે હિંદી, બંગાળી, તેલુગુ, તમિલ, કન્નડ અને ઉડિયા સિનેમામાં પણ કામ કર્યુ છે. તે ઉપરાંત તે ટીવી ધારાવાહિકમાં પણ જોવા મળી રહી છે.મોનાલિસાએ ફિલ્મ “બ્લેકમેલ”થી બોલિવુડમાં ડેબ્યુ કર્યુ હતુુ. આ ફિલ્મમાં મોનાલિસા સાથે સુનિલ શેટ્ટી અને અજય દેવગન પણ હતા. તે બાદ તે “બિગબોસ”માં જોવા મળી હતી અને તે બાદ તે પોપ્યુલર થઇ હતી. ખાસ વાત તો એ છે કે, તેણે “બિગબોસ 10″માં તેના બોયફ્રેન્ડ વિક્રાંત સિંહ સાથે લગ્ન કર્યા હતા.બહુ ઓછા લોકો જાણે છે કે મોનાલિસાનું અસલી નામ અંતરા બિસ્વાસ છે.\nA post shared by Bhojpuri Film 🔘 (@kajalraghwanifc)\nઅભિનયમાં કારકિર્દી બનાવવા માટે તેણે નામ બદલી નાખ્યું. ભોજપુરી ફિલ્મોમાં કામ કર્યા બાદ અભિનેત્રીએ સલમાન ખાનના શો બિગ બોસમાં ભાગ લીધો હતો. આ શો દરમિયાન તેણે તેના બોયફ્રેન્ડ વિક્રમ સાથે લગ્ન કર્યા હતા.મોનાલિસાને બિગ બોસથી વધુ લોકપ્રિયતા મળી. હવે અભિનેત્રી નાના પડદા પર વધુ સક્રિય છે. તેણે સ્ટાર પ્લસના શો નજરથી ટીવીમાં પ્રવેશ કર્યો હતો. આ શોમાં મોનાલિસાને ચૂડેલની ભૂમિકામાં ખૂબ પસંદ કરવામાં આવી હતી.


લક્ષ્મી મા ને પ્રસન્ન કરવા શુક્રવારને દિવસે કરો આમાંથી ગમે તે એક ઉપાય, જરૂર ફાયદો થશે\nPosted on 12:53 pm October 14, 2019 2:37 pm December 24, 2020 Author Shreya ParmarComments Off on લક્ષ્મી મા ને પ્રસન્ન કરવા શુક્રવારને દિવસે કરો આમાંથી ગમે તે એક ઉપાય, જરૂર ફાયદો થશે\nશુક્રવારનો દિવસ ખાસ કરીને લક્ષ્મી મા નો દિવસ માનવામાં આવે છે. શુક્રવારના દિવસે લક્ષ્મી મા ની પૂજા કરવામાં આવે છે. આજના દિવસે મા લક્ષ્મીની વિવિધ રૂપે પૂજા કરવાથી મા લક્ષ્મી તેના ભક્તો પર આશીર્વાદ વરસાવે છે. આ વાતતો આપણે બધા જાણીએ છીએ કે જેના પર માં લક્ષ્મીની કૃપા થાય છે તેના જીવનમાં આર્થિક સમસ્યાઓ ક્યારેય આવતી નથી.\nશાસ્ત્રોમાં લક્ષ્મી મા ને ચંચળ કહેવામાં આવ્યા છે. જો તમે પણ મા લક્ષ્મીની કૃપાને તમારા ઘરમાં સ્થાયીરૂપે રાખવા માંગો છો તો તમારા માટે આ થોડા સરળ ઉપાયો છે જે તમારા માટે ફાયદામંદ સાબિત થઇ શકે છે.\nશુક્રવાર એટલે કે માં લક્ષ્મીના વારને દિવસે કરો આ થોડા ઉપાયો.\nશુક્રવારના દિવસે સફેદ રંગના કપડાં પહેરો અથવા તો સફેદ રંગનો રૂમાલ તમારી સાથે રાખો.\nશુક્રવારના દિવસે ઘરની બહાર નીકળતા પહેલા દહીંનું સેવન જરૂરથી કરવું જોઈએ. શુક્રવારે સફેદ કલરનું ફૂલ લક્ષ્મી મા ની મૂર્તિ સામે જરૂર થી ચઢાવો. જો તમે કોઈ કામ કરવા જઈ રહ્યા હોઉં તો સફેદ ફૂલ સાથે લક્ષ્મી મા ને લાલ ફૂલ પણ અર્પિત કરજો.\nશુક્રવારને દિવસે ખાસ કરીને લક્ષ્મી મા ની પૂજા વખતે ॐ द्रां द्रीं द्रौं स: शुक्राय नम: મંત્રનું જાપ કરજો. શુક્રવારને દિવસે તમારા સામર્થ્ય મુજબ લક્ષ્મી મા ને ખીર, દાડમ, પાન, સફેદ કે પીળા રંગની મીઠાઈ, માખણ, પતાશા, હલવો વગેરેનો ભોગ જરૂરથી લગાવજો. ત્યાર બાદ એ પ્રસાદ ઘરના દરેક સદસ્યોને આપજો.\nPosted on 4:55 pm March 16, 2020 Author Urvi Patel\nહિંદુ ધર્મમાં ઘણી એવી બાબતોને ધર્મ સાથે જોડીને જોવામાં આવે છે. ઘણી વાતો એવી પણ હોય છે જેની પાછળ કોઈ લૉજિક નથી હોતું છતાં પણ લોકો એવી બાબતોને સદીઓથી માનતા આવ્યા છે. ઘણા લોકો આ વાતોને અંધવિશ્વાષ પણ મને સમજે છે પણ વાસ્તુ શાસ્ત્રના હિસાબે અમુક વાતો ખુબ જ મહત્વપૂર્ણ હોય છે. જેમ કે ગરમ More..\nડિસેમ્બર મહિનાનું રાશિફળ: જાણો આ મહિને કોના નસીબ ચમકશે અને કોને ધનલાભ થશે…\nPosted on 11:29 am November 25, 2020 Author Aryan Patel\n1. મેષ – અ, લ ,ઈ (Aries): આ રાશિના જાતકો માટે આ મહિનો સારો રહેશે. આ મહિનામાં તમારે સ્વાસ્થ્યનું ધ્યાન રાખવું પડશે. શારીરિક શ્રમને કારણે તમારે કામ ઉપર પણ ધ્યાન આપવું પડશે. આ મહિને તમારે કરિયર અને ધંધાને સાચવવું પડશે. કોઈ પણ કામ કરતી વખતે તમે વિવેકનો ઉપયોગ કરો. આ મહિને વિરોધીઓથી સાવચેત રહેવાની જરૂર More..\nવડા પ્રધાન મોદીના કચરા વીણતા વિડીયો પર ભાવુક થયું બૉલીવુડ, જાણો શું-શું કહ્યું બૉલીવુડ સેલેબ્સે\n5:48 am November 8, 2019 Charu Shah Comments Off on અરરરર મેકઅપ વગર સાવ આવી દેખાય છે ચમકતી બોલીવુડની આ હીરોઇનો, જુઓ 15 PHOTOS\nદેશને ગર્વ છે આમના પર : લેડી ડોક્ટરે દર્દીઓ માટે તોડી દીધા પોતાના લગ્ન, કહ્યુ- બેબસી અને દર્દ…\n2:22 pm May 8, 2021 Shah Jina Comments Off on દેશને ગર્વ છે આમના પર : લેડી ડોક્ટરે દર્દીઓ માટે તોડી દીધા પોતાના લગ્ન, કહ્યુ- બેબસી અને દર્દ…


ગરુડ પુરાણ અનુસાર પ્રત્યેક વ્યક્તિએ દરરોજ કરવા જોઈએ આ પાંચ કામ, આવું કરવાથી મળે છે ભરપુર સફળતા - Adhuri Lagani\nજીવનમાં જો સૌથી વધારે કંઈ જરૂરી છે તો તે ખુશ રહેવું છે. વ્યક્તિને ખુશ રહેવા માટે કોઈ ચીજની જરૂરિયાત રહેતી નથી. ખુશી અંદરથી જ આવે છે. જો વ્યક્તિ જીવનમાં સારા કર્મ કરે છે તો તેને તેની ખુશી થાય છે. ખરાબ કર્મ કરનાર વ્યક્તિ ક્યારેય ખુશ રહી શકતો નથી. જોકે આવા લોકો દરેક સમયે ખુશ રહેવાનો દેખાવ જરૂર કરે છે. જીવનમાં સાચી ખુશી મેળવવા માટે સારા કર્મ કરવાની જરૂરિયાત હોય છે. જે સારા કર્મ કરે છે તે સ્વયં ખુશ રહેતા હોય છે.\nદરેક કામમાં સફળતા મળે છે\nહિન્દુ ધર્મશાસ્ત્રો અનુસાર વ્યક્તિએ પોતાના જીવનમાં દરરોજ એક કામ કરવું જોઈએ તેનાથી ઈશ્વરનો આશીર્વાદ તો મળે છે. સાથોસાથ વ્યક્તિને ખુશી પણ મળે છે. તે આખો દિવસ પ્રસન્ન રહે છે. ગરુડ પુરાણ અનુસાર દરેક વ્યક્તિના જીવનમાં આ પાંચ ચીજો સામેલ હોવી જોઈએ. જો લોકો આ પાંચ કામ નહીં કરે તો તેમનો દિવસ અધૂરો માનવામાં આવે છે. દરરોજ નિયમિત રૂપથી આ કામ કરનાર લોકોનો દિવસ શુભ હોય છે અને તે દિવસે કરવામાં આવેલ કામમાં સફળતા મળે છે.\nસ્નાન દરેક વ્યક્તિના જીવનનો મહત્વપૂર્ણ ભાગ હોય છે. પ્રતિદિન સ્નાન કરવાથી વ્યક્તિનું શરીર સાફ થાય છે, પરંતુ સાથો સાથ વ્યક્તિનું મન પવિત્ર થાય છે. એટલા માટે કહેવામાં આવે છે કે દિવસની શરૂઆત સ્નાનથી કરવી જોઈએ. જો વ્યક્તિ દરરોજ દિવસની શરૂઆત સ્નાનથી કરે છે તો તેનો સમગ્ર દિવસ ઉર્જાથી ભરેલો રહે છે અને તેને બધા જ કામમાં સફળતા મળે છે.\nહિન્દુ ધર્મમાં દાન અને મહત્વપૂર્ણ સ્થાન આપવામાં આવે છે. દાન આપનાર વ્યક્તિને જીવનમાં ક્યારેય પણ કોઈ વસ્તુને કમી રહેતી નથી. શાસ્ત્રોમાં પણ કહેવામાં આવે છે કે દરેક વ્યક્તિએ પોતાની સ્થિતિ અનુસાર કંઈકને કંઈક દાન જરૂર કરવું જોઈએ. આવું કરનાર વ્યક્તિના જીવનમાં ક્યારેય પણ ધનની કમી રહેતી નથી અને તેનો પરિવાર સુખી રહે છે.\nહવન કરવો અથવા દીવો કરવો\nજીવનમાં સુખ શાંતિ મેળવવા માટે દરેક વ્યક્તિએ દરરોજ હવન કરવો જોઈએ. જો હવન કરવાનું સંભાવના હોય તો ઓછામાં ઓછું દરરોજ તુલસીની સામે દીવો કરવો જોઈએ.\nસવાર-સવારમાં દરેક વ્યક્તિએ મંત્રો સાથે જપ કરવા જોઈએ. દરરોજ કોઈ પણ એક મંત્રનો જાપ જરૂર કરવો જોઈએ. તેનાથી મને ખુબ જ શાંતિ મળે છે. એવું કહેવામાં આવે છે કે જો વ્યક્તિ પૂરી શ્રદ્ધા અને વિશ્વાસથી જાપ કરે છે તો તે ક્યારેય અસફળ થતો નથી.\nદરરોજ સ્નાન કર્યા બાદ દેવી દેવતાઓની આરાધના કરવી જોઈએ. ભગવાનની પૂજા કર્યા બાદ તેમને ભોગ લગાવવો જોઈએ. આવું કરવાથી વ્યક્તિ ઉપર ભગવાનની કૃપા હમેશા બની રહે છે અને પરિવાર ઉપર આવનારી બધી જ પરેશાનીઓ હંમેશા માટે દૂર થઈ જાય છે.


ભારતમાં કોરોનાના નવા 23,337 કેસ નોંધાયા - ChiniMandi\nHome Gujarati Hot News in Gujarati ભારતમાં કોરોનાના નવા 23,337 કેસ નોંધાયા\nભારતમાં કોરોનાના નવા 23,337 કેસ નોંધાયા\nકેન્દ્રીય આરોગ્ય અને પરિવાર કલ્યાણ મંત્રાલય ના જણાવ્યા અનુસાર છેલ્લા 24 કલાકમાં 24,337 નવા કોરોના કેસ નોંધાયા છે.આ સાથે સોમવારે ભારતના કુલ કોરોનાવાયરસ કેસ 1,00,55,560 પર પહોંચ્યા છે.\nઆરોગ્ય મંત્રાલયના જણાવ્યા અનુસાર છેલ્લા 24 કલાકમાં 25,709 રિકવરી નોંધાઈ છે. સોમવારે રિકવરી રેટ 95.53 ટકા થયો છે.\nદેશમાં પુનપ્રાપ્ત અને સક્રિય કેસની કુલ સંખ્યા અનુક્રમે 96,06,111 અને 3,03,639 છે. દરમિયાન, 333 મૃત્યુ પછી દેશની મૃત્યુ સંખ્યા 1,45,810 છે.\nદરમિયાન, યુરોપિયન દેશો – અને કેટલાક ખંડોથી આગળ – ઇંગ્લેન્ડમાં પ્રથમ વખત મળી આવેલા નવા કોરોનાવાયરસ અંગેના ભય વચ્ચે, યુનાઇટેડ કિંગડમથી મુસાફરી પર પ્રતિબંધ મૂક્યો છે.\nઓસ્ટ્રેલિયા, બેલ્જિયમ, ઇટાલી, આયર્લેન્ડ, જર્મની, ફ્રાન્સ અને નેધરલેન્ડ્સે રવિવારે પ્રતિબંધ જાહેર કર્યો હતો, જ્યારે અન્ય લોકો પણ તેનું અનુસરણ કરે તેવી સંભાવના છે. ઇઝરાઇલ, તુર્કી અને સાઉદી અરેબિયાએ યુનાઇટેડ કિંગડમથી રવાના થતી અથવા પહોંચતી ફ્લાઇટ્સને પણ અસ્થાયી ધોરણે સ્થગિત કરી દીધી છે.


ભારતનો પ્રારંભે જ ફિયાસ્કો ઃ તીરંદાજીની મેન્સ ટીમ ઇવેન્ટમાં ૩૧માં ક્રમે\nસાઉથ કોરિયાના એક આંખે અંધ તીરંદાજે બે વર્લ્ડ રેકોર્ડ નોંધાવ્યા\nઓલિમ્પિકના પ્રથમ દિવસે જ ઇમ ડોંગ-હીયુનની અનોખી સિધ્ધિ\nસાઉથ કોરિયાના એક આંખે લગભગ અંધાપો ધરાવતા તીરંદાજ ઇમ ડોંગ-હીયુને લંડન ઓલિમ્પિકમાં પ્રથમ દિવસે જ બે વર્લ્ડ રેકોર્ડ નોંધાવીને ઇતિહાસ રચી દીધો હતો. જો કે ઓલિમ્પિકમાં ભારતની શરૃઆત કંગાળ રહી હતી. તીરંદાજીની મેન્સ ટીમ ઇવેન્ટમાં ભારત છેક ૩૧માં ક્રમે રહ્યું હતુ.\nવ્યક્તિગત તીરંદાજીની મેન્સ ૭૨ એરો ઇવેન્ટમાં ડોંગ-હીયુને પોતાનો જ વર્લ્ડ રેકોર્ડ તોડી નાંખ્યો હતો. જે પછી ૨૬ વર્ષીય ખેલાડીએ તેના સાથીઓ કીમ બુબ્મીન અને ઓહ જીન- હયેકની સાથે મળીને ૨૧૬ એરોની ટીમ ઇવેન્ટમાં વર્લ્ડ રેકોર્ડને ૧૮ પોઇન્ટથી તોડી નાંખ્યો હતો.\nડોંગ-હીયુન છેલ્લા બે ઓલિમ્પિકથી મેન્સ ટીમ ઇવેન્ટમાં ગોલ્ડ મેડલ જીતનારી સાઉથ કોરિયાની ટીમનો સભ્ય રહ્યો છે અને આ વખતે પણ તે ગોલ્ડ મેડલ જીતવા માટેનો પ્રબળ દાવેદાર છે. તેની ડાબી આંખનું વિઝન ખુબ જ ઓછું છે, જેના કારણે તેને કંઇ પણ જોવા માટેની તેની ખુબ જ નજીક જવું પડતું હોય છે.\nવર્લ્ડ રેકોર્ડ નોંધાવતા અગાઉ ડોંગ-હીયુને કહ્યું કે, હું કંઇ અંધ નથી. જો કોઇ મને અપંગ કે આશિંક અંધ છું તેમ કહે તો મને તે નથી ગમતું. મારી પાસે ઓછી દ્રષ્ટી છે અને તે કારણે મારામાં રસ લેનારા લોકોથી હું દૂર રહું છું.\nતીરંદાજીમાં લક્ષ્યને ગોળ પટ્ટામાં જુદા-જુદા રંગોથી દોરવામાં આવતું હોય છે. જે અંગે ડોંગે કહ્યું કે, મને દૂરથી તો રંગો સરખા દેખાતા નથી. ઘણા બધા રંગો ભેગા થઇ ગયા છે. તેમની બોર્ડર પણ હું જોઇ શકતો નથી. જાણે બધુ બ્લર કરી દીધું હોય તેવું દેખાય છે. મેં અગાઉ ગ્લાસીસ પહેરીને પણ પ્રેક્ટિસ કરવાનો પ્રયાસ કર્યો પણ તે સફળ ન થયો.\nનોંધપાત્ર છે કે ડોંગ-હીયુને ૨૦૦૪ના એથેન્સ ઓલિમ્પિકમાં પણ વ્યક્તિગત ૭૨ એરો ઇવેન્ટમાં વર્લ્ડ રેકોર્ડ નોંધાવ્યો હતો. જો કે તે ગોલ્ડ જીતી શક્યો નહતો. હવે તે લંડન ઓલિમ્પિકમાં તેનો પ્રથમ વ્યક્તિગત ગોલ્ડ જીતવા માટે આતુર છે.


હાડ થીજાવતી ઠંડીથી જનજીવન અસ્તવ્યસ્ત નલિયા બન્યું સૌથી ઠંડુ શહેર\nTeam VTV 09:30 AM, 31 Dec 18 | Updated: 07:12 PM, 30 Mar 19\nકચ્છ: ઉત્તર ભારતમાં થઈ રહેલી હિમવર્ષાને કારણે મેદાની પ્રદેશોમાં ઠંડીનું જોર વધ્યું છે. જમ્મૂ-કશ્મીર અને હિમાચલ તેમજ ઉત્તરાખંડમાં હિમવર્ષા થઈ રહી છે.તો બીજી બાજુ હિમવર્ષાને પગલે દિલ્હી હરિયાણા ઉત્તરપ્રદેશ રાજસ્થાન અને છેક ગુજરાત સુધી તેની અસર થઈ રહી છે.\nગુજરાતની વાત કરીએ તો રાજ્યમાં3દિવસથી કાતિલ ઠંડી પડી રહી છે. નલિયા રાજ્યનું સૌથી ઠંડુ શહેર છે. અહીં તાપમાનનો પારો ગગડીને6ડિગ્રી સુધી પહોંચી ગયો છે. તો ડીસા અંબાજીમાં પણ પારો9ડિગ્રી સુધી ગગડ્યો છે.તો આ તરફ વડોદરામાં પણ9ડિગ્રી તાપમાન નોંધાયું છે. જ્યારે સૌરાષ્ટ્રમાં પણ ઠંડીથી લોકો ઠુંઠવાઈ ગયા છે. અમરેલીમાં 10 ડિગ્રી તાપમાન નોંધાયું છે. તો ભાવનગરમાં પણ તાપમાન નીચું ગયું છે.\nઅહીં 11 ડિગ્રી તાપમાન નોંધાયું છે. જ્યારે રાજકોટમાં તાપમાન 13 ડિગ્રી નોંધાયું છે. તો આ તરફ ઈડર અમદાવાદ અને ભુજમાં તાપમાન 11 ડિગ્રી સુધી ગગડી ગયું છે. અમદાવાદમાં રાત્રી દરમિયાન ઠંડીનું પ્રમાણ વધ્યું છે અને લોકોને ઠંડીથી રાહત મેળવવા માટે તાપણાનો સહારો લેવો પડી રહ્યો છે.\nતો ગુજરાતના પડોશી રાજ્ય રાજસ્થાનના હિલ સ્ટેશન માઉન્ટ આબૂમાં રાત્રી દરમિયાન તાપમાન માઈનસ 1 ડિગ્રી સુધી પહોંચી ગયો હતો. ત્યારે હાલ માઉન્ટ આબુમાં તાપમાન 1 ડિગ્રી નોંધાયું છે.


Gujarati News » Health » Heart Attack: These oral symptoms also give signs ofaheart attack\nજો તમારા પેઢામાં કોઈ પણ પ્રકારનો દુખાવો, સોજાની સમસ્યા રહે છે, તો તેને ડેન્ટિસ્ટને ચોક્કસ બતાવો. પિરિઓડોન્ટાઇટિસ એ પેઢાંનો ગંભીર રોગ અથવા ચેપ છે. તે પેઢા અને જડબાને નુકસાન પહોંચાડી શકે છે.\nJan 19, 2022 | 7:46 AM\nઆજે યુવાનોમાં (Youth ) પણ હાર્ટ એટેકની(Heart Attack ) સમસ્યા સામાન્ય બની રહી છે. જો આપણે 10-15 વર્ષ પહેલાની વાત કરીએ, તો હાર્ટ એટેક પુખ્ત વયના લોકો અથવા વૃદ્ધોમાં(Aged ) વધુ જોવા મળતો હતો. આજે, હૃદયરોગના હુમલાનું મુખ્ય કારણ વધી રહેલું તણાવ, નબળી જીવનશૈલી, અસ્વસ્થ આહાર, શારીરિક રીતે સક્રિય ન હોવું વગેરે છે. કેટલાક લોકોમાં હાઈ બ્લડ પ્રેશર, હાઈ કોલેસ્ટ્રોલ લેવલ, વધતી ઉંમર પણ હાર્ટ એટેક માટે જવાબદાર હોઈ શકે છે.\nહાર્ટ એટેક આવતા પહેલા, તમારું શરીર ઘણા સંકેતો આપે છે, જેમ કે જડબામાં, બાજુમાં દુખાવો, છાતીમાં ભારેપણું, દબાણ અને પીડાની લાગણી, શ્વાસ લેવામાં તકલીફ, થાક, ચક્કર વગેરે. આ લક્ષણોને ઓળખીને, તમે તમારી જાતને હાર્ટ એટેક આવવાથી બચાવી શકો છો. શું તમે જાણો છો કે હાર્ટ એટેકના કેટલાક સંકેત મોંની અંદર પણ જોવા મળે છે. ચાલો જાણીએ હાર્ટ એટેકના કયા લક્ષણો અને ચિહ્નો છે જે મોંની અંદર જોઈ શકાય છે.\nમોઢામાં હાર્ટ એટેકના ચિહ્નો એક અભ્યાસ કહે છે કે જે લોકોને પેઢાની ગંભીર બીમારી ‘પિરિયોડોન્ટાઇટિસ’ની સમસ્યા હોય છે, તેમને હૃદય રોગ થવાની શક્યતા વધુ હોય છે. અભ્યાસમાં સામેલ સંશોધકોના જણાવ્યા અનુસાર, પેઢાના રોગ અને હૃદયની ધમનીઓમાં બળતરા જેવી બળતરા વચ્ચે મજબૂત કડી છે. તેનાથી હાર્ટ એટેક, સ્ટ્રોક અને અન્ય હાર્ટ રોગોનું જોખમ વધી જાય છે.\nજો તમને મોઢામાં આ લક્ષણો દેખાય તો સાવધાન થઈ જાવ જો તમારા પેઢામાં કોઈ પણ પ્રકારનો દુખાવો, સોજાની સમસ્યા રહે છે, તો તેને ડેન્ટિસ્ટને ચોક્કસ બતાવો. પિરિઓડોન્ટાઇટિસ એ પેઢાંનો ગંભીર રોગ અથવા ચેપ છે. તે પેઢા અને જડબાને નુકસાન પહોંચાડી શકે છે. પિરિઓડોન્ટાઇટિસ એક સામાન્ય સમસ્યા છે, જે સરળતાથી અટકાવી શકાય છે. ઓરલ હાઈજીનનું ધ્યાન ન રાખવાને કારણે આ સમસ્યા થઈ શકે છે. જેના કારણે દાંત ખરવાની સમસ્યા વધી જાય છે. તે હૃદય રોગ અને ફેફસાના રોગ માટે જોખમી પરિબળ છે. પિરિઓડોન્ટાઇટિસના લક્ષણોમાં સોજો અને લાલ પેઢાનો સમાવેશ થાય છે.\nસ્વસ્થ હૃદય માટે ટિપ્સ જો તમે ઈચ્છો છો કે તમને નાની ઉંમરમાં હાર્ટ એટેક કે હૃદય સંબંધિત કોઈ બીમારી ન થાય તો સૌથી પહેલા તમારી જીવનશૈલીમાં સુધારો કરો. જો તમે ધૂમ્રપાન કરો છો, તો આ આદત છોડી દો. મર્યાદિત માત્રામાં દારૂ અથવા પીણું ટાળો. શારીરિક રીતે સક્રિય રહેવાનો પ્રયાસ કરો. તંદુરસ્ત આહાર લો, જેમાં તમામ પોષક તત્વોનો સમાવેશ થાય છે. વધુ ફાઇબરનું સેવન કરો. સંતૃપ્ત ચરબીનું સેવન ઓછું કરો. જો વજન વધી રહ્યું હોય તો તેને નિયંત્રણમાં લાવવા માટે દરરોજ 30 મિનિટ યોગ, વર્કઆઉટ, કસરત કરો.\nહૃદયનું નિયમિત ચેકઅપ કરાવો વધતી જતી ઉંમર સાથે શરીરના અંગો યોગ્ય રીતે કામ કરી રહ્યા છે કે નહીં તે રૂટીન ચેકઅપ દ્વારા જ જાણી શકાય છે. તમારું હૃદય કેટલું સ્વસ્થ છે, શું હૃદયની અંદર કોઈ સમસ્યા થઈ રહી છે, શું હૃદયની ધમનીઓમાં કોઈ અવરોધ છે કે નહીં, તમારું હૃદય બરાબર ધબકે છે કે નહીં, આ બધી બાબતો તમે નિયમિત હાર્ટ રૂટિન દ્વારા જાણી શકો છો, તમે ચેકઅપ દ્વારા જાણી શકો છો. હાર્ટ એટેક, એન્જેના, અનિયમિત ધબકારા, બ્લોકેજ વગેરે જેવી હાર્ટ સંબંધિત સમસ્યાઓ ECG દ્વારા શોધી શકાય છે. જો તમારી ઉંમર 40 વર્ષથી વધુ છે, તો ડૉક્ટર સાથે સંપર્કમાં રહો અને તમારા હૃદયની નિયમિત તપાસ કરાવો.\nઆ પણ વાંચો : Health Tips : કબજિયાત અને અપચાની સમસ્યા માટે રામબાણ છે ઇસબગોલ, જાણો બીજા ફાયદા\nઆ પણ વાંચો : Health : કોરોનાથી સાજા થયા બાદ પણ નથી મટી રહી ઉધરસ? તો આ ઉપાય અજમાવો\n(ચેતવણી : અહીં લખેલી તમામ માહિતી અને સલાહ સામાન્ય માહિતી માટે જ આપવામાં આવી છે. હૃદય સંબંધિત કોઈપણ સમસ્યાથી હૃદયને સ્વસ્થ રાખવાના ઉપાયો અપનાવતા પહેલા અથવા જીવનશૈલીમાં ફેરફાર કરતા પહેલા તમારે નિષ્ણાતની સલાહ લેવી જ જોઈએ.)


સાવ ઓછા પૈસામાં ફરી લો પ્રાકૃતિક સુંદરતાથી ભરપૂર આ સ્થાનો પર, એક વખતની મુલાકાત બની રહેશે કાયમી સંભારણું - Gujju Gossip\nઉત્તરાખંડ ભારતના પ્રાકૃતિક સુંદરતા ધરાવતા સૌથી લોકપ્રિય જગ્યાઓ પૈકી છે. અહીંની નૈસર્ગીક ખુબસુરતી મનને મોહી લે તેવી છે. આ રાજ્યની આ વિશેષતાને કારણે જ અહીં અન્ય રાજ્યોની સરખામણીએ વધુ અને લગભગ વર્ષભર પ્રવાસીઓ ઉમટી પડતા હોય છે. ત્યારે આજના આ પ્રવાસ સંબંધિત લેખમાં અમે આપને ઉત્તરાખંડના અમુક ખુબસુરત સ્થાનો વિષે જણાવીશું જેને તમે તમારા ટ્રાવેલ લિસ્ટમાં શામેલ કરી શકો છો. આ સ્થાનો એવા છે કે જ્યાંની એક વખતની મુલાકાત તમારા માટે કાયમી સંભારણું બની રહેશે. તો ક્યા છે ઉત્તરાખંડના એ ફરવાલાયક સ્થાનો આવો જાણીએ.\nનૈનિતાલ ઉત્તરાખંડના કુમાઉં મંડલમાં સ્થિત છે. નૈનિતાલને તળાવોના શહેર તરીકે પણ ઓળખવામાં આવે છે. અહીંની ખુબસુરત પહાડી જગ્યાઓએ જોઈને તમને કુદરતી તાજગીનો અનુભવ થશે. બાબા નીંબ કરૌરી મહારાજની પ્રસિદ્ધ કૈંચી ધામ પણ આ નૈનિતાલ જિલ્લામાં જ આવેલું છે. નૈનિતાલમાં દર વર્ષે હજારોની સંખ્યામાં સહેલાણીઓ આવતા હોય છે.\nઅલ્મોડાની બાલ મીઠાઈ વિષે કદાચ તમે પહેલા સાંભળ્યું હશે. પરંતુ માત્ર બાલ મીઠાઈ માટે જ નહિ પણ ઉત્તરાખંડની સૌથી સુંદર રમણીય જગ્યાઓ પૈકી પણ એક છે જો કે અહીંની બાલ મીઠાઈ પણ દેશ વિદેશમાં પ્રસિદ્ધ છે. એ સિવાય અહીં અમુક પ્રસિદ્ધ ધાર્મિક સ્થાનો પણ આવેલા છે.\nતમને કોઈ એમ કહે કે ભારતના કોઈ એવા સ્થાનનું નામ કહો જ્યાંનું વાતાવરણ સ્વીત્ઝર્લેન્ડ જેવો અનુભવ કરાવે ? તો તમે કદાચ માથું ખંજવાળવા લાગશો કે વળી, ભારતમાં ક્યાં એવું સ્થાન આવેલું હશે ? પરંતુ તમને જાણીને નવાઈ લાગશે કે ઔલીને ભારતના સ્વીત્ઝર્લેન્ડ તરીકે પણ ઓળખવામાં આવે છે. ઔલી ઉત્તરાખંડના ચમોલી જિલ્લામાં આવેલું છે અને અહીં પણ પ્રવાસીઓનો સારો એવો ઘસારો રહે છે. ઔલીના મનમોહક પ્રાકૃતિક સ્થાનો તમે જોતા જ રહી જશો. ખાસ કરીને શાંત કુદરતી વાતાવરણ માણીને તમને અહીંથી જવાનું પણ મન નહિ થાય. જો તમારે ઉત્તરાખંડ બાજુ પ્રવસ કરવાનો પ્લાન થાય તો આ સ્થાનની મુલાકાત અવશ્ય લેવા જેવી છે.\nતમે જાણો છો ઉત્તરાખંડમાં એક ફૂલોની ઘાટી પણ છે. આ ફૂલોની ઘાટી ગઢવાલ ક્ષેત્રના ચમોલી જિલ્લામાં આવેલી છે. આ ખુબસુરત ઘાટી 87.50 વર્ગ કિલોમીટરમાં ફેલાયેલી છે. એટલું જ નહિ વર્ષ 1982 માં યુનેસ્કોએ આ સ્થાનને રાષ્ટ્રીય ઉદ્યાન પણ જાહેર કર્યું હતું. ફૂલોની આ ઘાટીમાં 500 થી વધુ પ્રકારના ફૂલોની પ્રજાતિઓ જોવા મળે છે. ઉત્તરાખંડ આવવાનું હોય તો આ ફૂલોની ઘાટીની મુલાકાત તમારી યાત્રાને યાદગાર બનાવી દેશે.\n← બોલિવૂડના આ સોન્ગ તમને બનાવી દેશે રો..રો.રોમેન્ટિક, સાથે બેસીને સાંભળો તમે પણ\nજુઓ હાથ વિનાના એક એવા ખેલાડીનો VIDEO, જે જોઈને તમને પણ લાગશે નવાઈ અને બોલી ઉઠશો… →\nપ્રધાનમંત્રી જન ધન યોજનાનો લાભ લેવા આજે જ કરાવો આધાર લિંક, નહિં તો નહિં મળે આ યોજનાનો લાભ


Posted on 4:18 pm November 27, 2019 Author Patel MeetComments Off on આજથી સતત 45 દિવસ7ગ્રહોનો ભયંકર સંયોગ, થશે બધી જ રાશિના લોકો પર સીધી અસર\nજયોતિષશાસ્ત્ર અનુસાર આ બે ગ્રહ રાશિ પરિવર્તન કરવા જઈ રહ્યા છે, આ બે ગ્રહના રાશિ પરિવર્તનથી બધાના જીવનમાં થોડા ફેરફાર થવાના છે. પહેલો ગ્રહ છે મંગળ. મંગળને બધા જ ગ્રહોનો સેનાપતિ તરીકે પણ ઓળખવામાં આવે છે. મંગળને પ્રભાવ, શક્તિ, યુદ્ધ, ઉગ્રતા અને ઉર્જા કારક ગ્રહ માનવામાં આવે છે. જયારે પણ મંગળ એક રાશિમાંથી બીજી રાશિમાં પ્રવેશ કરે છે ત્યારે બધી જ રાશિ પર તેની અસર થાય છે. મંગળ સિંહ રાશિમાં પ્રવેશ કરવા જઈ રહ્યા છે. તેનાથી આ4રાશિઓ પર તેની ખરાબ અસર થવાની છે.\nબીજો ગ્રહ છે શુક્ર. શુક્રને વૃશ્ચિક અને તુલા રાશિનો સ્વામી છે. જ્યાતિષશાસ્ત્ર અનુસાર શુક્રને પતિ-પત્નીના સંબંધ, આનંદ અને શારીરિક આકર્ષણના કારક ગ્રહ માનવામાં આવે છે. શુક્ર વૃશ્ચિક રાશિથી નીકળીને ધનુ રાશિમાં પ્રવેશ કરવા જઈ રહ્યો છે. શુક્ર ગ્રહ ધનુ રાશિમાં પ્રવેશવાથી ગુરુ, કેતુ અને શનિનો ચતુર્ગ્રહી સંયોગ બનવાનો છે. તો ચાલો જોઈએ આ બંને રાશિના પરિવર્તનથી 45 દિવસમાં કઈ રાશિને લાભ થશે અને કઈ રાશિના નુકશાન થશે.\nમંગળના પરિવર્તનથી આ રાશિના જાતકોને આર્થિક વૃદ્ધિ થશે. બધા કામમાં સફળતા મળશે. આ ઉપરાંત નવું કામ મળી શકે છે જેમ કે નવો ધંધો ખોલી શકો અથવા નોકરીમાં નવો પ્રોજેક્ટ મળી શકે છે. શુક્રના પરિવર્તનની અસર તમારા કામમાં અને લગ્ન જીવનમાં જોવા મળશે. પતિ-પત્નીને બહાર ફરવા જવાનો યોગ બની રહ્યો છે. જેમના લગ્ન નથી થયા તેમના લગ્ન થવાની શક્યતા છે. કામમાં લાભ થવાની શક્યતા છે.\nશુક્રના રાશિ પરિવર્તનથી તમારા મનમાં ભૌતિક સુખ પ્રાપ્તિની લાલચ જાગશે. ધંધામાં લાભ થવાની શક્યતા છે. આ સમયમાં તમે કોઈ પાસેથી લીધેલી લોન અથવા ઉધાર ચૂકવવાનો સારો સમય છે. તમારું સ્વાસ્થ્ય પણ સારું રહેશે અને પરિવારમાં કોઈ શુભ સમાચાર પણ મળી શકે છે.\nમંગળ અને શુક્ર રાશિના પરિવર્તનથી નોકરી મળવાની સંભાવના છે અને કામથી તમને બહાર જવાના યોગ બની રહ્યા છે. ધાર્મિક કામ તરફ મન લાગશે. કોઈ પણ ઝઘડામાં વચ્ચે પડવું નહીં, નહીંતર તમને જ નુકશાન થશે. જમીન ખરીદવાનો સારો યોગ છે. તમારા સાથીને આ શુક્રના બદલાવથી તેને કરિયરમાં લાભ થશે. કોર્ટ-કચેરીથી દૂર જ રહેવું.\nમંગળ અને શુક્રના રાશિ પરિવર્તનથી આ રાશિના જાતકોને નવા મિત્રો બનાવવાની સંભાવના છે જે આગળ જઈને તમને તમારા કાર્યમાં મદદ કરશે. તમને ધન લાભ થવાની શક્યતા છે. કોઈ પણ નવું કામ હાથે લેવું નહીં થોડા સમય પછી જ નવું કામ કરજો, જીવનસાથી સાથેના ઝઘડાનું પ્રેમથી અને શાંતિથી નિવારણ લાવવાનો પ્રયત્નો કરવો. પરિવારમાં કોઈ ધાર્મિક કાર્યનું આયોજન થઇ શકે છે. થોડા સંભાળીને રહેવું.\nઆ રાશિના જાતકોને વિદેશ યાત્રા જવાનો યોગ બની રહ્યો છે. પરિવારનો સાથ મળશે. નોકરીની નવી તક મળવાની સંભાવના છે. શુક્રના પરિવર્તનથી તમને આર્થિક લાભ થવાની શક્યતા છે. તમારા મહેનત વધારવાની જરૂર પડશે પણ તેનું પરિણામ પણ તમને સારું મળશે. ધંધો કરતા લોકોને ધન લાભ થવાની શક્યતા છે.\n6. કન્યા: આ રાશિના જાતકોના પરિવારમાં ખુશીઓ આવવાની સંભાવના છે. તમારા ભૌતિક સુખમાં વધારો થશે. તમારા ઉચ્ચ અધિકારી તમારા કામથી ખુશ થશે અને તમને પૂરો સપોર્ટ કરશે. નસીબ પણ તમારી સાથે જ રહેશે અને પરિસ્થિતિ પણ તમારા માટે એકદમ સારી રહેશે. વિચારેલા બધા જ કામ પુરા થવાની શક્યતા છે.\nમંગળ અને શુક્રના રાશિ પરિવર્તનથી માન-સમ્માન અને પ્રતિષ્ઠામાં વધારો થશે. તમને આગળ વધવાની ઘણી બધી તક મળશે. ધાર્મિક કાર્યોમાં મન લાગશે. પરિવાર સાથે યાત્રા કરવાનો યોગ બની રહ્યો છે અને આ યાત્રાથી તમને ખુબ જ લાભ થશે. ઉચ્ચ અધિકારી સાથે સારો સંબંધ સ્થાપિત થશે.\nઆ પરિવર્તનથી તમારા જીવનમાં સુખ શાંતિ આવશે. નવું વાહનો ખરીદી શકો છે, નવા મિત્રો બનશે. પરિવારમાં પણ સુખ શાંતિનું વાતાવરણ બની રહેશે. ધન લાભ થવાની શક્યતા છે. નોકરી અને ધંધામાં લાભ થવાની શક્યતા છે. તમારી મહેનતનું વિચાર્યા કરતા પણ સારું પરિણામ મળશે.\nશુક્રના રાશિ પરિવર્તનથી બીમાર થવાની શક્યતા છે માટે તબિયતનું ધ્યાન રાખવું. ધંધો વધારવાની આ સારી તક છે. ધંધામાં લાભ થવાની શક્યતા છે. ઘરમાં ખુશીઓ આવશે. કોઈ વિદેશી સ્ત્રોતથી લાભ થવાનો છે. મનપસંદ સ્થળે ફરવા જઈ શકો છે.\nમંગળ અને શુક્રના પરિવર્તનથી વિદેશ જવાની તક મળશે. તમારી ભૌતિક સુખમાં વધારો થશે અને તમે આ સુખ શાંતિનો પૂરો લાભ ઉઠાવી શકશો. જીવનસાથીનો સાથે મળશે. સામાજિક કાર્યોમાં વધારો થશે. ખોટા ખર્ચાઓ ઉપર નિયંત્રણ કરવું. આર્થિક લાભ થવાની શક્યતા છે.\nઆ પરિવર્તનથી મિત્રોનો સાથ મળશે, ધન લાભ થવાનો યોગ બની રહ્યા છે. સમાજમાં તમારા માન-સમ્માનમાં વધારો થશે. મિત્રો અને પરિવાર સાથે ફરવા જવાનો યોગ બની રહ્યો છે. જો તમે શેરબજારમાં રોકાણ કરવાનું વિચારતા હોય તો સારો સમય છે. કોર્ટ-કચેરીના કાર્યોથી દૂર જ રહેવું નહીં તો નુકશાન થઇ શકે છે.\n12. મીન: આ પરિવર્તનથી પરિવારનો સાથ મળશે. તમારા માટે આ સારો સમય છે કંઈક કરી બતાવવાનો. માનસિક શાંતિ મળશે. આર્થિક લાભ થવાની શક્યતા છે. નવું વાહન ખરીદવાનું વિચારતા હોવ તો આ સારો સમય છે. વિદ્યાર્થીઓ માટે આ સમય સારો રહેશે. સ્વાસ્થ્યનું ધ્યાન રાખવું. ફરવા જવાનો યોગ બની રહયો છે.\n2:01 pm March 24, 2021 Niraj Patel Comments Off on દિવ્યાંગ જન્મેલા બાળકને તેના માતા પિતાએ માત્ર થોડા રૂપિયા માટે વેચી દીધો હતો, બાદમાં કિસ્મત એકાએક બદલાઈ ગઈ,જાણો કહાની


બિનસચિવાલય પરીક્ષા : રાત્રે પણ પ્રદર્શન યથાવત, પરીક્ષા રદની માંગણીમાં અડગ – Kaptaan\nબિનસચિવાલય પરીક્ષા : રાત્રે પણ પ્રદર્શન યથાવત, પરીક્ષા રદની માંગણીમાં અડગ\nDecember 5, 2019 December 5, 2019 Kaptaan\tBin sachivalay exam, even at night, Gujarat, Unsupervised Exam: Demonstration, પરિક્ષા રદની માંગમા અડગ, વિધાર્થી\nબિનસચિવાલય કલાર્કની પરીક્ષામાં ગેરરીતિ મામલે વિદ્યાર્થીઓ સવારથી જ મોટી સંખ્યામાં ગાંધીનગર પહોચ્યાં હતા. આ ઉમેદવારો સરકાર સામે નમતું મૂકવાના મૂડમાં નથી. રાતે પણ ઉમેદવારે સહેજ પણ ડગ્યા નથી. વિદ્યાર્થીઓએ પરીક્ષા રદ કરવાની માગ સાથે દેખાવો ચાલુ રાખ્યા છે.\nઆ પહેલા સવારે ગાંધીનગર આવેલા વિદ્યાર્થીઓ વિરોધ કરી રહ્યા હતા ત્યારે પોલીસ તેમની પાછળ દોડી અને ગુનેગારોની જેમ દોડાવી દોડાવીને માર્યા હતા. આ અંગે રાજ્યના ગૃહમંત્રી પ્રદિપસિંહ જાડેજાએ મીડિયા સાથે વાત કરી માહિતી આપી હતી. તેમણે કહ્યું હતું કે કોંગ્રેસ પોતાના રાજકીય રોટલા સેકવા માટે ગુજરાતના યુવકોનો સહારો લઈ રહી છે. આ ઉપરાંત ગેરરીતિમાં પાલનપુરમાં FIR નોંધીને બે લોકોની ધરપકડ કરવામાં આવી છે. જોકે, આ તમામ પ્રતિક્રિયાની વચ્ચે આંદોલન જાહેર કરનાર કર્મશીલ યુવરાજસિંહ જાડેજાઍ એલાન કર્યુ છે કે ‘જ્યાં સુધી ગૌણ સેવા પસંદગી મંડળ પરીક્ષા રદ જાહેર નહીં કરે ત્યાં સુધી આંદોલન ચાલુ રહેશે.\nયુવરાજસિંહે જણાવ્યું, “ આ વિદ્યાર્થીઓ પોતાની મહેનતનું પરિણામ માંગવા આવ્યા છે. ન્યાય નહીં મળે ત્યાં સુધી અમે હટીશું નહી. જ્યાં સુધી અમારી માંગ સ્વીકારવામાં નહીં આવે. પરીક્ષા રદ કરવામાં નહીં આવે ત્યાં સુધી અમારૂં આંદોલન ચાલુ રહેશે. સરકારે રાજકારણની વાત રાજકારણીઓ સામે કરવી જોઈએ. આ વિદ્યાર્થીઓ રાજકારણીઓ નથી.\nબીજી તરફ ગાંધીનગરમાં વિરોધ કરી રહેલા વિદ્યાર્થીઓના સમર્થનમાં જાણીતા વક્તા સંજય રાવલ આવ્યા હતા. સંજય રાવલે ગાંધીનગરમાં કહ્યું, “ આપણે કોઈ પણ જાતના પોલિટીકલ પ્લેટફોર્મ માટે ભેગા નથી થયા. મારા ઘરમાં દીકરાના લગ્ન છે છતાં મને એમ થયું કે હું તમારી પાસે આવું અને તમારી વાત સાંભળું”\nસંજય રાવલે કહ્યું, “આપણે નોન પોલિટીકલ કોઈના હાથા બન્યા વગર સરકારને આપણે પદ્ધતિસરનો પત્ર લખી સરકારને રજૂઆત કરવી જોઈએ. પોલીસ સાથે ક્યારેય સંઘર્ષણમાં ઉતરવું નહીં. એ લોકો આપણા જેવા જ છે. આપણે પોલીસ સાથે રહીને. કંઈ પણ નુકસાન થયું તો હું ક્યારેય તમારી સાથે રહીશ નહીં. આપણે એક તારીખ નક્કી કરીએ. આપણે લેખિત રજૂઆત કરીએ. સરકારને જખ મારીને માંગ સાંભળવી પડશે.\n← વાંકાનેર: મેસરીયા રોડ પર દીપડાની જોડી દેખાઇ, જુવો વિડિઓ\nબિન સચિવાલય કલાર્કની પરીક્ષા રદ કરાવા વિધાર્થિઓની ગાંધીનગરમાં લડત, રાત્રે ટોઇલેટમાં સૂવા મજબૂર →


બ્રહ્માંડમાં અનેક એક્ઝોપ્લેનેટની ખોજ કરતાં નાસાનાં ‘કેપ્લર’ અને ‘ટેસ્સ’ – મધુસંચય\nએપ્રિલ 26, 2019 એપ્રિલ 26, 2019 હરીશ દવે (Harish Dave)\nબ્રહ્માંડ વિશે જાણવાની માનવીની ઉત્સુકતા યુગો પુરાણી છે.\nબ્રહ્માંડ શું છે? શા માટે છે? જીવન શું છે? સૃષ્ટિ અને જીવન શા માટે, કઈ રીતે પાંગર્યાં? આવા તો અનેકવિધ પ્રશ્નોની વણઝાર માનવીને ઉલઝાવી દે છે. સૈકાઓથી ફિલોસોફરો, વૈજ્ઞાનિકો મથતાં રહ્યાં છે, પણ આજ સુધી સર્વસંમત ઉત્તરો મળ્યા નથી.\nનાસાનાં અંતરિક્ષ કાર્યક્રમો\nબ્રહ્માંડના અજ્ઞાત ખૂણાઓની ખોજમાં અમેરિકન અંતરિક્ષ સંસ્થા નાસાએ વિવિધ મિશન અને પ્રૉજેક્ટસને અમલમાં મૂક્યાં છે. નાસાનાં સ્પેસ પ્રોજેક્ટ્સથી કેવી અદભુત સિદ્ધિઓ હાસિલ થઈ શકી છે!\nએપોલો, પાયોનિયર, વૉયેજર, પાર્કર સોલર પ્રોબ, ન્યૂ હોરાઇઝન્સ આદિ નાસાનાં મહત્ત્વનાં સ્પેસ એક્સ્પ્લોરેશન મિશન છે.\nચંદ્ર પર પહોંચનાર પ્રથમ અવકાશયાનનું મિશન તે એપોલો.\nસૂર્યમંડળને પાર જનાર પ્રથમ સ્પેસક્રાફ્ટનું મિશન તે પાયોનિયર.\nહીલિયોસ્ફિયરમાં પ્રવેશનાર પ્રથમ અવકાશયાનનું મિશન તે વૉયેજર.\nસૂર્યનાં કોરોનાને સ્પર્શનાર પ્રથમ અંતરિક્ષયાનનું મિશન તે પાર્કર સોલર પ્રોબ.\nકઇપર બેલ્ટમાં આવેલ, પૃથ્વીથી સૌથી દૂરના કઇપર બેલ્ટ ઓબ્જેક્ટ – કેબીઓ- અલ્ટિમા ટૂલિ (અલ્ટીમા થુલે) ની પાસેથી પસાર થનાર અવકાશયાનનું મિશન તે ન્યૂ હોરાઇઝન્સ.\nએપોલો, પાયોનિયર, વોયેજર, પાર્કર સોલર પ્રોબ, ન્યૂ હોરાઇઝન્સ – આ બધાં નાસાનાં પ્રોજેક્ટ્સ છે.\nઅન્ય ગ્રહો પર જીવન સંભવ છે? પરગ્રહવાસી એલિયન હકીકત છે?\nઅગણિત ગેલેક્સીઓથી બનેલા બ્રહ્માંડમાં બીજે ક્યાંક પણ જીવન હશે તેવી આશા ખોટી તો નથી.\nપૃથ્વી પર એલિયન ઉતરી આવ્યાની રંગીન કહાણીઓ મીડિયામાં ચમકતી રહે છે. શું આપણી પૃથ્વી જેવી માનવસભ્યતા બ્રહ્માંડમાં અન્યત્ર વિકસી હશે? અન્ય કોઈ અવકાશી ગ્રહ પર એલિયન સભ્યતા હશે ખરી?\nવર્તમાન કાળમાં પ્રદૂષણથી માંડીને રાજકારણ સુધીની સમસ્યાઓ માનવીને ઘેરી રહી છે. થોડા દાયકાઓ પછી પૃથ્વી પર જીવન ટકાવવું મુશ્કેલ હશે તેવી ચેતવણી વૈજ્ઞાનિકો આપી રહ્યાં છે. સ્ટિફન હૉકિંગ જેવા જીનિયસ કોસ્મોલોજીસ્ટ જ્યારે અન્ય ગ્રહ પર વસવાટ માટે સજ્જ થવાની વાત કરે ત્યારે તો બેઠા થવું જ પડે! તો પૃથ્વી છોડી હવે આપણે ક્યાં જવું?\nવૈજ્ઞાનિકો એક્ઝોપ્લેનેટની ખોજમાં નીકળી પડ્યા છે.\nએક્ઝોપ્લેનેટ શું છે? એક્ઝોપ્લેનેટ સિસ્ટમ શું છે?\nઆપણું સૂર્યમંડળ (સૌરમંડળ કે સોલર સિસ્ટમ) કેંદ્રમાં સૂર્ય (એક તારો) અને તેને પરિભ્રમણ કરતા ગ્રહોથી બનેલ છે. આપણી સોલર સિસ્ટમની બહાર આવેલ કોઈ તારાના ગ્રહને એક્ઝોપ્લેનેટ કહે છે.\nએક્ઝોપ્લેનેટને ‘એક્સ્ટ્રાસોલર પ્લેનેટ’ પણ કહે છે.\n‘મધુસંચય’ના વાચકો જાણે છે કે બ્રહ્માંડ (યુનિવર્સ) કરોડો ગેલેક્સીઓથી બનેલ છે. દરેક ગેલેક્સી કરોડો તારાઓથી બનેલ છે.\nઆપણી ગેલેક્સીનું નામ મિલ્કી વે છે. તેમાં આપણો સૂર્ય એક તારો છે, ઉપરાંત તેના જેવા અન્ય કરોડો કરોડો તારાઓ પણ છે. કેટલાક તારાઓ એવા હોઈ શકે જેની આસપાસ ગ્રહો ચક્કર લગાવતા હોય.\nસૂર્યમંડળની બહાર, કોઈ તારાની આસપાસ પરિભ્રમણ કરતા ગ્રહને ‘એક્ઝોપ્લેનેટ’ કહેવામાં આવે છે. એક્ઝોપ્લેનેટ્સ એ ગ્રહો છે જે અન્ય તારાઓની આસપાસ પ્રદક્ષિણા કરે છે.\nઆપણા સૂર્ય સિવાયના અન્ય તારાના ગ્રહ તે એક્ઝોપ્લેનેટ.\nઆપણા સૂર્યમંડળમાં કેંદ્રસ્થાને સૂર્ય (એક તારો) અને તેને પ્રદક્ષિણા કરતા ગ્રહો છે. ગેલેક્સીમાં આવાં અનેક સૂર્યમંડળો (સોલર સિસ્ટમ) હોઈ શકે. આવા દરેક સૂર્યમંડળને એક તારો (સૂર્ય!) તથા તેની ફરતે ભ્રમણ કરતા ગ્રહ હોય છે. આવા બહારના સૂર્યમંડળને ‘એક્ઝોપ્લેનેટ સિસ્ટમ’ કહેવામાં આવે છે.\nઆજે સ્પેસ રીસર્ચ પ્રોગ્રામ્સ દ્વારા વૈજ્ઞાનિકોએ 3000 થી વધારે એક્ઝોપ્લેનેટ સિસ્ટમ શોધી કાઢી છે, જેમાં 4000 થી વધારે એક્ઝોપ્લેનેટ્સ આવેલ છે.\nસૌ પ્રથમ એક્ઝોપ્લેનેટની શોધનો ઇતિહાસ\nએક આશ્ચર્યની વાત એ કે સર્વ પ્રથમ સંભવિત એક્ઝોપ્લેનેટની શોધ કેનેડાના ખગોળશાસ્ત્રીઓએ કરી હતી, નહીં કે નાસાએ. 1988માં કેનેડાના એસ્ટ્રોનોમર્સની ટીમે એક્ઝોપ્લેનેટ શોધ્યાની વાત રજૂ કરી હતી, પરંતુ તે સમયનાં સાધનો અને પ્રયોગોની મર્યાદાને કારણે તેમની શોધને સપોર્ટ મળ્યો ન હતો.\n‘સીફિયસ’ (સેફિયસ) નામના કોન્સ્ટેલેશનમાં આવેલ ‘ગામા સેફિ’ તારો આપણી સોલર સિસ્ટમથી 45 પ્રકાશ વર્ષ દૂર છે અને તેને નરી આંખે જોઈ શકાય છે. બ્રિટીશ કોલંબિયા, કેનેડાની બે યુનિવર્સિટીઓ – યુનિવર્સિટી ઑફ વિક્ટોરિયા તથા યુનિવર્સિટી ઑફ બ્રિટીશ કોલંબિયા – ના એસ્ટ્રોનોમરની ટીમે ‘ગામા સીફિ’ સ્ટારનો એક ગ્રહ શોધ્યો હોવાનો દાવો કર્યો હતો પરંતુ તે દાવાની પુષ્ટિ થઈ શકી ન હતી. વર્ષો પછી, એડવાન્સ્ડ ટેકનોલોજી વિકસતાં આ સ્ટાર ગામા સીફિ (ગામા સિફાઇ/ સેફિ/ સેફાઇ) ના એક્ઝોપ્લેનેટને માન્યતા મળી હતી.\n1992માં પોલેન્ડના રેડિયો એસ્ટ્રોનોમર એલેક્સાંડર વોલ્સ્ઝક્ઝાન / વોલ્સ્ઝચાન(?) (Aleksander Wolszczan) અને તેમના સાથી ખગોળશાસ્ત્રી ડેઇલ ફ્રેઇલ દ્વારા મિલ્કી વેના એક પલ્સારનાં બે ગ્રહો શોધાયાની જાહેરાત કરાઈ. સૂર્યમંડળથી 2300 પ્રકાશવર્ષ દૂર આવેલ પલ્સાર PSR 1257+12 ના એક્ઝોપ્લેનેટ્સની આ શોધને તરત સ્વીકૃતિ મળી. આમ, પલ્સાર PSR 1257+12 ના બે ગ્રહો અધિકૃત રીતે શોધાયેલા પ્રથમ ‘કન્ફર્મ્ડ’ એક્ઝોપ્લેનેટ (પ્રથમ કન્ફર્મ્ડ એક્સ્ટ્રાસોલર પ્લેનેટ) મનાય છે. વળી, તેમને સૌ પ્રથમ પલ્સાર એક્ઝોપ્લેનેટ ગણવામાં આવે છે.\n1995માં સ્વિટ્ઝર્લેન્ડની યુનિવર્સિટી ઑફ જીનિવાના ખગોળશાસ્ત્રીઓ દ્વારા પ્રથમ વખત મેઇન સિક્વન્સ સ્ટારના એક્ઝોપ્લેનેટની શોધની જાહેરાત થઈ. પેગેસસ (પેગાસસ) કોન્સ્ટેલેશનમાં આવેલ તારો ‘51 પેગેસિ’ (51 પેગાસિ) પૃથ્વીથી 50 પ્રકાશવર્ષ દૂર છે. તે તારો ’51 પેગ’ તરીકે પણ ઓળખાય છે. મેઇન સિક્વન્સ તારો હોવાથી ‘51 પેગેસિ’ સ્ટારના એક્ઝોપ્લેનેટની ખોજ એક મહત્ત્વની ડિસ્ક્વરી ગણાય છે.\nએક્વેરિયસ કોન્સ્ટેલેશનમાં, આપણા સૂર્યમંડળથી 40 પ્રકાશવર્ષ દૂર એક ઝાંખા રેડ ડ્વાર્ફ સ્ટારની શોધ 1999માં થઈ હતી, જેને પાછળથી ટ્રેપ્પિસ્ટ – 1 નામ આપવામાં આવ્યું હતું. 2017માં નાસાએ જાહેર કર્યું કે આ તારો ટ્રેપ્પિસ્ટ-1 સાત ગ્રહો ધરાવે છે, તે વાત ‘મધુસંચય’ના વાચકો જાણે છે. સૌથી વધુ એક્ઝોપ્લેનેટ ધરાવતા તારા ટ્રેપિસ્ટ–1 સિસ્ટમનો અભ્યાસ સ્પિટ્ઝર ટેલિસ્કોપ દ્વારા કરવામાં આવ્યો હતો. ટ્રેપિસ્ટ-1 ના સાત એક્ઝોપ્લેનેટ્સ પૈકી ત્રણ માનવ-વસવાટ યોગ્ય હોવાની સંભાવના છે.\nએક્ઝોપ્લેનેટની ખોજ માટે નાસાનું કેપ્લર મિશન\nઅવકાશ સંશોધન ક્ષેત્રે એક્ઝોપ્લેનેટની શોધ માટે નાસાનું પ્રથમ સ્પેસ મિશન ‘કેપ્લર’ હતું. કેપ્લર પ્રૉજેક્ટ (મિશન) ના ભાગરૂપે કેપ્લર સ્પેસક્રાફ્ટમાં અત્યાધુનિક કેપ્લર સ્પેસ ટેલિસ્કોપ સાથે અદ્યતન સાધનો હતાં. મહાન જર્મન ખગોળશાસ્ત્રી જોહન કેપ્લરના માનમાં મિશનને કેપ્લર નામ આપવામાં આવ્યું હતું.\nનાસાના ‘ડિસ્કવરી પ્રોગ્રામ’ના ભાગ રૂપે 2009માં આરંભાયેલ કેપ્લર સ્પેસ મિશનનો મુખ્ય હેતુ આપણી ગેલેક્સી મિલ્કી વેના ‘હેબિટેબલ ઝોન’માં પૃથ્વી જેવડા કે તેનાથી નાના, વસવાટ યોગ્ય એક્ઝોપ્લેનેટ્સની ખોજ કરવાનો હતો. આ માટે 1,50,000થી વધારે તારાઓનું નિરીક્ષણ જરૂરી હતું.\n2013માં કેપ્લર સ્પેસક્રાફ્ટની કામગીરી મંદ પડતાં તેના ટેકામાં 2014માં K2 કે2 મિશન લૉંચ કરવામાં આવ્યું, જેણે સફળતાપૂર્વક કેપ્લર સ્પેસ ટેલિસ્કોપને કાર્યરત રાખ્યું. આમ, 2018 સુધી કેપ્લર – કે2 મિશન કાર્યરત રહ્યાં પછી તેમના મૂળભૂત હેતુઓ માટે બિન ઉપયોગી બન્યાં. ‘મધુસંચય’ના વાચકોને આશ્ચર્ય થશે કે નવ વર્ષના ગાળામાં કેપ્લર સ્પેસ ટેલિસ્કોપ દ્વારા પાંચેક લાખ તારાઓનું નિરીક્ષણ થયું હતું તથા 2600થી વધારે એક્ઝોપ્લેનેટ્સની શોધ થઈ હતી.\nનાસાના ટેસ્સ મિશનની એક્ઝોપ્લેનેટ ક્ષેત્રે અદભુત કામગીરી\nનાસાનું ‘ટેસ મિશન’ 2018માં આરંભાયું. અમેરિકાની અવકાશ સંસ્થાએ 2018ના એપ્રિલની 18મી તારીખે ટેસ્સ (ટ્રાન્સિટિંગ એક્ઝોપ્લેનેટ સર્વે સેટેલાઇટ – TESS) સેટેલાઇટ લોંચ કર્યો. તેના પુરોગામી મિશન ‘કેપ્લર’ની માફક ટેસ્સ મિશનનો હેતુ આપણા સૂર્યમંડળની બહારના એક્સ્ટ્રાસોલર પ્લેનેટ્સ (એક્ઝોપ્લેનેટ)ને ખોજવાનો છે અને તે પૈકી કયા એક્ઝોપ્લેનેટ માનવજીવન વસવાટ માટે યોગ્ય છે તે ચકાસવાનો છે. ટેસ સેટેલાઇટ મિશન આપણી મિલ્કી વે ગેલેક્સીના લગભગ 2,00,000 જેટલા તેજસ્વી તારાઓનો સર્વે કરશે.\nટેસ્સ પ્રૉજેક્ટના સંચાલનમાં નાસાની સહયોગી સંસ્થાઓ ઉપરાંત મેસેચ્યુસેટ્સ ઇન્સ્ટિટ્યૂટ ઓફ ટેકનોલોજી (એમઆઇટી), લિંકન લેબોરેટરી, હાર્વર્ડ-સ્મિથસોનિયન સેંટર ફોર એસ્ટ્રોફિઝિક્સ આદિ સંસ્થાઓ સંલગ્ન છે.\nકેપ્લર સ્પેસ ટેલિસ્કોપે અંતરિક્ષના જે વિસ્તારનો અભ્યાસ કર્યો હતો, તેનાથી 400 ગણા મોટા સ્પેસ વિસ્તારનો સર્વે ટેસ સેટેલાઇટ કરશે.\nટેસ્સ પ્રૉજેક્ટની સફળતા\nનાસાનો ટ્રાન્સિટિંગ એક્ઝોપ્લેનેટ સર્વે સેટેલાઇટ એટલે કે ટેસ્સ પ્રૉજેક્ટ એક જ વર્ષમાં સફળતાને પંથે ધપી રહ્યો છે. ટૂંકા ગાળામાં નવ એક્ઝોપ્લેનેટ શોધ્યા પછી, હાલમાં ટેસ સેટેલાઇટે દસમો એક્ઝોપ્લેનેટ ‘HD 21749c’ શોધ્યો છે.\nઆ ગ્રહની એક્ઝોપ્લેનેટ સિસ્ટમના કેન્દ્રસ્થાને ‘HD 21749’ નામનો તારો છે.\nરેટિક્યુલમ નામક કોન્સ્ટેલેશનમાં સ્થિત તે એક્ઝોપ્લેનેટ સિસ્ટમનો સ્ટાર ‘HD 21749’ આપણી સોલર સિસ્ટમથી 53 લાઇટ યર (પ્રકાશ વર્ષ) દૂર છે. ‘HD 21749’ તારો સૂર્યના દળના આશરે 70% જેટલું દળ (માસ) ધરાવે છે.\nતેના બે ‘કન્ફર્મ્ડ’ એક્ઝોપ્લેનેટ શોધાયા છે. આ તારાનો અગાઉ શોધાયેલો ગ્રહ ‘HD 21749b’ નામથી ઓળખાયો છે. તે પૃથ્વીથી મોટો, સબ-નેપ્ચ્યુન સાઇઝનો ગ્રહ છે અને પૃથ્વી કરતાં 23 ગણું દળ ધરાવે છે. ટેસ્સ મિશન દ્વારા શોધાયેલ દસમો ‘કન્ફર્મ્ડ’ એક્ઝોપ્લેનેટ ‘HD 21749c’ તરીકે ઓળખાયો છે. એક્ઝોપ્લેનેટ ‘HD 21749c’ લગભગ પૃથ્વીના કદનો છે.\nએક્ઝોપ્લેનેટ શોધવાની પદ્ધતિઓ\nએક્સ્ટ્રાસોલર પ્લેનેટ્સ કે એક્ઝોપ્લેનેટ્સ ‘ડિટેક્ટ’ કેવી રીતે થાય છે?\nએસ્ટ્રોફિઝિક્સની વિશિષ્ટ ટેકનિકો દ્વારા એક્ઝોપ્લેનેટ શોધવામાં આવે છે. ડિટેક્શનમાં ઘણે ભાગે ડૉપ્લર સ્પેક્ટ્રોસ્કોપી અને ટ્રાન્સિટ ફોટોમેટ્રી જેવી પદ્ધતિઓ અલગ કે સંયુક્તરૂપે પ્રયોજાય છે.\nડોપ્લર સ્પેક્ટ્રોસ્કોપી પદ્ધતિમાં સ્પેક્ટ્રોસ્કોપ પર અવકાશી પદાર્થની ડોપ્લર શિફ્ટનો અભ્યાસ થાય છે, જેના અંતર્ગત બ્લ્યુ શિફ્ટ કે રેડ શિફ્ટની નોંધ લેવાય છે. તેનાથી અવકાશી પદાર્થની ‘મુવમેન્ટ’ની માહિતી મળે છે.\nટ્રાન્સિટ ફોટોમેટ્રી એક્ઝોપ્લેનેટના ડિટેક્શનમાં મહત્ત્વપૂર્ણ છે. જ્યારે ટેલિસ્કોપ દ્વારા નિરીક્ષણમાં રહેલ તારાના પ્રકાશમાં, ચોક્કસ સમયાંતરે થોડા સમયનો બ્લેક આઉટ (dip) નોંધાતો રહે, ત્યારે માની શકાય કે તે તારાની આસપાસ તેનો એક્ઝોપ્લેનેટ ભ્રમણ કરી રહ્યો છે.\nટેસ પ્રોજેક્ટ દ્વારા અવલોકાયેલા તારાઓ પૈકી જે તારાને ગ્રહો (એક્ઝોપ્લેનેટ/ એક્સ્ટ્રાસોલર પ્લેનેટ્સ) છે, તેવા સ્ટારનો અભ્યાસ ખાસ કરવામાં આવે છે. કોઈ પણ સોલર સિસ્ટમના તારા અને ગ્રહો માટે એક સામાન્ય તારણ (જે સર્વથા સાચું નથી) એવું છે કે જે ગ્રહ તારાની પાસે છે, તે નાના હોય છે; તેમની ભ્રમણ કક્ષા નાની હોય છે. ‘મધુસંચય’ના સુજ્ઞ વાચકો જાણે છે કે આપણા સૂર્યમંડળમાં સૂર્યની પાસેના ગ્રહો પૃથ્વીથી નાના છે, દૂરના ગ્રહો (જ્યુપિટર કે સેટર્ન કે નેપ્ચ્યુન) પૃથ્વીથી મોટા કદના છે; તેમની ભ્રમણ કક્ષા મોટી છે. પરંતુ જ્યારે એક્ઝોપ્લેનેટ શોધાયા, ત્યારે શરૂઆતમાં મોટા એક્ઝોપ્લેનેટ તેમના તારાઓની નજીક જણાયા હતા. જોકે આ વાત ઘણા કિસ્સાઓમાં ખોટી પડી છે.\nજે એક્ઝોપ્લેનેટની ભ્રમણ કક્ષા નાની હોય છે, તેમની શોધ અને નીરિક્ષણ સરળ હોય છે તે હકીકત ‘મધુસંચય’ના વાચકો સમજી શકશે. પૃથ્વી જેટલા કદના ગ્રહોની ભ્રમણ કક્ષા મોટી હોવાથી તેમને ચકાસવા માટે વધારે સમયગાળાની અને જહેમતની જરૂર રહે છે. પૃથ્વીથી મોટા, ગુરૂ – જ્યુપિટર – ના કદના ‘જ્યુપિટર હોટ્સ’ અથવા સબ નેપ્ચ્યુન કહેવાતા એક્સ્ટ્રાસોલર પ્લેનેટ્સ સામાન્ય રીતે (હંમેશા નહીં) તારાથી દૂરની ભ્રમણકક્ષામાં હોય છે. મોટી ભ્રમણકક્ષામાં ફરતા હોવાથી જ્યુપિટર હોટ્સને શોધવા તો મુશ્કેલ છે, સાથે તેમને અવલોકવા પણ પડકારરૂપ હોય છે. આ કારણ છે કે કેપ્લર અને ટેસ્સ જેવાં મિશનોને, પૃથ્વી જેટલા કદના માંડ ગણતરીના જ એક્ઝોપ્લેનેટ મળે છે. બે લાખ જેટલા તારાઓના નિરીક્ષણ પછી ટેસ્સ મિશન માંડ 300 જેટલા પૃથ્વીના કદના કે તેનાથી મોટા એક્ઝોપ્લેનેટ્સ શોધી શકશે તેવો અંદાજ છે.\nઆ રીતે શોધાયેલા બધા જ એક્ઝોપ્લેનેટ હેબિટેબલ (માનવ વસવાટને યોગ્ય) નથી હોતા. જ્યાં જીવન પાંગરી શકે અને માનવવસવાટ શક્ય બને તેવા રહેવાલાયક, હેબિટેબલ એક્ઝોપ્લેનેટ શોધવા વિગતે સર્વે કરાય છે. ભાતભાતની ડેટા એનાલિસિસ પછી તે ગ્રહ હેબિટેબલ છે કે નહીં તે નક્કી થાય છે.\nએક્ઝોપ્લેનેટના અભ્યાસનું એસ્ટ્રોફિઝિક્સ અને એસ્ટ્રોનોમી ક્ષેત્રે મહત્ત્વ\nએક સર્વવિદિત હકીકત છે કે વર્તમાન સમયમાં એસ્ટ્રોનોમી, એસ્ટ્રોફિઝિક્સ અને સ્પેસ સાયન્સનું મહત્ત્વ ખૂબ વધતું જાય છે. ધરતી માતા ‘મધર અર્થ’ પર પાંગરેલું જીવન કેવી રીતે અને ક્યાં સુધી ટકી રહેશે તે યક્ષપ્રશ્ન છે. અન્ય ગ્રહ પર માનવજાતના સ્થળાંતરના વિચારો વહેતા થયા છે. વિશ્વવિખ્યાત કોસ્મોલોજીસ્ટ અને થિયોરેટિકલ એસ્ટ્રોફિઝિસિસ્ટ સ્ટીફન હોકિંગના અન્ય ગ્રહ પર જઈ વસવાના સૂચને બુદ્ધિજીવી વર્ગમાં હલચલ મચાવી દીધી છે.\nવળી પરગ્રહવાસી એલિયન સભ્યતાઓની વાતો પણ રોમાંચક લાગે છે. યુનિવર્સિટી ઑફ કેલિફોર્નિયા, બર્કલી (યુસીબી, યુએસએ) ના સેટી પ્રૉજેક્ટ અને યુરિ મિલ્નર- સ્ટીફન હૉકિંગના બ્રેક થ્રુ ઇનિશિયેટિવ પરગ્રહની એલિયન સભ્યતાઓ વિશે સંશોધનમાં વ્યસ્ત છે.\nઅન્ય ગ્રહ પર એલિયન જીવો સાથે સંપર્ક કરી શકાય? એલિયન સંસ્કૃતિ સાથેનો સંપર્ક માનવજાતને મદદરૂપ થઈ શકે ખરો?\nમનુષ્યના વસવાટ માટે ઉચિત ગ્રહ શોધવો અને પછી માનવીને ત્યાં લઈ જવી વસાવવો પડકારરૂપ દિવાસ્વપ્ન જેવું લાગે છે. આ તો જ શક્ય બને, જો વૈજ્ઞાનિકોને બ્રહ્માંડના ઉદભવ અને બંધારણ વિશેનું તલસ્પર્શી જ્ઞાન મળે તેમજ ગેલેક્સી મિલ્કી વેના પ્રત્યેક સેલેસ્ટિયલ ઓબ્જેક્ટ વિશેની માહિતી ઉપલબ્ધ હોય. તે માટે ખગોળશાસ્ત્ર અને અવકાશ વિજ્ઞાન જેવા વિષયોને નવા જ દ્રષ્ટિકોણથી આગળ ધપાવવાની જરૂર છે. ખુશીની વાત એ છે કે આજે એસ્ટ્રોફિઝિક્સનું ક્ષેત્ર ત્વરાથી વિકસી રહ્યું છે.\nએસ્ટ્રોનોમી, એસ્ટ્રોફિઝિક્સ અને સ્પેસ સાયન્સના સમુચિત વિકાસ સાથે માનવજાતનું ભવિષ્ય જોડાયેલું છે.\nએક્સ્ટ્રાસોલર પ્લેનેટ્સ કે એક્ઝોપ્લેનેટનો અભ્યાસ મિલ્કી વે અને યુનિવર્સની રચના વિશેના આપણા જ્ઞાનને સમૃદ્ધ કરે છે. તેના થકી અન્ય ગ્રહ પર વસવાના આપણા આયોજનને પ્રેરક બળ મળી શકે છે.\nઆજે કરેલ એક્ઝોપ્લેનેટ પરનાં સંશોધનો આવતી કાલની પેઢીઓ માટે આશીર્વાદરૂપ બની શકે છે.\nગુજરાતના શિક્ષણ શાસ્ત્રીઓ અને શિક્ષકમિત્રોને મારી નમ્ર અપીલ\nફરી એક વાર હું ગુજરાતના શિક્ષણ શાસ્ત્રીઓ અને મારા શિક્ષકમિત્રોને નમ્રતાપૂર્વક અપીલ કરું છું કે આપ ગુજરાતના વિદ્યાર્થીઓને વિશ્વના પલટાતા પ્રવાહોથી માહિતગાર રાખો અને નવા ક્ષેત્રોમાં કારકિર્દી વિકસાવવા પ્રેરણા આપો. આભાર.\nવાચક મિત્રો! ‘મધુસંચય’ તેમજ મારા અન્ય ગુજરાતી બ્લૉગ્સ પાછળ એક વિશિષ્ટ હેતુ છે.\nઅંતરિયાળ ગામના અદના ગુજરાતીને, શિક્ષકગણ અને વિદ્યાર્થીવર્ગને વિશ્વના વર્તમાન પ્રવાહો તથા વિસ્તરતા જ્ઞાન-વિજ્ઞાન પ્રતિ અભિમુખ કરવા હું સંનિષ્ઠ પ્રયત્નો કરું છું. મારા લેખો ગુજરાતી માધ્યમના શિક્ષકો અને વિદ્યાર્થીઓ સુધી પહોંચે તેમજ જ્ઞાનવર્ધક, પ્રેરક પણ બને તેમ ઇચ્છું છું. આપના સહકારની અપેક્ષા રાખી શકું? ધન્યવાદ!\nમધુસંચય-લેખ: બ્રહ્માંડમાં અનેક એક્ઝોપ્લેનેટની ખોજ કરતાં નાસાનાં ‘કેપ્લર’ અને ‘ટેસ્સ’: પરિશિષ્ટ (1)\nઅમેરિકન અંતરિક્ષ સંસ્થા ‘નાસા’નાં મહત્ત્વનાં સ્પેસ પ્રોગ્રામમાં એપોલો, પાયોનિયર, વૉયેજર, પાર્કર સોલર પ્રોબ વગેરેનો સમાવેશ\nબ્રહ્માંડ (યુનિવર્સ) ના ઉદભવ અને બંધારણને સમજવા નિરંતર ચાલતી ખોજ\nબ્રહ્માંડના અજ્ઞાત ખૂણાઓને એક્સ્પ્લોર કરવા વિવિધ અંતરિક્ષ અભિયાનો\nઆપણા સૂર્યમંડળની બહાર, અન્ય સોલર સિસ્ટમમાં તેના તારાને પ્રદક્ષિણા કરતા ગ્રહ તે એક્ઝોપ્લેનેટ કે એક્સ્ટ્રાસોલર પ્લેનેટ\nમિલ્કી વેમાં માનવ વસવાટ યોગ્ય (હેબિટેબલ) ગ્રહો હોવાની શક્યતા\nપૃથ્વી પર વધતી સમસ્યાઓ વચ્ચે, માનવજાતને વસવાટ માટે ભવિષ્યમાં અન્ય ગ્રહ પર લઈ જવા વિચારણા\nનાસા દ્વારા ‘હેબિટેબલ’ એક્ઝોપ્લેનેટની તલાશ માટે ગંભીર પ્રયત્નો\nકેપ્લર સ્પેસ ટેલિસ્કોપ (કેપ્લર મિશન) અને ટેસ સેટેલાઇટ (ટેસ્સ મિશન) દ્વારા 4000 થી વધારે એક્ઝોપ્લેનેટ્સની શોધ\nએક પ્રકાશવર્ષ (લાઇટ-યર / લાઇટ-યિઅર) એટલે પ્રકાશ દ્વારા એક વર્ષમાં કપાતું અંતર (Light year)\nમધુસંચય-લેખ: બ્રહ્માંડમાં અનેક એક્ઝોપ્લેનેટની ખોજ કરતાં નાસાનાં ‘કેપ્લર’ અને ‘ટેસ્સ’: પરિશિષ્ટ (2)\nએક્ઝોપ્લેનેટ / એક્સ્ટ્રાસોલર પ્લેનેટ: Exoplanet / Extrasolar planet\nનેશનલ એરોનોટિક્સ એન્ડ સ્પેસ એડમિનિસ્ટ્રેશન– નાસા: National Aeronautics and Space Administration – NASA, USA\nગામા સીફિ / ગામા સિફાઇ/ ગામા સેફિ/ ગામા સેફાઇ: Gamma Cephei\nએલેક્સાંડર વોલ્સ્ઝક્ઝાન / વોલ્સ્ઝચાન: Aleksander Wolszczan\nટ્રેપિસ્ટ–1 / ટ્રેપ્પિસ્ટ-1 : TRAPPIST – 1\nકેપ્લર સ્પેસ ટેલિસ્કોપ: Kepler Space Telescope\nજોહન કેપ્લર / જોહાનિસ કેપ્લર: John Kepler / Johannes Kepler (1571-1630)\nટ્રાન્સિટિંગ એક્ઝોપ્લેનેટ સર્વે સેટેલાઇટ / ટેસ્સ: Transiting Exoplanet Survey Satellite – TESS\nડૉપ્લર સ્પેક્ટ્રોસ્કોપી: Doppler Spectroscopy\nટ્રાન્સિટ ફોટોમેટ્રી: Transit Photometry\nમેસેચ્યુસેટ્સ ઇન્સ્ટિટ્યૂટ ઓફ ટેકનોલોજી- એમઆઇટી : Massachusetts Institute of technology – MIT\nયુનિવર્સિટી ઑફ કેલિફોર્નિયા, બર્કલી, યુએસએ: UCB- University of California, Berkley, USA\nબર્કલી સેટી રીસર્ચ સેન્ટર, અમેરિકા : Berkely SETI Research Centre, USA\nસેટી – સર્ચ ફોર એક્સ્ટ્રાટેરેસ્ટ્રિયલ ઇંટેલિજન્સ: SETI (Search for Extra-terrestrial Intelligence)\nસ્ટીફન હૉકિંગ / સ્ટિફન હોકિંગ/ સ્ટિફન હૉકિંગ: Stephen Hawking (1942-2018)\nએક્ઝોપ્લેનેટ કેપ્લર મિશન ટેસ સેટેલાઇટ ટેસ્સ મિશન નાસા મધુસંચય હરીશ દવે\nPrevious Post ગુજરાતી રંગભૂમિનો ઇતિહાસ: ઉદયકાળની કથા\nNext Post મનુષ્યનું મગજ વટાવશે તમામ સીમાઓ\n5 thoughts on “બ્રહ્માંડમાં અનેક એક્ઝોપ્લેનેટની ખોજ કરતાં નાસાનાં ‘કેપ્લર’ અને ‘ટેસ્સ’”\nએપ્રિલ 26, 2019 પર 7:04 પી એમ(pm)\nબ્લોગ જગતમાં મધુસંચ્ય એક માત્ર બ્લોગ છે જે સરળ ગુજરાતી ભાષામાં અદ્ભૂત ખગોળ શાસ્ત્રની વિપુલ માહિતી પુરી પાડે છે. શ્રી હરીશભાઈ દવેના આભાર સાથે અનેક તારાઓના ગ્રહમંડળોની મુસાફરીમાં આપને લઈ જાઉં છું.\nએપ્રિલ 26, 2019 પર 6:54 પી એમ(pm)\nઆપના આભાર સાથે રિબ્લોગ કરું છું.\nએપ્રિલ 26, 2019 પર 9:00 પી એમ(pm)\n‘મધુસંચય’ના લેખોમાં આપનો રસ મારા માટે પ્રોત્સાહક બળ બની રહે છે. આભાર, શાસ્ત્રીસાહેબ!


ફેબ્રુવારી | 2011 | Girishparikh's Blog\nઆવતી કાલે શરૂ થાય છે નવું નાટકઃ ‘સ્ત્રી પાત્ર વિનાનું નાટક !’\nફેબ્રુવારી 28, 2011\nહા, નાટક સ્ત્રી પાત્ર વિનાનું છે અને એનું નામ એના ગુણ (કે અવગુણ?) પ્રમાણે ‘સ્ત્રી પાત્ર વિનાનું નાટક !’ છે.\nસ્ત્રી પાત્ર એમાં નથી પણ એમાં હસવાનું જરૂર છે એમ આ લખનારને લાગે છે. આપને શું લાગે છે એ જાણવા આતુર છું.\nઆ નાટક મેં શાથી લખ્યું? ૧૯૫૦ના દશકામાં અમદાવાદની એલ. ડી. એન્જિનિયરીંગ કોલેજમાં ભણતો હતો ત્યારે કોઈ વિદ્યાર્થીનીઓ કોલેજમાં નહોતી. સ્ત્રી પાત્ર વાળાં કેટલાંક નટકો અમને ગમતાં હતાં, પણ એ પાત્રો ભજવે કોણ? પડોશની બીજી એક કોલેજમાંથી અભિનેત્રીઓ લાવવા પ્રયત્ન કર્યો પણ એ સફળ ન થયો. અને એન્જિનિયરીંગ કોલેજનો કોઈ વિદ્યાર્થી સ્ત્રી પાત્ર ભજવવા તૈયાર ન થયો.\nઆપણા સાહિત્યમાં સ્ત્રી પાત્ર વિનાનાં નાટકો તો હશે જ. પણ મેં જ આવું નાટક લખવાનો નિર્ણય કર્યો અને સર્જાયું ‘સ્ત્રી પાત્ર વિનાનું નાટક !’\nપણ મારી જાણ મુજબ આ નાટક આજ સુધીમાં ભજવાયું નથી અને કોઈ સામયિકમાં એનું પ્રકાશન પણ નથી થયું! સ્ત્રી પાત્રો એમાં નથી એટલે તો એમ નહીં બન્યું હોય? એ ગમે તે હોય, આપને ‘સ્ત્રી પાત્ર વિનાનું નાટક !’ ભજવવાની કે ભજવાવવાની ચેલેન્જ આપું છું!\nખાસ સૂચનાઃ મારા આ બ્લોગ તથા અન્ય બ્લોગો/વેબ સાઈટો પર પોસ્ટ થતાં મારાં લખાણોની લીંક તમે મોકલી શકો છો કે આપી શકો છો, પણ કોપી પેસ્ટ કરીને મોકલશો નહીં કે એમનો એ રીતે ઉપયોગ કરશો નહીં.\n(આ તથા મારાં અન્ય લખાણો અંગે આપના વિચારો જાણવા આતુર છું. પ્રતિભાવ જરૂર મોકલતા રહેશો.)\nCopyright (c) 2011 by Girish Parikh. All Rights Reserved.\nBlog: www.girishparikh.wordpress.com. E-mail: girish116@yahoo.com\nગુજવાણી લોગો તમારા બ્લોગ પર લગાવી તમારો લેખ અહીં જલ્દી પહોંચાડો.\nPosted in 'હસુગિ' ની હાસ્યરચનાઓ, નાટકો | 1 Comment »\nમારે થાવું છે અભિનેત્રી !: ૩૭\nસુરેશઃ એલાવ… એલાવ… નવી અભિનેત્રી તરીકે કોને, સુલેખાને પસંદ કરી છે ને?\n[સુલેખા આતુરતાથી સાંભળે છે. વસંત કેમેરા તૈયાર કરે છે.]\nસુરેશઃ શું કહ્યું? ફરીથી ચેક કરો. કાંઈ ભૂલ તો નથી થતી ને? સુલેખાને બદલે સુરેખા તો નથી છપાયું ને? શું કહ્યું? સુરેખા જ પસાંદ થઈ છે!\n[રીસીવર હુક પર પછાડે છે. વસંત ફોટો લીધા વિના જ બાઘાની જેમ ઊભો રહે છે.]\nસુરેશઃ સુલેખા, આ સુરેખા એકલા મોહનના જ નહીં, મારા પણ ઘણા રૂપિયા લઈ ગઈ છે!\nસુલેખાઃ સુરેશિયા! મને તારા પર ખૂબ ચીડ ચડે છે. તું એને પણ ચાહતો હતો? એનાં પણ તેં ચિત્રો બનાવ્યાં જ હશે!\nસુલેખાઃ હું એક કલાકાર છું એ ન ભૂલતી.\nસુલેખાઃ તું બદમાશ છે. મોહનને રૂપિયા મોકલતી હતી એ સુરેખાને આપતો હતો, અને સુરેખા તને ચિત્રો બનાવવા આપતી હશે!\nસુરેશઃ સુલેખા, તને પ્લોટ બરાબર સમજાઈ ગયો લાગે છે. પણ એનો અંત આ છેઃ સુરેખા મારા પૈસા પણ લઈને પલાયન થઈ ગઈ! એ મોહન, અને મને, બન્નેને બનાવી ગઈ! પણ સુલેખા, તારે સ્ટોરી રાઈટર થવું જોઈએ!\nસુલેખાઃ મારે તારી એક પણ વાત સાંભળવી નથી. અહીંથી અત્યારે જ નીકળી જા! મારે હવે નથી બનવું અભિનેત્રી _ નથી બનવું સ્ટોરી રાઈટર.\n[સુરેશ જાય છે.]\nક્યાં ગયા એ? મેં જીવનમાં કેટલી બધી ભૂલો કરી નાખી. એ મખ્ખીચૂસ હતા તો હું ઉડાઉ બની ગઈ. આ ડ્રોઇંગ રૂમ, ફિલ્મો, તૈલચિત્રો ને અભિનેત્રી થવાના અભરખા! મારા માનવ હૈયા આસપાસ વીંટળાયેલાં આ કૃત્રિમ આવરણો. એ કંજુસ ભલે ને હોય, પણ મારા સ્વામી છે. એમની કંજુસાઈ એમને પ્રેમથી સમજાવીને છોડાવવાનો મારો ધર્મ છે.\n[સુલેખા શેઠની સુશ્રુષા કરે છે.]\nવસંતઃ સુલેખા અને શેઠજી, પ્લીઝ સ્માઈલ!\n[વસંત ફોટો પાડે છે.]\nકાંતીઃ સરસ મારા ગુરુ દેવ. એ ફોટા નીચે આપણે લખીશું…\nમંગલાઃ અભિનેત્રી લખત, પણ હવે?\nકાંતીઃ હવે ‘ઘરવાળી’ લખીશું.\n[ફોન આવે છે. વસંત ફોન લે છે.]\nવસંતઃ ઓહ, આ તો મોહનનો ફોન છે.\n[વસંત ફોન સુલેખાને આપે છે.]\nસુલેખાઃ બેટા મોહન, અરે તું રડે છે! માફી માગે છે! ભૂલ તો મારી પણ થઈ છે મોહન. બેટા રડીશ ના, તારી મા છું હું. છોરુ કછોતર થાય પણ માવતર ક્માવતર ન થાય. ચિંતા ના કરીશ અને હવે ભણવામાં ધ્યાન આપજે. આઈ લવ યૂ.\nલક્ષ્મીપ્રસાદઃ વી લવ યૂ કહે!\nસુલેખાઃ વી લવ યૂ!\n[ફોન મૂકે છે.]\nવસંતઃ આ બધાંય તૈલચિત્રો… પ્રાણવિહોણાં આ તૈલચિત્રો અભિનેત્રીનાં હતાં!\nમંગલાઃ પેલા બનાવટી પ્રેમી સુરેશે દોરેલાં ચિત્રો.\nકાંતીઃ પણ આ કેમેરામાં મારાં શેઠાણીજીની સાચી તસ્વીરો હમણાં જ ઝડપાઈ છે. હિંદી નારીનું એ જ સાચું સ્વરૂપ છે.\nવસંતઃ ખોટો અભિનયા નહીં.\nકાંતીઃ સાચા પ્રેમના આચાર.\n[પડદો ધીમે ધીમે પડે છે.]\n(આ નાટક-માળા સંપૂર્ણ.)\nફ્રેન્ચ નાટ્યકાર અને નટ મોલીએરના નાટક The Miser (ધી માઈઝર — એનું ગુજરાતી આ શબ્દથી કરું: ‘મહાકંજુસ !’) તથા આપણા હાસ્યસમ્રાટ જ્યોતીન્દ્ર દવેના નાટક ‘વડ અને ટેટા’ પરથી ‘મારે થાવું છે અભિનેત્રી !’ એકાંકી નાટક લખવાની પ્રેરણા મળી છે. આ નાટક મોલીએર તથા જ્યોતીન્દ્ર દવેને સાદર અર્પણ કરું છું.\n–ગિરીશ પરીખ (‘હસુગિ’)\nઅગત્યની નોંધઃ આ નાટકનાં પાત્રો, પ્રસંગો, વગેરે કલ્પિત છે. હસવાની છૂટ છે પણ બંધબેસતી પાઘડી પહેરી લેવાની મનાઈ છે.\nઆ નાટક ભજવવું છે? www.girishparikh.wordpress.com બ્લોગ પર પોસ્ટ થતા ‘મારે થાવું છે અભિનેત્રી !’ એકાંકી નાટકને ભજવવાની લેખકની લેખીત પરવાનગી લેવા girish116@yahoo.com સરનામે સબ્જેક્ટ લાઈનમાં “અમારે ભજવવું છે ‘મારે થાવું છે અભિનેત્રી !’ ” કે ”We would like to perform ‘Mare thavu che abhinetri !’ ” લખીને (ગુજરાતી કે અંગ્રેજીમાં પત્ર લખીને) લેખકનો સંપર્ક કરશો.\nઆ નાટક ભજવવાનો કે ભજવાવવાનો આપને ખરેખર રસ હોય તો એના બાકીના બધા જ ભાગ તથા લેખકની લેખિત પરવાનગી મેળવવા અંગેની માહિતિ આપના પર મોકલી આપવામાં આવશે.\n‘સ્ત્રી પાત્ર વિનાનું નાટક !’\nફેબ્રુવારી 27, 2011\nમાર્ચ ૧, ૨૦૧૧થી શરૂ થશે નવું નાટક !\nઆવતી કાલે, ફેબ્રુઆરી ૨૮, ૨૦૧૧ના રોજ, આ બ્લોગ (www.girishparikh.wordpress.com) ના ” ‘હસુગિ’ની હાસ્યરચનાઓ” અને ‘નાટકો’ વિભાગમાં પોસ્ટ થઈ રહેલા ‘મારે થાવું છે અભિનેત્રી !’ નાટકનો છેલ્લો ૩૭મો ભાગ પોસ્ટ થશે અને નાટક સંપૂર્ણ થશે — એટલે કે પડદો પડશે!\nઅને પછી, માર્ચ ૧, ૨૦૧૧થી પડદો ઊઘડશે ને નવું એકાંકી નાટક જેનું નામ છે ‘સ્ત્રી પાત્ર વિનાનું નાટક !’ શરૂ થશે. સ્ત્રી પાત્રો વાળા ‘મારે થાવું છે અભિનેત્રી !’ નાટક પછી ‘સ્ત્રી પાત્ર વિનાનું નાટક !’\nતમને થતું હશેઃ સ્ત્રી પાત્ર વિનાના નાટકમાં વળી શી મઝા આવે?\nમઝા આવે છે કે નહીં એ જાણવા માટે પણ નાટક જરૂર વાંચજો, અને પ્રતિભાવો જણાવજો.\nતૈયાર રહેજો વાંચતાં વાંચતાં મનના મંચ પર નાટક ભજવવા !\nPosted in 'હસુગિ' ની હાસ્યરચનાઓ, નાટકો | LeaveaComment »\nમારે થાવું છે અભિનેત્રી !: ૩૬\nસુલેખાઃ ભૈયાજી, ફર્નિચર ઉઠાઈએ મગર એક કામ કીજિયે. યે શામકા પેપર હૈ તો મુઝે દેખને દીજિયે.\nભૈયાજીઃ બાઈજી, પેપર શામકા હૈ. મૈં તો ગુજરાતી નહીં પઢતા મગર મેરા લડકા પઢતા હૈ. લીજિયે પેપર, મગર હમેં બાદમેં લૌટા દેના હોગા, નહીં તો હમ ભૂલ જાયેંગે. બોલો, હૈ મંજૂર?\n[સુલેખા છાપુ લઈને જોવા માંડે છે.]\nસુરેશઃ શું પરિણામ છે?\nસુલેખાઃ આ રહ્યું, પહેલા પાને જ… સુરેશ, તું જ વાંચી સંભળાવ. મારા તો હાથ ધ્રુજવા માંડ્યા!\n[સુલેખા છાપુ સુરેશને આપે છે.]\nસુરેશઃ (છાપુ વાંચે છે) ફેમસ ફિલ્મ કંપનીએ યોજેલી નવી અભિનેત્રીની શોધ માટેની હરીફાઈનું પરિણામઃ સુરેખા! સુરેખા? આ શું? પ્રિન્ટીંગ મીસ્ટેક લાગે છે! સુલેખાને બદલે સુરેખા છાપ્યું લાગે છે! સુલેખા, તારે ગભરાવાની જરૂર નથી. હું પ્રેસ પર ફોન કરી અત્યારે જ પૂછું છું.\nવસંતઃ (કેમેરા ખભેથી ઉતારીને) હું ફોટાગ્રાફ લઉં!\nવસંતઃ તારો નહીં, અલબત્ત વાસંતીદેવીનો જ!\nમંગલાઃ વહાલા વસંત, હવે તું કેવી ડાહી વાતો કરે છે!\nવસંતઃ ચાલ, દૂર હઠ વચમાંથી.\n[વસંત ફોટો લેવા તૈયારી કરે છે.]\nમારે થાવું છે અભિનેત્રી !: ૩૫\nફેબ્રુવારી 26, 2011\n[પોસ્ટમેન જાય છે. કાંતી બારણું બંધ કરે છે. થોડી વારે બહાર બારણા સાથે હથોડા ટીચવાનો અવાજ સંભળાય છે.]\nઅવાજઃ અય ખોલોજી… દરવાજા ખોલોજી… હમ આયે હૈં ગુજરીસે! દરવાજા ખોલો… નહી તો હમ તોડ દેંગે! અય ખોલોજી…\nસુલેખાઃ ઓહ ગુજરીવાળો!\nભૈયાજીઃ અય ખોલોજી… દરવાજા ખોલોજી…\nસુલેખાઃ કાંતી, એને કહે કે ડોરબેલ વાગાડે. એ બટન શોભાનું નથી.\nકાતીઃ ખોટું ના લગાડશો શેઠાણીજી, પણ ભૈયાજી તમારી જેમ શોભાના હોત તો ઘંટડી વગાડવાનું બટન દબાવતા હોત!\nભૈયાજીઃ ખોલોજી… નહીં ખોલેંગે? હમ હથોડા સાથ લાયે હૈં…\n[હથોડા ઠોકવાનો અવાજ… કાંતી દરવાજો ખોલે છે, ને ગુજરીવાળો ગબડી જાય છે એની બગલમાં છાપાનો વધારો છે. એની સાથે બે ત્રણ નોકરો આવે છે.]\nભૈયાજીઃ ચલો, ઉઠાઓ યે સબ ફર્નિચર. મુંહ ક્યા દેખ રહે હો? ઉઠાઓ…\nજ્યોતીન્દ્ર દવે અને છત્રીબાઈ !\nફેબ્રુવારી 25, 2011\n૧૯૬૫ની સાલનું ઠક્કર વસનજી માધવજી વ્યાખ્યાન શ્રેણીનું પ્રથમ વ્યાખ્યાન ચાલતું હતું. પૂજ્ય કાકાસાહેબ કાલેલકર વ્યાખ્યાન આપતા હતા. મુંબઈ યુનિયુવર્સિટીના પદવીદાન સમારંભ ખંડમાં આ વ્યાખ્યાનશ્રેણી યોજાઈ હતી. આખો ખંડ શ્રોતાઓથી ખીચોખીચ ભરાઈ ગયો હતો.ખૂબ શાંતિથી સહુ વ્યાખ્યાન સાંભળતાં હતાં.\nપ્રથમ હરોળમાં બેઠા હતા ગુજરાતીના સુપ્રસિધ્ધ હાસ્યલેખક જ્યોતીન્દ્ર દવે. ખુરશીના હાથા સાથે એમણે છત્રી ટેકવી હતી.\nઅચાનક છત્રી સરકી ગઈ ને નીચે પડી. પાછળ બેઠેલા એક શ્રોતા છત્રી ઉપાડીને જ્યોતીન્દ્રભાઈને આપવા માંડ્યા, પણ એમણે હાથ હલાવી છત્રી આપવાની ના પાડી! છત્રીબાઈ ત્યાં જ પડ્યાં રહ્યાં.\nજ્યોતીન્દ્રભાઈની હરોળની પાછળની બીજી જ હરોળની ખુરશીમાં એમની પાસે જ બેઠેલો હું એમનું મન વાંચવા માંડ્યોઃ છત્રી ઉઠાવીને ઊભી કરીએ, ખુરશીના હાથાને ટેકે પાછી ગોઠવીએ, છત્રીબાઈને ઉભા રહેવું કદાચ ન ફાવે ને પાછાં નીચે પડે… એના કરતાં નીચે જ ભલે રહ્યાં છત્રીબાઈ.. એમની હસ્તીની ખસીને ખબર કરે ને નજીકમાં શાંત ચિત્તે સાંભળતા શ્રોતાઓનું ધ્યાન ખેંચે એના કરતાં નીચે જ આરામ કરવા દો એમને. જ્યોતીન્દ્રભાઈનું મુખારવિંદ જોતાં લાગતું હતું કે કંઈક આવું જ એ મહાન હાસ્યસર્જકે વિચારી લીધું!\nને પછી જ્યોતીન્દ્રભાઈ પાછા વ્યાખ્યાન સાંભળવા માંડ્યા. લાગતું હતું કે વચ્ચે વચ્ચે એ માથું નમાવી છત્રીબાઈનાં દર્શન કરતા રહેશે (ખાત્રી કરવા કે દર્શન દઈને અદૃશ્ય થઈ જતાં દેવી જેવાં તો છત્રીબાઈ નથી ને! — એટલે કોઈ એને ઉપાડી જતું તો નથી ને!); પણ જ્યોતીન્દ્રભાઈ તો આંખો મીંચી વ્યાખ્યાન સાંભળવામાં મશગૂલ થઈ ગયા!\nતમે માનશો? વ્યાખ્યાન આપતી વખતે કાકાસાહેબ મારા સામે વધુ જોયા કરતા હતા! વિચારતા હશેઃ આ મને સાંભળવા આવ્યો છે કે જ્યોતીન્દ્ર દવેને જોવા? મને જુએ તો કલ્યાણ થાય. જ્યોતીન્દ્રમાં વળી શું જોવા જેવું છે?\nએકરારઃ ગઈ કાલે, ફેબ્રુઆરી ૨૪, ૨૦૧૧ને ગુરુવારે ‘નારી’ વિશે કબાટની ફાઇલોમાં એક કાવ્ય શોધતો હતો. સૌથી ઉપરનું ફોલ્ડર ખોલ્યું અને નજરે પડ્યો વર્ષો પહેલાં લખેલો જ્યોતીન્દ્ર દવે અને છત્રીબાઈ વિશેનો આ પ્રસંગ! ધ્યાનથી વાંચી ગયો, અને આ બ્લોગ (www.girishparikh.wordpress.com) ના ” ‘હસુગિ’ની હાસ્યરચના” વિભાગમાં પોસ્ટ કરવાનું વિચાર્યું. આજે સવારે ઊઠ્યો ત્યારે પથારીમાં પડ્યા પડ્યા જ આ પ્રસંગ વિશે મનમાં ચિંતન ચાલ્યું, અને એને રદ કરવાનું નક્કી કર્યું! અને ઊઠીને એને કચરા ટોપલીમાં પધરાવ્યો પણ ખરો!\nપણ જ્યોતીન્દ્રભાઈનાં છત્રીબાઈ મને એમ છોડે એવાં નહોતાં! On second thoughts (ફરીથી વિચારો આવતાં) મેં ગાર્બેજ કેનમાંથી લખાણનાં પાનાં ઉઠાવી લીધાં, અને આપ આ વાંચી રહ્યા છો.\nમારા વહાલા વાચકોઃ મેં ડહાપણનું કામ કર્યું છે કે દોઢ ડહાપણનું એ તો આપ જ કહી શકો. કોમેન્ટ આપીને કે મને ઇ-મેઇલથી લખીને જણાવશો ને? E-mail: girish116@yahoo.com .\nPosted in 'હસુગિ' ની હાસ્યરચનાઓ | LeaveaComment »\nમારે થાવું છે અભિનેત્રી !: ૩૪\nલક્ષ્મીપ્રસાદઃ એણે કેટલા પૈસા આપવાના કહ્યા?\nકાંતીઃ શેઠજી, એણે કહ્યું કે ચિત્રોમાં બાઈ રૂપાળી નથી લાગતી! હોઠ જાડા છે. વાળ બરછટ દેખાય છે. નાક મોટું છે. ગાલ બહુ ફૂલેલા છે. કયા ચીતારાએ આ બધું ચીતર્યું છે? ને શેઠજી, એણે કહ્યું કે આપણને ભાડે આપેલું ફર્નિચર હવે પાછું લઈ જઈશ!\nલક્ષ્મીપ્રસાદઃ હું લૂંટાઈ ગયો!\n[શેઠ મૂર્છા ખાઈને પડે છે પોસ્ટમેન આવે છે.]\nસુલેખાઃ તાર આવ્યો લાગે છે!\nવસંતઃ ફોટો પાડવા તૈયાર થઈ જાઉં છું. તાર તારા હાથમાં આવે કે તરત જ ફોટો પાડી લઉં.\n[તાર સુલેખાને મળે છે. વસંત ફોટો પાડવા જાય છે, પણ કેમેરાની કોઈ ગરબડને કારણે ફોટો લઈ શકતો નથી. રીપેર કરવા માંડે છે, ને થોડી વાર પછી ખભે લટકાવે છે.]\nસુલેખાઃ પણ આ તો મોહનનો તાર છે!\nસુરેશઃ મોહનનો? શું લખે છે?\nસુલેખાઃ લે વાંચને સુરેશ.\nસુરેશઃ (વાંચે છે) Dear mother. Surekha has run away with all my money. કાંતીના લાભાર્થે ગુજરાતી પણ કરતો જાઉં છું. વહાલી મા, સુરેખા મારા બધ્ધા પૈસા લઈને પલાયન થઈ ગઈ છે. I am in great need of money. મારે પૈસાની ખૂબ જ જરૂર છે. Please send immediately. તરત જ પૈસા મોકલ. Don’t tell dad. બાપાને વાત ન કરતી.\nસુલેખાઃ ઓહ, સુરેખા નાસી ગઈ! મને ખાત્રી જ હતી. પોસ્ટમેન, બીજો તાર છે?\nપોસ્ટમેનઃ ના જી.\nસજેશનઃ અંગ્રેજીમાં આદિલની ગઝલોનું પુસ્તક, વગેરે\nફેબ્રુવારી 24, 2011\nમે ૧, ૨૦૧૧થી મે ૧૭, ૨૦૧૨ સુધી આદિલ અમૃત મહોત્સવ’ ઉજવવાનું સજેશન આ લખનારે અગાઉ કર્યું છે.\nઆદિલના ‘સમગ્ર ગઝલો’ પુસ્તકનું યોગ્ય સંપાદક પાસે સંપાદન કરાવીને એનું પ્રકાશન કરવાનું સજેશન પણ કર્યું છે.\nહવે સજેશન કરું છું આદિલની સમગ્ર ગઝલોમાંથી યુનિવર્સલ અપીલ ધરાવતી ગઝલોનાં અંગ્રેજીમાં રૂપાંતર કરાવી પુસ્તક રૂપે પ્રગટ કરવાનું. ઉપર જણાવેલા આદિલના ‘સમગ્ર ગઝલો’ તથા પસંદ કરેલી ગઝલોના અંગ્રેજીમાં રૂપાંતરનું પુસ્તક એમ બન્નેનાં પ્રકાશન ‘આદિલ અમૃત મહોત્સવ’ દરમિયાન થઈ શકે.\nઅને મે ૧૮, ૨૦૧૧, આદિલના ૭૫મા જ્ન્મદિને પ્રગટ થનાર આ લખનારના પુસ્તક આદિલના શેરોનો આનંદઃ આદિલ મન્સૂરીના ૭૨ શેરો અને એમના વિશે રસમય વાંચન પુસ્તકનો અંગ્રેજીમાં અનુવાદ Joy of Adil નામે ‘આદિલ અમૃત મહોત્સવ’ દરમિયાન કરી શકાય.\nઆપણી નવી પેઢીઓમાંથી ઘણાં ગુજરાતી જાણતાં નથી. એમને આદિલની ગઝલો અને શેરોનાં અંગ્રેજી પુસ્તકો આપણા મહાન કવિનો પરિચય કરાવશે. કેટલાકને કદાચ ગુજરાતી શીખવાની પણ ઇચ્છા થશે.\nઅંગ્રેજી પુસ્તકોનો વિશ્વભરમાં યોગ્ય પ્રસાર અને પ્રચાર થાય તો આદિલની ગઝલો અને એમના શેરો વિશેની રચનાઓ વિશ્વસાહિત્યમા સ્થાન પણ મેળવે.\nઉપર જણાવેલાં ત્રણે પુસ્તકો માટે જોઈએ સ્પોન્સોર, જેમના ફોટા અને એમના વિશે ટૂંકાણમાં માહિતિ પુસ્તકોમાં આપવી જોઈએ. છે કોઈ તૈયાર?\nPosted in આદિલ અમૃત મહોત્સવ | LeaveaComment »\nમારે થાવું છે અભિનેત્રી !: ૩૩\nવસંતઃ જેવો આપનો હુકમ પણ હું બનાવું એ ચા તમારે બધાએ પીવી પડશે.\n[ચા બનાવવા જાય છે ત્યાં જ કાંતી ચિત્રો લઈને આવે છે. કાંતી ને વસંત અથડાય છે.]\nકાંતીઃ (ચિત્રો આંખો આગળથી ખસેડીને) ઓહ ગુરુદેવ! (ચિત્રો નીચે મૂકીને વસંતને સાષ્ટાંગ દંડવત પ્રણામ કરે છે.)\nવસંતઃ અલ્યા કાંતી, તું અહીંયાં ક્યાંથી\nકાંતીઃ ગુરુદેવ તમે કોથળા ઊચકતાં શીખવ્યું, પણ આ ચિત્રો ઊચકતાં…\nવસંતઃ એમ ચિત્રો ઊચકીને ક્યાં ગયો હતો?\nકાંતીઃ ગુજરીમાં વેચવા.\nસુલેખાઃ ચીડાઈને ચિત્રો કેમ પાછાં લઈ આવ્યો?\nકાંતીઃ માલકીન હું જ લઈ ગયો હતો અને હું જ પાછાં લાવ્યો છું, એમાં કેમ આટલાં બધાં ચીડાઓ છો?\nસુલેખાઃ કેમ ચિત્રો લેનારો માણસ નોહોતો આવ્યો?\nકાંતીઃ ના ના, આ શેઠના હુકમથી ગુજરીમાં વેચવા લઈ ગયો હતો!\nસુખ શાંતિ કેવી રીતે મેળવશો ?\nફેબ્રુવારી 23, 2011\nહાલ હું ‘આધુનિક માનવ શાંતિની શોધમાં’ નમની ઇ-બૂક વાંચી રહ્યો છું. પુસ્તક શાંતિની શોધમાં સફળ થવા માટે માર્ગદર્શન આપે છે તથા પ્રેરક અને રસમય છે. એના લેખક છે વડોદરાના રામકૃષ્ણ આશ્રમના સ્વામી નિખિલેશ્વરાનંદજી મહારાજ.\nઅગાઉ સ્વામીજીને મેં ઈ-મેઇલમાં લખ્યું હતું, “આપણે આ પુસ્તક લખીએઃ ‘સુખ શાંતિ કેવી રીતે મેળવશો?” સ્વામીજીએ જવાબમાં એમના ‘આધિનિક માનવ શાંતિની શોધમાં’ પુસ્તક વિશે લખ્યું.\nએમણે જણાવ્યું કે ‘આધુનિક માનવ શાંતિની શોધમાં’ પુસ્તકની આશરે એક લાખ નકલો પ્રીન્ટ થઈ છે. અને એમના અંગ્રેજી પુસ્તક ‘Happpiness and Peace in Everyday Life’ ની આશરે ૩૦,૦૦૦ નકલો પ્રીન્ટ થઈ છે. અંગ્રેજી પુસ્તક www.rkmvm.com/sn વેબ સાઈટ પરથી ડાઉન કરી શકાય છે.\nજુલાઈ ૨૦૧૦માં સ્વામીજી સાન ફ્રાન્સિસ્કો આવેલા ત્યારે મારા મિત્ર ડૉ. ધરમ શર્મા અને મને એમનાં દર્શન થયાં હતાં અને એમની સાથે વાતચીત પણ થયેલી. સ્વામીજી મૂળ રાજકોટના છે.\nગુજરાતી પુસ્તક ‘આધુનિક માનવ શાંતિની શોધમાં’ ની લીકઃ\nપુસ્તક તૈયાર કરવા બદલ જ્યોતિબહેન થાનકીનો તથા એની ઈ-બૂક પોસ્ટ કરવા બદલ અતુલભાઈ જાની (આગંતુક)ને અભિનંદન આપું છું.\nઆ પોસ્ટની લીંક આપના બ્લોગ કે વેબ સાઈટ પર પોસ્ટ કરવા તથા આપના મેઇંલીગ લીસ્ટ દ્વારા બને એટલા વધુ વાંચકોને મોક્લવા નમ્ર વિનંતી કરું છું. આંગળી ચીંધ્યાનું પુણ્ય આપને જરૂર મળશે.\nઅને આ પોસ્ટ તથા પુસ્તક વિશે આપના પ્રતિભાવો જરૂર આપશો.\nPosted in ગિરીશના ભાવ પ્રતિભાવ | 1 Comment »\nYou are currently browsing the Girishparikh's Blog blog archives for ફેબ્રુવારી, 2011.


મેથીપાક ચાખ્યા બાદ પણ સુધર્યો નથી દીપક કલાલ, હવે તો બોલીવુડના આ ખાન સાથે લઇ લીધો પંગો | CN24NEWS\nHomeમેથીપાક ચાખ્યા બાદ પણ સુધર્યો નથી દીપક કલાલ, હવે તો બોલીવુડના આ...\nમેથીપાક ચાખ્યા બાદ પણ સુધર્યો નથી દીપક કલાલ, હવે તો બોલીવુડના આ ખાન સાથે લઇ લીધો પંગો\nદીપક કલાલ મોટાભાગે પોતાના પબ્લિસીટી સ્ટંટના કારણે ચર્ચામાં રહે છે. તાજેતરમાં જ તેની ધોલાઇ થઇ હતી જેનો વીડિયો સોશિયલ મીડિયા પર ફરતો થયો હતો. જો કે તેને એક પબ્લિસીટી સ્ટંટ ગણાવવામાં આવ્યો હતો. આ વીડિયોમાં કેટલાંક લોકો દીપકને મેથીપાક ચખાડતાં જોવા મળ્યાં હતા.\nદીપકના આ વીડિયો પર રાખી સાવંતે પણ કમેન્ટ કરી હતી. તાજેતરમાં જ રાખી સાવંત અને દીપકના લગ્નને લઇને મોચી ખબર આવી હતી. તેમણે પોતે જ પોતાના લગ્ન તોડી નાંખ્યા છ. જ્યારે દીપકનો આ વીડિયો સામે આવ્યો ત્યારે રાખીએ જ તેને એક્સપોઝ કર્યો હતો.\nરાખીએ તો દીપકને પોતાનો ભાઇ સુદ્ધાં બનાવી લીધો. હજુ દીપકના તમાશા પૂરા થયાં નથી ત્યાં તેણે બોલીવુડના દબંગ ખાન સલમાન ખાન સાથે પંગો લઇ લીધો છે. દીપકે સલમાન ખાનને પડકાર્યો છે.\nએક ઇન્ટરવ્યુમાં દીપકે જણાવ્યું કે, તેણે એકવાર ‘લત લગ ગઇ’ સૉન્ગ પર ડાન્સ કર્યો હતો. આ સૉન્ગમાં તેણે જે રીતે પોતાના હોઠને નચાવ્યાં છે તે કૂબ જ મુશ્કેલ છે. દીપકે કહ્યું કે એક મીનિટમાં તે 69માં પોતાના હોઠ નચાવી શકે છે. દીપકે સલમાન ખાનને પણ આવું કરવાની ચેલેન્જ આપી છે. દીપકની આ હરકતથી સલમાન ખાનના ફેન્સ નારાજ થઇ શકે છે.\nજણાવી દઇએ કે દીપક સોશિયલ મીડિયા પર ખૂબ જ એક્ટિવ રહે છે. દીપક પોતાના વીડિયો દ્વારા ફેમસ થયો છે.\nPrevious articleVideo: જ્યારે જ્હાન્વીને ફોટોગ્રાફર્સે કહી ‘સારા’, વિચાર્યુ પણ નહી હોય મળ્યું એવું રિએક્શન\nNext articleલાલુના દિકરા તેજપ્રતાપે પણ શત્રુઘ્ન સિન્હાને RJD પાર્ટીમાં સામેલ થવા નોતરું મોકલ્યું


Navbharat Sahitya Mandir ભારતમાં પૉલિટિકલ મર્ડર મિસ્ટ્રી ખૂબ ઓછી લખાઇ છે. મત, મોત અને મમતનું લોલક પ્રજા પ્રજા-કલ્યાણ અને વિકાસને નામે મતલબીપણાનો ઇલાજ દેખાતો ન હોય, સત્તા, શાણપણ અને સ્વાર્થમાં રમમાણ એકહથ્થુ સત્તાના મદમાં ચૂંટાયેલા લોકનેતાઓ પ્રજા, મતાધિકાર અને બહુમતીની મજાકનો પર્યાય બનતા જાય છે. બુલેટ, બોમ્બ અન બેલેટની રમઝટ સીએમના દાવેદારના જીવનનો અંત લાવે છે. લોકશાહી પર લોહીશાહી હાવી બનતા જાય તેનો નગ્ન તાંડવનો ચિતાર આપતી એક અફલાતૂન પોલિટિકલ મર્ડર મિસ્ટ્રી પ્રફુલ શાહ લિખિત બ્રેકિંગ ન્યૂઝ પુસ્તકમાં આલેખાયેલી છે. દરેક પ્રકરણ દીલધ઼ડક અને રોમાંચ ભરી દેતાં પ્રસંગો અને શ્વાસ થંભાવી દેતી ઘટનાક્રમની રજૂઆત સાથે ‘બ્રેકિંગ ન્યૂઝ’ ખરીદો, વાંચો-વંચાવો. આ પુસ્તક તમામ જાણીતા બુકસેલર્સ પાસે ઉપલબ્ધ છે. આ પુસ્તકને તમે ઑનલાઇન બુક કરાવી શકો છો. એની લિન્ક નીચે આપેલ છે. https://bit.ly/3ebgSSh #NavbharatSahityaMandir #ShopOnline #Books #Reading #LoveForReading #BooksLove #BookLovers #Bookaddict #Bookgeek #Bookish #Bookaholic #Booklife #Bookaddiction #Booksforever\nભારતમાં પૉલિટિકલ મર્ડર મિસ્ટ્રી ખૂબ ઓછી લખાઇ છે. મત, મોત અને મમતનું લોલક પ્રજા પ્રજા-કલ્યાણ અને વિકાસને નામે મતલબીપણાનો ઇલાજ દેખાતો ન હોય, સત્તા, શાણપણ અને સ્વાર્થમાં રમમાણ એકહથ્થુ સત્તાના મદમાં ચૂંટાયેલા લોકનેતાઓ પ્રજા, મતાધિકાર અને બહુમતીની મજાકનો પર્યાય બનતા જાય છે. બુલેટ, બોમ્બ અન બેલેટની રમઝટ સીએમના દાવેદારના જીવનનો અંત લાવે છે. લોકશાહી પર લોહીશાહી હાવી બનતા જાય તેનો નગ્ન તાંડવનો ચિતાર આપતી એક અફલાતૂન પોલિટિકલ મર્ડર મિસ્ટ્રી પ્રફુલ શાહ લિખિત બ્રેકિંગ ન્યૂઝ પુસ્તકમાં આલેખાયેલી છે. દરેક પ્રકરણ દીલધ઼ડક અને રોમાંચ ભરી દેતાં પ્રસંગો અને શ્વાસ થંભાવી દેતી ઘટનાક્રમની રજૂઆત સાથે ‘બ્રેકિંગ ન્યૂઝ’ ખરીદો, વાંચો-વંચાવો. આ પુસ્તક તમામ જાણીતા બુકસેલર્સ પાસે ઉપલબ્ધ છે. આ પુસ્તકને તમે ઑનલાઇન બુક કરાવી શકો છો. એની લિન્ક નીચે આપેલ છે. https://bit.ly/3ebgSSh\nભારતમાં પૉલિટિકલ મર્ડર મિસ્ટ્રી ખૂબ ઓછી લખાઇ છે. મત, મોત અને મમતનું લોલક પ્રજા પ્રજા-કલ્યાણ અને વિકાસને નામે મતલબીપણાનો ઇલાજ દેખાતો ન હોય, સત્તા, શાણપણ અને સ્વાર્થમાં રમમાણ એકહથ્થુ સત્તાના મદમાં ચૂંટાયેલા લોકનેતાઓ પ્રજા, મતાધિકાર અને બહુમતીની મજાકનો પર્યાય બનતા જાય છે. બુલેટ, બોમ્બ અન બેલેટની રમઝટ સીએમના દાવેદારના જીવનનો અંત લાવે છે. લોકશાહી પર લોહીશાહી હાવી બનતા જાય તેનો નગ્ન તાંડવનો ચિતાર આપતી એક અફલાતૂન પોલિટિકલ મર્ડર મિસ્ટ્રી પ્રફુલ શાહ લિખિત બ્રેકિંગ ન્યૂઝ પુસ્તકમાં આલેખાયેલી છે. દરેક પ્રકરણ દીલધ઼ડક અને રોમાંચ ભરી દેતાં પ્રસંગો અને શ્વાસ થંભાવી દેતી ઘટનાક્રમની રજૂઆત સાથે ‘બ્રેકિંગ ન્યૂઝ’ ખરીદો, વાંચો-વંચાવો. આ પુસ્તક તમામ જાણીતા બુકસેલર્સ પાસે ઉપલબ્ધ છે.\nભારતમાં પૉલિટિકલ મર્ડર મિસ્ટ્રી ખૂબ ઓછી લખાઇ છે. મત, મોત અને મમતનું લોલક પ્રજા પ્રજા-કલ્યાણ અને વિકાસને નામે મતલબીપણાનો ઇલાજ દેખાતો ન હોય, સત્તા, શાણપણ અને સ્વાર્થમાં રમમાણ એકહથ્થુ સત્તાના મદમાં ચૂંટાયેલા લોકનેતાઓ પ્રજા, મતાધિકાર અને બહુમતીની મજાકનો પર્યાય બનતા જાય છે. બુલેટ, બોમ્બ અન બેલેટની રમઝટ સીએમના દાવેદારના જીવનનો અંત લાવે છે. લોકશાહી પર લોહીશાહી હાવી બનતા જાય તેનો નગ્ન તાંડવનો ચિતાર આપતી એક અફલાતૂન પોલિટિકલ મર્ડર મિસ્ટ્રી પ્રફુલ શાહ લિખિત બ્રેકિંગ ન્યૂઝ પુસ્તકમાં આલેખાયેલી છે. દરેક પ્રકરણ દીલધ઼ડક અને રોમાંચ ભરી દેતાં પ્રસંગો અને શ્વાસ થંભાવી દેતી ઘટનાક્રમની રજૂઆત સાથે ‘બ્રેકિંગ ન્યૂઝ’ ખરીદો, વાંચો-વંચાવો. આ પુસ્તક તમામ જાણીતા બુકસેલર્સ પાસે ઉપલબ્ધ છે. આ પુસ્તકને તમે ઑનલાઇન બુક કરાવી શકો છો. એની લિન્ક નીચે આપેલ છે. https://bit.ly/3ebgSSh #NavbharatSahityaMandir #ShopOnline #Books #Reading #LoveForReading #BooksLove #BookLovers #Bookaddict #Bookgeek #Bookish #Bookaholic #Booklife #Bookaddiction #Booksforever


કોરોના અપડેટ સુરત : પોઝિટિવનો આંકડો 12 પર પહોંચ્યો, બે રિકવર થયા, રાંદેરમાં માસ ક્વોરન્ટીનનો કડક અમલ | CN24NEWS\nHome સુરત કોરોના અપડેટ સુરત : પોઝિટિવનો આંકડો 12 પર પહોંચ્યો, બે રિકવર થયા,...\nકોરોના અપડેટ સુરત : પોઝિટિવનો આંકડો 12 પર પહોંચ્યો, બે રિકવર થયા, રાંદેરમાં માસ ક્વોરન્ટીનનો કડક અમલ\nસુરત. શહેર અને જિલ્લામાં કોરોના પોઝિટિવનો આંક 12 પર પહોંચ્યો છે. જેમાં પૈકી એકનું મોત થયું છે. જ્યારે બે રિકવર થતા રજા આપી દેવમાં આવી છે. છેલ્લા બે દિવસમાં 23 જેટલા શંકાસ્પદ નોંધાયા હતા. જેમાંથી 21ના રિપોર્ટ નેગેટિવ આવ્યા હતા અને બેના રિપોર્ટ પેન્ડિંગ છે. જ્યારે બે દિવસ પહેલા રાંદરમાં લોન્ડ્રી ચલાવતા વૃદ્ધનો રિપોર્ટ પોઝિટિવ આવતા આખા રાંદરે વિસ્તારને માસ ક્વોરન્ટીન કરી દેવામાં આવ્યો છે. જેના કડક અમલ માટે પોલીસ પણ તૈનાત કરાઈ છે.\nનવા બંને કેસ લોકલ ટ્રાન્સમિશન\nબમરોલીમાં રહેતો 22 વર્ષીય યુવક પાંડેસરાના ડીમાર્ટમાં કામ કરે છે. મંગળવારે તેને શરદી ખાંસી તાવની અસર જણાતા સિવિલ ખસેડાયો હતો. જ્યાં શંકાસ્પદ લક્ષણો જણાતા સેમ્પલ મોકલાયા હતા.જેમાં યુવકનો રિપોર્ટ પોઝિટિવ આવ્યો હતો. જયારે સચિનની 36 વર્ષીય મહિલામાં પણ શંકાસ્પદ લક્ષણો જણાતા સારવાર માટે સિવિલમાં આવી હતી. જ્યાં તેના પણ સેમ્પલ તપાસ માટે લેવાયા હતા. જેનો પણ રિપોર્ટ પોઝિટિવ આવ્યો છે. સામે આવેલા બન્ને પોઝિટિવ દર્દીની કોઈ ટ્રાવેલ હિસ્ટ્રી નથી અને તેમને કોનો ચેપ લાગ્યો તેની પણ જાણ નથી. જેથી બંને કેસ લોકલ ટ્રાન્સમિશન હોવાનું સામે આવતા આરોગ્ય વિભાગ દોડતું થયું છે. આ સાથે શહેર જિલ્લામાં કોરોના પોઝિટિવ કેસોનો કુલ આંક 12 થયો છે. શહેરમાં બે દિવસમાં 23 શંકાસ્પદ દર્દીઓ સામે આવ્યા હતા. જેમાંથી 21 નો રીપોર્ટ નેગેટિવ આવ્યો હતો.\nલોકલ ટ્રાન્સમિશનમાં વધારો\nસુરતમાં કોરોના કમ્યુનિટિમાં ફેલાઈ ગયો છે. સુરત શહેર-જિલ્લામાં જે 12 પોઝિટિવ કેસ નોંધાયા છે, તેમાંથી 4ની તો ટ્રાવેલ હિસ્ટ્રી જ નથી. એટલે અન્ય કોઇ કોરોના ઇન્ફેક્ટેડ એવા કેરિયરે આ ચેપ ફેલાવ્યો છે. અન્ય લોકોને પણ તે ચેપ લાગી રહ્યો છે.\nટોટલ 3072 લોકોને ક્વોરન્ટીનમાં રહેવા સૂચના\nએક વીકમાં ડિમાર્ટમાં આવેલા 1493 ગ્રાહકો મળી 3072 લોકોને SMS કરી કડક સૂચના આપી છે. યુવકના માતા પિતા તેમજ ડીમાર્ટના3કર્મચારીઓ સહિત હાલ5ને ક્વોરન્ટીન કરાયા છે.\nPrevious articleકોરોના વાઈરસ : વડોદરા : શહેર-જિલ્લાના 156 લોકો નિઝામુદ્દીન દરગાહે ગયા હતા, મરકજમાં હાજરી નહીં, ક્વોરન્ટીન કરાયા\nNext articleકોરોના અપડેટ રાજકોટ : લોકડાઉનને લઇને ગીરસોમનાથમા માઢવાડ બંદરે એક બોટમાં 50થી વધુ માછીમારો પરત ફર્યા\nતાપી : મોટી બહેનને જાનથી મારવાની ધમકી આપી નરાધમે સગીરાને પીંખી...\nસુરત : ટ્યુશને જવા નીકળેલા વિદ્યાર્થીની લોહીલુહાણ લાશ જોઈને માતાનું આંક્રદ...